الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لقاء جديد. لايف جديد
بنكمل فيه اللايف اللي فات اللي بدأنا فيه الكلام على موضوع الجامعة ونصايح مهمة جدا تتعلق بالجامعة وسمينا الجامعة وسنينها. واللايف دوت يعتبر الجزء التاني من لايف الجامعة وسنينها. ليه الجزء التاني؟ لان احنا الجزء الاولاني اه كنا متخيلين ان احنا هنخلص كل النصايح وطبعا
ما بيحصلش وانما يدوبك اتكلمنا في آآ تلات اربع نصايح بس ولسه في نصايح كتير قوي معنا فكان لازم يتعمل لايف تاني المرة اللي فاتت اتكلمنا على مواضيع مهمة منها. آآ احنا ليه ليه بنروح الجامعة؟ وايه المفروض النوايا
اللي انا انويها لما بروح الجامعة ازاي احول الجامعة ديت من عمل مباح عادي لم يكن اه ما كنتش متخيل قوي اه ان هو ممكن يكون في ميزان حسنات يعني انا بعتبر الحسد
الجامعة دي في ميزان السيئات لأ. احنا اتكلمنا ازاي تحول الجامعة دي آآ قصة عبودية. ازاي تحولها الى الى آآ آآ عمل صالح تؤجر عليه. اتكلمنا على موضوع النوايا وفهمنا انا المفروض انوي ايه بالجامعة. الجامعة دي ممكن تكون في ميزان حسناتك
ممكن تكون في نفس الوقت في ميزان السيئات وكل دوت راجع عليه النية الاصلية احنا بنعمل ايه في الجامعة؟ كلمنا باستفاضة في النقطة دي وبعد كده اتكلمنا على آآ تلات نصايح للفشل في الجامعة. فاكرين؟ تلات نصايح للفشل في الجامعة. وقلنا كيف تفشل في
الجامعة في تلت خطوات تلات خطوات قلنا اول خطوة انك انت آآ اعمل علاقات مع الجنس الاخر. يعني لو انت ولد اعرف بنات سواء شخصية او حب. لو انت بنت اعرفي ولاد سواء حب او صحوبية. ده اسرع طريق للفشل في الجامعة. واتكلمنا طبعا قلنا ليه؟ اه
النقطة التانية قلنا تفشل في الجامعة انك انت تكره الجامعة. عشان هي مش دي الكلية اللي انا بحبها. او مش دي اللي انا كنت بتمناها فانا قررت ان انا افشل. فيها
انا ما بحبهاش. نمرة تلاتة صاحب ناس فاشلين ما لهمش في المزاكرة. خبثاء بيخبوا كل حاجة. آآ بيحبطوك لو زاكرت والكلام دوت اخر حاجة اتكلمنا فيها كان موضوع خطير جدا وهو ليه انا بنصح الشباب ما يقعوش في علاقة عاطفية في الجامعة ابدا مهما كان
آآ مهما كانت العلاقة العاطفية دي في زنك سليمة وما فيهاش حاجة غلط وكده حتى لو كانت يعني مش هنعمل حاجة حرام والجو ده. وقلنا ليه ليه ليه انا ما انصحش خالص ان الانسان
يفتح على نفسه الباب دوت. لان غالبا الباب ده نهايته مؤلمة. وصدمة في النهاية ان انت صعب ان انت اه مم لو ظروفك المادية مش نمرة واحد يعني صعب جدا تتجوز واحدة في سنك خلينا واقعيين. آآ اللي عايز يرجع للتفاصيل يرجع اللايف اللي فات. طيب. آآ خلينا بقى نكمل
آآ في النصايح طيب نصيحة الاولى معنا النهاردة في اللايف دوت وهي  اه صدق او لا تصدق. صدق او لا تصدق مرحلة الجامعة هي افضل مرحلة في حياتك في طلب العلم الشرعي
طلب العلم الشرعي اعني به تعني ان انت افضل وقت في حياتك. في حياتك وفي حياتك ممكن تلاقيه ميسر لحفز القرآن لتعلم الفقه العقيدة لدخول الدورات المختلفة تعلم العلوم الشرعية الانتماء لبعض المعاهد الشرعية
احسن وقت هو وقت الجامعة بعض الناس يتخيل العكس يقول لها الجامعة وانا مشغول فيها وما فيش وقت وهنعمل ايه؟ لما اخلص هحفظ قرآن لما خلص هطلب علم لما اخلص هخش بقى الدورات بقى اللي كنت بحلم بها كلها وهعمل واسوي
نقول له انت واهم. لو ما عملتش كده في الجامعة مش هتعمل كده بعد الجامعة. وقت الجامعة عن تجربة عن تجربة مش تجربتي انا بس تجربة مئات من اللي شفتهم هي افضل وقت في حياتك هتطلب فيه علم. والموضوع
له كزا سبب اصلا. كزا سبب. السبب الاول السبب الاول ان انت في فترة الجامعة غالبا لك نظام وعارف راسك من رجليك. يعني ايه لي نظام يعني انا عارف آآ لي مواعيد
آآ في ايام عارف بروح الجامعة في الايام ديت برجع في الايام ديت بروح الساعة كزا برجع الساعة كزا فضلا ان في ميزة رهيبة جدا في ايام الجامعة. وهي ان في حاجة اسمها اجازة
في حاجة اسمها صيف في تلت شهور اجازة. في نص سنة الكلمة دي انساها بعد الجامعة انسى كلمة الاجازة الصيف آآ نص السنة. الكلمة دي اخر مرة هتسمعها في سنة اخر سنة في الجامعة
وبعد كده الى ان تلقى الله مش هتسمع كلمة اجازة وصيف وتلات شهور اجازة والجو دوت تمام انا ما اعرفش الصيف من الشتاء الا من المطر. يعني يعني ما بعرفش الصيف من الشتاء الا اما اولادي يخشوا المدارس. انا غير كده كل يوم
زي كل يوم ما فيش اجازات خلاص. ما فيش رفاهية ان انا عندي تلات شهور اجازة دي خلاص. فضلا ان انت يبقى عندك سيستم في الحياة  بقى آآ هيبقى صعب بعد الجامعة. ده بعد الجامعة ما فيش سيستم. بعد الجامعة انت وارد تكون تخش جيش
فطبعا وقت رهيب جدا هيضيع منك. وارد بعد الجامعة تسافر تشتغل برة. تبقى الحياة مضطربة ودوام صبح وليل وبتاع ممكن انت بعد الجامعة تخشي في خطوبة في جواز في تجهيز في جوزي مسافر فهسافر معه والدنيا اتكعبلت
فمسألة ان انت اصلا عندك سيستم دي مسألة هتفتقدها بعد الجماعة. ده اول ميزة. اول ميزة اللي هي ايه؟ ان انت في نزام. يعني في نزام اقدر هو نزام ما يفرق فيه اقدر اعمل جدول
اقدر اعمل جدول لنفسي. اقدر اقول والله هروح الدرس الفلاني. اقدر اقول والله مواعيد الدار هحطها هنا عشان تناسب مواعيد جامعة اقدر اقول والله انا آآ خلاص اليوم اللي مش بروح فيه الجامعة هشد حيلي فيه في طلب العلم الشرعي عشان اعوض كزا
والجامعة حتى من من جمالها ان هي ما بتطرحش كل يوم. معلش اضخن واحد فينا بيروح الجامعة تلات اربع ايام في الاسبوع بس. بس يمكن تلاتة وفيه اتنين لكن انت بعد كده لما هتشتغل هيبقى بتروح الشغل ست ايام في الاسبوع. ولو انت جامد جدا هتروح خمسة بس. فضلك
انت بتروح الشغل بتشتغل ضمير. يمكن تروح الجامعة ممكن يعني تقعد محاضرة او محاضرتين وتروح لكن الشغل هتقعد تمن تسع عشر ساعات على الاقل في الشغل. فاللي عايز اقوله ان انت اولا عندك نزام
في في الحياة اقدر امنع عليه نزام تاني اسمه جدول طلب علم اسمه جدول حفز قرآن نمرة اتنين عندي اجازات عندي حاجة اسمها صيف ونص السنة. نمرة تلاتة اصلا انا كده كده ما بروحش الجامعة كل يوم بروح يومين تلاتة في الاسبوع والباقي قاعد فاضي. طيب
ايه الميزة كمان؟ الميزة كمان انك انت ضامن السيستم ده لمدة اربع خمس سنين. يعني ممكن اقعد على كده اربع خمس سنين عارف راسي من رجليا. انت متخيل ان ممكن تحصل قد ايه علم
اربع خمس سنين. اللي هو بعد كده هتتمنى ساعة فاضية. في اليوم علشان تراجع بس القرآن وما فيش اصلا مش قادر تحضر دروس الميزة كمان ان انت غالبا غالبا بيتصرف عليك
غالب الناس الا حالات معينة اه اه في فترة الجامعة اهلك بيصرفوا عليك. يعني لا انت بتشتغل ولا اهلك ولا ولا ولا انت شايل هم حد حد ولا شايل هم اسرة ولا عندك وراك آآ بتاع ولا فيه عما انت متشال. انت بتروح لاكلك تلاقي شربك
بتاخد مصروفك يعني ما وراكش اي حاجة غير انك انت تزاكر تزاكر تزاكر وتطلب بقى علم شرعي في وقت الايه؟ الفراغ بتاعك. الميزة اللي بعد كده اه وهي ميزة جبارة جدا يعني. وهي ان المكنة شغالة
يعني ايه المكنة شغالة؟ اسألوا اي حد خلص فترة الجمع لو حد فينا بيحضر دلوقتي معي اللايف دوت مخلص فترة الجامعة هيعرف اللي انا بقوله دوت ان المكنة مش هتشتغل بعد الجامعة ابدا
زي ما كانت شغالة في الجامعة المكنة يعني ايه؟ يعني انت اصلا جو الجامعة هو جو طلب علم طلب علم. طلب العلم دوت ممكن يبقى وراه علم دنيوي. بس في النهاية هو طلب علم
هو طلب علم يعني آآ في في مكنة الحفظ والفهم شغالة هي اه لما المكنة تبقى شغالة اي حاجة تتحط فيها هتسلك لكن لما المكنة دي تقف بتلاقي ان في صعوبة في ان انت تشغلها وتقومها تاني
فهي كده كده قاعدة بتحفز وبتراجع وبتزاكر وبتفهم. العلم الشرعي شبه العلم الدنيوي في الحتة ديت هو كده كده العلم الشرعي في النهاية هو عبارة عن حفظ وفهم اه المادة غير المادة. بس هو في الاخر حفز وفهم. انا كده كده في مكنة الحفز شغالة ومكنة الفهم شغالة. فاللي انا هعمله هدخل معه
قرآن هدخل معها فقه ادخل معها اصول هدخل معها مصطلح هدخل دورة هدخل آآ هدخل دورة ما هدخل معهد ما كله هيسلك. هتلاقي الدنيا بتجري. لكن تعال كده واحد طلع من ما طلع من الكلية. ودخل الجيش وطلع من الجيش
اذ يطلب علم بيلاقي الدنيا مهنجة. ما فيش الدماغ مش صافية. ما فيش الحفظ بتاع زمان. هو كان فاكر ان هو بعد ما خلص الجامعة بدماغي وهحفز واذاكر انسى. ده هي كانت احسن وقت وقت الجامعة. لما كانت المكنة اصلا ايه؟ لما كانت المكنة اصلا شغالة
تمام طيب من المزايا اللي موجودة في الجامعة خطيرة جدا وهو انك انت بتقابل ناس كتير في الجامعة ممكن اصلا يساعدوك على طلب العلم. يعني في صنفين في الجامعة موجودين معك. مش هتلاقيهم بعد الجامعة صعب تحصلهم
الصنف الاولاني هو الصحبة اللي ممكن تساعدني في طلب العلم. يعني انت ممكن تتفقي مع البنات يلا بنا يا بنات نطلب علم. تمام؟ فتلاقي اتنين تلاتة اتشجعوا معك. فدول اللي هنقعد نزق في بعض. ونفكر بعض ونساعد بعض لغاية ما نبقى كويسين
طلب العلم. بعد كده هتبقى فيه صعب يعني انت هتبقي عايشة ما معكيش غير جارتك ما لهاش في حاجة. ما ما يعني ما فيش حد حواليك خلاص. فنكون ان انت بتقابلي كل يوم بنات آآ واتفقتي مع تلاتة منهم هنشتغل هنراجع هنراجع لبعض هنسأل بعض كل يوم على الورد بتاع المزاكرة بتاع الفقه
بتاع الدورة ده الجو ده مش هتلاقيه بعد الجامعة. فالتشجيع هيفتقد بعد الجامعة الصنف التاني اللي موجود في الجامعة اللي هو خطير جدا وممكن فعلا بعد الجامعة ما تلاقيهوش وهو المعلمة او بالنسبة للولاد
علم. احيانا بيبقى شيخي في سني واحيانا بتبقى الاخت اللي هي المعلمة بتاعتك هي في سنك اصلا. وبتقابليها كل يوم في الجامعة. هو في اجمل من كده؟ يعني ايه؟ يعني
في اخت صاحبتك خاتمة قرآن ومعها اجازة وانت بتحفظي معها. تخيل انا بقى بكون بقابل الشيخ اللي بحفظ معه كل يوم او بقابله ثلاث اربع مرات في الاسبوع. كنز مش هتلاقيه بعد كده. لو انا كل يوم سمعت لها ان شاء الله في المواصلات حتى وانا رايحة وانا جاية هتحفظي القرآن كله في سنة سنة ونص. تمام
ممكن ما بين المحاضرات تسمع لي ممكن في مسجد الكلية تسمع لي. وممكن كمان تكون المعلمة ديت او الاخ اللي هو في سنك او ممكن يكون اكبر منك سنة او اكبر منك بسنتين انت في اولى وهو في رابعة انت في تانية وهو في رابعة. المهم ان انت عرفت ان في حد طالب علم جامد او شيخ او الاخت ديت محفظة
معلمة جامدة في طلب في حاجة في العلم ربطت معها تمام؟ آآ وشبطت معها وايه وخلاص فتخيل انت بتقابله كل يوم. ممكن لو قعدتوا في المسجد ربع ساعة كل ما بتتقابلوا بتقروا في كتاب بيشرح لك حاجة في كتاب هتخلص الفقه في سنة هتخلص العقيدة في في ست شهور. هتخلص الكتب معه قبل ما نطلعه من الكلية
هنبقى خلصنا كتب كتير من غير لا اروح مسجد ولا اتخانق مع اهلي ولا هروح بقى الدار ولا يقولوا لي ما تروحوش المسجد ولا ما تروحيش المعهد دوت ما فيش الكلام ده
كده كده انا بقابل المعلم بتاعي او بتقابل المعلمة بتاعتك جوة الجامعة نفسها. فيا سلام يا بخت اللي تلاقي معلمتها جوة الجامعة. سواء تلاقي اخت صالحة خاتمة قرآن. او تلاقي اخت بتحسن شرح فقه او شرح عقيدة. يا سلام! والله العظيم يبقى كنز اللي تفوته
قمة الغباء مش هتلاقي بعد كده الكنز ده وهتدوري بعد كده فين المعلمة وتروحي بعيد عشان تحفظي القرآن وروح معهد بقى واهلي يقولوا لي ما تروحيش والجو ده طب ليه ما كان بين ايديك؟ كانت في معلمة في في الجامعة كان في محفظ في الجامعة ما استغلتوش ليه؟ كل الحاجات دي بتقول لك
ان انت لو ما طلبتش علم في فترة الجامعة يبقى انت عندك مشكلة كبيرة جدا. فمن الامور المهمة جدا ان انت تستغل فيها الجامعة. ان انت تطلب العلم الشرعي. تطلب ايه؟ العلم الشرعي
يعني لازم لازم ومهم للغاية. ان انت تختم تختم القرآن فترة الجامعة. لان بعد فترة الجامعة الموضوع بيبقى اصعب. خلي بعد الجامعة بقى نراجع او بتاع ونسبت والكلام ده. واجازات وبتاع خلينا في الجامعة بس نختم ولو خاتمة يعني نختم وخلاص. وحاول تخلص مستوى او مستويين من طلب
من طلب العلم صدقوني اللي طلب العلم في الجامعة آآ بيشكر الله سبحانه وتعالى دلوقتي واللي يكسل في فترة الجامعة الى الان مش عارف حتى يبقى نص طالب علم جيد
الحاجة الجميلة كمان في الجامعة في الموضوع ده انك انت عندك آآ مساحات كتير فاضية حتى جوة الكلية. اللي احنا بنسميها الاوقات البينية ايه الاوقات البينية دي؟ يعني حتى لو انا رحت الجامعة ده في وقت كتير في النص كده ممكن اعمل فيه حاجات كتير
يعني بين المحاضرة والمحاضرة في ربع ساعة المواصلات بروح في ساعة برجع في ساعة تمام؟ آآ وهكذا حتى الاوقات دي الاوقات دي خطيرة جدا. انت ممكن يعني تجيبي ورد القرآن كله في المواصلات
وانت رايحة هتسمعي جزء وانت راجعة تسمعي جزء خلاص جبت وردي كده. لا وانا وانا رايحة هحفظ صفحة وانا راجعة هقعد فيها خلصت انا كده ورد الايه؟ ورد الحفظ. هو ممكن اليوم اصلا من قبل ما اروح البيت اكون عملت نص طلب العلم الشرعي بتاعي. ممكن احط خلاص
نخش المواصلات بحط في وداني سماعة بسمع الدرس اللي انا عايز اسمعه. وانا قاعدة في المحاضرة ما بين المحاضرات بسمع نص درس هنا ربع ساعة من درس هنا مقر قاطع هنا على ما اروح اكون خلصت نص طلب العلم. هتلاقي فين الطرف دوت في حياة بعد كده معلش ممكن تبقي شايلة عيل صغير
انت ماشية تمام ماشية مع جوزك رايا داخلة سوق مطحونة في شغل الرفاهية دي مش هتلاقي الروقان ده بعد كده. فانا بقول اللي مش هيطلب علم في الجامعة هيندم وخلاص. تمام
طيب النصيحة اللي بعد كده النصيحة اللي بعد كده وهي انصح الشباب والبنات استغلوا فترة الجامعة جدا في الدعوة الى الله سبحانه وتعالى الدعوة الى الله سبحانه وتعالى آآ مش هتلاقي
فرصة دعوية في حياتك  افضل من فترة الجامعة  ليه اولا في كزا عامل انا قاعد في مكان كل الناس اللي فيه تقريبا في سني ممكن اكبر سنة ممكن اصغر سنة بس
وقاعد في مكان فيه الاف الشباب شباب كله شباب الاف من الشباب  تمام الحاجة اللي بعد كده ان انا اكلم اي حد في اي حاجة ده طبيعي في الجامعة. ما حدش هيستغربني. لكن صعب مسلا ان انا اقف
في الشارع اكلم حد بيستغربني انت موقفني ليه؟ عايز ايه؟ لكن انا بكلم حد في الجامعة مهما كان ما حدش بيستغرب ان حد بيكلم حد جوة الجامعة عادي احنا في جامعة واحدة
حتى لو سننا مختلف احنا في جامعة واحدة في الاخر. ففكرة ان انا حواليا الاف في سني او اكبر سنة او اصغر ان انا  ممكن اكلم اي حد في اي وقت في اي حاجة
ان انا بقعد كتير مع الناس ديت مش بس ان هم موجودين لأ ده احنا بنقعد مع بعض كل يوم بالتلت اربع ساعات يعني ان انا اعمل تأثير عليهم على مهلي
طول السنة واخد راحتي وارد تمام؟ غير ان انا لي مداخل كتير ممكن ادخل بها عليهم. منها ان احنا طب نزاكر مع بعض. طب اصل ابيض لكم المحاضرة. طب اشرح لكم السيكشن اللي فاتكم. طب ما تيجي نقعد مع بعض في المسجد افهمكم الحتة دي. واعرف اجيب رجلين اي حد باي وسيلة
وده يرجعنا لنقطة اللي اتكلمنا فيها المرة اللي فاتت. ليه لازم اكون متفوق في الجامعة ده احد الاسباب اللي بترجعني للنقطة دي ان من المهم جدا ان انا اكون متفوق في الجامعة. لان التفوق في الجامعة غير الاسباب اللي قلناها
اللي فاتت هيعمل لي حاجة مهمة جدا. هيفتح لي باب كبير جدا جدا للدعوة الى الله علي كلام كتير اوي. وهيخلي الزبون يجي لي لغاية عندي غصب عنه وانا هتسلى عليه بقى على مزاجي. واثر عليه على مزاجي. لو انا دلوقتي لو انت مسلا انت اكتر واحدة شاطرة في الايه؟ في في السيكشن بتاعك
في محاضرات حلوة والبنات بيبقوا يتصوروا منك. وانت اللي فاهمة المحاضرة هيحصل ايه؟ هيحصل كل البنات تتلف حواليكي من غير حاجة بنقابك بكل بكل اللي فيك هيحبوكي على كده. لان هم عايزين من وراكي مصلحة
هتيجي بعد كده تقولي لهم طب خلاص نقعدوا نشرحوا يا بنات. هنقعدوا نشرحه وانت بتشرحي يعني ما بلاش يا جماعة الشتيمة. اه بنات الاغاني طب ما لها الاغاني؟ تقعدي تكلميهم في الحتة ديت. طب تعالوا لي البيت اشرح لكم يروحوا البيت. طب انا يا جماعة هاصلي. تقوموا تصلوا معي. طب ما طب ما احنا مش
مين؟ طب اتوضوا طب ما بعرفش اتوضأ هعلمك الوضوء. طب يلا نصلي يا بنات. طب ما تيجوا نصوم يوم الخميس انا صايمة تصوموا معايا. هيجوا صايمين طب ما ممكن ايه رأيكم بعد ما نخلص شرح احفزكم ايتين كل مرة يحفزوا القرآن. على اخر السنة
هتطلعي بعشر ملتزمات على الاقل صح ولا بحزر ولا ما حصلش ولا انا بقول كلام في الهواء. فاللي عايز اقوله ان انا فترة الجامعة ديت ان انا اقدر اعمل بها تأثير
على شباب او على بنات بنات تعمل تأثير على البنات سهل. بس مهم قوي ان انت تكوني متفوقة. لان انت لو ما كنتيش انت المتفوقة هيحصل عكس هيحصل عكس هتبقى انت محتاجة واحدة تشرح لك. افرضي بقى الواحدة دي كانت مش ملتزمة خالص
وآآ وقعت فيها ما فيش حل تاني طبعا غير ان البنت اللي مش ملتزمة دي هتأثر على البنات وهيعتبروها قدوة وهيعتبروك انت مش قدوة. وبالتالي هيبقى عندهم التبرج ده حلو والنقاب ده بيفشل البني ادم
تمام؟ ده اصلا مش كويسة اجمالا. المشكلة التانية ان كله هيقع في شبكها. بمعنى دي لو قعدت مع البنات وقالت لهم طب آآ طب طب تعالوا اشرح لكم. دي ممكن عادي هتشتم وهتسمع اغاني وهتشغل اغاني وهي بتشرح. لو جابت
ام البيت دي ما بتصليش. مش هتصلي مش هتقوم تصلي. مش هتخلي واحدة تقوم تتوضى في في الحمام عندها. فكله هيتكسف يقول لها عايز اصلي صح ممكن تكون بتشرب سجاير اصلا يعني في مصايب سودا في الجامعة دلوقتي. فاللي عايز اقوله انا ايه ايه اللي خلاني كده؟ تقصيرك هو اللي وصل لي كده
لو انت متميزة في الجامعة ما كانش حصل اللي حصل. بدل ما كان الناس هيتأسروا بواحدة ملتزمة بتاع بحجاب واسع بنقاب. بقى وخلاص قدوتهم واحدة متبرجة بتسمع اغاني بتصاحب ولاد بوظت كل البنات اللي في بسبب تقصير الملتزمة. فاللي عايز اقوله
اه ان احنا فترة الجامعة فترة مميزة جدا للدعوة الى الله سبحانه وتعالى. بسبب ان انا معي شباب كتير بنات كتير في سني سهولة التواصل ان ان الجيل السن ده اصلا عنده رغبة في ان هو يتغير. يعني الجيل ده قابل ان هو يقبل اي افكار. فلو لو انا لحقته
افكار صحيحة دينية بيقبل صدقوني بيقبلوا. عشان كده مسلا يقول لك هو ليه اهل المدينة امنوا بالنبي عليه الصلاة والسلام واهل مكة ما امنوش بالنبي عليه الصلاة والسلام في الاول. قال لك لنهل المدينة بعد آآ حرب الاوس والخزرج كان في حرب ما بينهم قعدت سنين طويلة
كل كبار السن ماتوا تقريبا. كل الشيوخ ماتوا. ما فضلش في المدينة الا الشباب. الا الشباب. اه كان ان الشباب يقبلوا دعوة الاسلام اسهل بكتير جدا من الشيوخ يقبلوا. ولكن مكة كان كلها ناس كبار في السن فكان تغيير الافكار صعب فيهم. لكن
اهل مكة اهل المدينة كانوا شباب فكان سهل ان النبي عليه الصلاة والسلام يأثر فيهم يغير فيهم الافكار كزلك مصعب. فاللي عايز اقوله ان انت وانت فترة الجامعة انت وسط بنات شباب آآ سهل جدا تشكيل الافكار سهل جدا التأثير على على الشباب والبنات في الحتة ديت
فاللي مش هيعمل اه مش هيشتغل في الدعوة الى الله في الجامعة يخسر كتير اوي. تخيلي مسلا ان انت قصرت كل سنة بتاسري في عشرة بس. يعني تخيلي تطلعي من الجامعة معك خمسين
ملتزمة خمسين ملتزمة. معلش هو انت لو اتجوزتي وقعدتي في البيت وما بتقابليش حد وما بتشتغليش هتأسري على خمسين واحدة امتى وهتقابلي خمسين واحدة امتى ؟ وامتى هتقعدي مع خمسين واحدة اربع سنين بتتكلمي فيهم وبتنصحي فيهم وبتغيري فيهم هتلاقي
فين الكلام دوت تمام مش هتلاقيه ولو حتى اشتغلت في الاخر هتشتغلي مع مجموعة محدودة في خمسة مع عشرة يمكن يكون ما فيش اصلا شغلك ما فيهوش حد اصلا ما بتامنيش غير واحد او اتنين او واحد او اتنين. آآ وجو الشغل ما فيش حد فاضي لحد. وما فيش حد عايز يركز في كلام في الدين. وكله مطحون في الحياة وخلاص. هلاقي
هنا انا الجو بتاع الجامعة ده تاني. تمام؟ والدعوة يا جماعة مش صعبة. انا مش بقول لكم آآ ابقوا شيوخ ودعاة وتبقي علاء حامد وتبقي آآ محمد الغليظ مش مش كده. الدعوة يعني عايزة عايزاكي انا عايزك تخلي بنت ما بتصليش تصلي. يعني دي مش آآ
مش محتاجة معجزة. عايزك بنت مش محجبة تتحجب. بنت بتلبس ضيق تلبس واسع. آآ بنت بتسمع اغاني تبطلها. بنت ما بتحفزش قرآن احفظ قرآن العادي الساهل انا مش بقول لك بقى ايه اشرحي كتاب فقه آآ ادي اجازات اشرحي لهم المواريس آآ اشرحي
انا عايز بنت تتغير بس تبقى تبقى انسانة مسلمة صالحة. يعني يعني مش لازم تبقي انت الجامدة. سم ان الدعوة وانا ضروري في انا اللي اقول كل حاجة بعض الناس بيعتقد لما اقول له اشتغل في الدعوة في الجامعة بيعتقد ان انا بقول له انت كن الداعية والشيخ لا طب ما انا ممكن اكون
وسيلة بس بمعنى انت البنات بتحبك تمام؟ ولك تأثير عليهم. بس انت فاضية ما عندكيش معلومات كثير. فاللي اقدر اقوله لكم يا بنات مثلا علاء حامد. اسمعوا محمد الغليظ. اسمعوا فلان او فلان. دي لوحدها خلاص انت كده عملت دور كبير. وانا بقى بتختاري لهم دروس
معينة اسمها الدرس ده اسمعي الدرس ده. مش لازم انت تكوني اللي عارفة كل المعلومات. تمام؟ لكن من فيكم ما تقدرش تكلم بنت في صلاة في حجاب في اغاني في صحوبية في في قلة ادب يعني حاجات سهلة يعني مش مش صعبة. ان انت فلو انت قدرتي تأثري
على البنت في الافكار ديت وبعد كده دليتيها على مجموعة من الدعاة الشباب وبعد كده عرفتي تدخليها معهد من المعاهد الاونلاين زي الفرقان او كده فاكيد طبعا انت عملت الدور ومية مية يعني وزيادة. فما تشيلوش هم ان انا اصل انا ما بعرفش اتكلم. اصل انا ما بعرفش اقول ايه. في ايه يا جماعة
يعني الموضوع بسيط ما تعقديش الدنيا يعني الموضوع مش مش معقد قوي للدرجة دي. يعني انت ليه بتحطي العقبات الوهمية ديت؟ كلم عادي احنا بتكلم صاحبتها. هي دي عايزة اختراع هي دي عايزة تحضير هي دي عايزة ان انا ابقى آآ مفوه وبتاع انا بقول لك اطلعي اتكلمي في المدرج
بقول لك كلامي البنت اللي جمبك. زي ما بتكلميها في المواصلات عادي تمام يبقى اللي عايز اقوله ان ان مسألة آآ الدعوة جوة الجامعة مسألة مهمة جدا. مهم جدا انت تركزي
طيب انا ادعو ازاي؟ دعه على مستويين. بص بقى عشان ايه دي مهمة قوي دي الدعوة على مستويين المستوى الاول دعوة عامة ان انت بتحاولي تأثري على كل اللي موجودين. وانت بتحاول تأثر على كل اللي موجودين
بسلوكك ابتسامتك ان انت بتصلي قدام الناس بيشوفوك بتروح تصلي بتيجي ادبك مراجعتك للقرآن كده ناس ايدك تسمع دروس بتنصح الناس بتقول كلمة احيانا في السيكشن في المدرج في تأثير عام على الناس
المستوى التاني هو التأسير الخاص بقى. تأسيري الخاص ده هو ان انا بستهدف اه اه مجموعة معينة بقرب منهم قوي واحاول فعلا اعمل فيهم تغيير تام تغيير كامل. يعني انا مش ممكن طبعا
ادعو تلتميت واحد في نفس الوقت. ان انا اغيرهم يعني. وعشان اغير بني ادم الموضوع بياخد مجهود فعلا. لازم والازمه واتابعه واعرف زروفه ومتابعة يومية عشان احوله لانسان تاني. فانا
التلتمية دول هحاول اؤثر فيهم التأثير العام بالكلمات بتوزيع حاجات بسنتي بسلوكي بشرحي تأثيري العام بمواعظ كده بكلمة طيبة لكن لازم الجانب دوت فيه التأسير الخاص. ان انت بتختاري كل سنة خمسة ستة. تمام؟ الجو دوت تبتدي تصحيهم
بجد بس بتختاريهم بعناية بقى. يعني بتحاولي تختاري اللي هم ظروفهم اه مناسبة معك. عشان اقدر اؤثر عليهم يكونوا يا ريت قريبين من الالتزام نفسه. يعني ما يعني بحاول اشوف الاقرب. يعني مسلا واحدة مش ملتزمة بس اخلاقها كويسة. تمام؟ اه
مش ملتزمة بس حسيتها كده مقبلة فدي اولى من اللي بعيدة خالص  وتختاري اللي مسلا ساكنة قريب منك احسن لان دي هيروح واجي معها ظروفها الاجتماعية زي الظروف الاجتماعية في تآلف بيني وبينها تمام مثلا حسيت ان هي حباني
كده واتعلقت بي دي اولى من اللي نفرة منك اللي عايز اقوله ان انا لما اختار الدايرة اللي هعمل عليها التأسير الخاص بنقي كده خمسة ستة سبعة يعني ما يزيدوش عن عشرة. صعب جدا يزيدوا عن عشرة
آآ بس دول بختارهم بقى بنقيهم بقى لان دول هصاحبهم بجد. ممكن تقعدي طول السنة ويمكن سنتين وتلاتة مع دول قاعدين احنا بقى مع بعض لغاية ما ما طلع دول ملتزمين التزام تام. يعني خلاص غيروا كل السلوكيات اللي مش كويسة بدأوا يطلبوا علم بدأوا بيحفزوا قرآن
هم نفسهم شغالين في الدعوة الى الله يبقى كده انا حققت ايه هدف غيرت بني ادمين. تمام؟ وغير بقى ان انا شغلت تاسير العام بتاعي ده على طول. والبني ادم اللي فعلا حسيت ان هو اتغير وصل ان هو
بقى شايل نفسه خلاص باشتغل على اللي بعده. مش هاقعد مع الناس دي نفسها للابد يعني. طيب تعال نقول نصيحة كمان. نصيحة كمان. نقول وايه النصيحة كمان بسم الله. النصيحة اللي بعد كده
وهي هي لعموم لكم كلكم وللبنات خصوصا  آآ وهي اهمية ان يكون حفازك على الصلاة في الجامعة هي قضيتك الاولى قضيتك الاولى ان انت يوم ما بتنزلي الجامعة مسألة ان انت تحافزي على الصلاة
دي قضية مصيرية. ما فيش كلام. ما ينفعش ان انا اقول ان انا رايح الجامعة علشان ارضي ربنا زي ما قلنا المرة اللي فاتت علشان ابر الوالدين وعلشان ادعو الى الله. وبعد كده وما بصليش
يا نهار ابيض ازاي ازا كان هناك عمل يعيق عن الصلاة؟ فلا خير فيه ولا بركة ولا هو طاعة ولا يصلح ان يكون طاعة ازا كان يصد عن اعظم عبادة على الاطلاق. الصلاة. الصلاة ام العبادات ورأس العبادات وافضل العبادات
ازا كان هناك شيء يمنع من الصلاة وضاعت الصلاة بسببه في اي عمل هزا يعني. بئس هزا العمل. فالبنت خصوصا طبعا الولد صلاته سهلة سالكة شوية. يعني الولد بننصحه يعني عادة بس بنقول له والله حاول انزل على وضوء
رايح الجامعة حاول ما تنقدش وضوءك عشان ما تتكعبلش وصل الوضوء اصل بتوضى اصل انا مسرح شعري والجو دوت والولد يصلي هيصلي في اي حتة يعني والموضوع مش صعب ومهم قوي الولد يصلي في الجامعة جدا جدا يعني. وبينصح بقى الولد كمان والولد والبنت يعني. قبل ما تنزل من البيت قبل ما تنزل من البيت
اه اتوضأ اتوضأ خاصة بقى الشتا داخل اتوضأ والبس شراب بس يا ريت يبقى شراب سميك شوية عشان العلماء آآ في كلام على جواز المسح على الجورب الرقيق. اللي هو عامل زي الشرابات الحريمي دي الشفافة. بلاش
نلبس شراب سميك شوية. اللي هو ما بيوصفش البشرة شرف سميك شوية. احوط يعني واحنا كده كده داخلين على الشتاء وكلنا هنلبس شرابات سميكة. فالبنت والولد عشان الموضوع ده بيكعبل قوي. يعني الوضوء كوم وغسل الرجل كوم تاني
يعني كل الوضوء سهل. بس حتة غسل الرجل دي بتبقى عائق كبير. ان حد في الجامعة والحمام اصلا متنيل على عينه وحقلع الجزمة واقلع الشراب واغسل رجلي وادوس على الارض والبس شراب والجزمة انا مش هاصلي
في ناس بتوصل للمرحلة ديت طب انا طب ما اسهل على نفسي. قبل ما انزل الجامعة تتوضي او انت بتتوضا تمام وتلبس الشراب على وضوء عشان ينفع تمسح عليه. لان ما ينفعش امسح على الشراب الا لو انا لابسه على وضوء
قبل ما انزل اكون متوضي الخطة الاولى ان انا احاول احافز على الوضوء. يعني لو انا حافزت على الوضوء كده حليت نص المشكلة هخش الحمام كويس كده وما تاكلش كتير وبتاع
وانزل متوضي والبس الشراب حافزت على الوضوء؟ الحمد لله جبرت نقضت الوضوء المهمة مش صعبة هنتوضأ هتغسل بس وشك وبتاع وايدك دي سهلة. وتمسح الشراب بس يعني سهلنا عليك المهمة خالص. تمام؟ ده بالنسبة للولد يعني الولد دائما تبقى الكعبلة بتاعته في الجزمة وهقلع الجزمة وهقلع الشراب وبتاع وهتبل
اللي بقوا معلش لله يعني اتعب شوية. والولد كده كده مسح على الرأس مش بيزعله قوي هيسرح الدنيا هترجع زي الاول بسهولة. فبيبقى مشكلته دايما ايه مع اصل انا مش متوضي طب انزل متوضي طب اصل انا عايز جزمة والشراب طب انزل اتوضأ قبل ما تنزل والبس شراب عشان تمسح عليه
لكن البنات بقى قصة بقى حوار عشان يحافظوا على الصلاة. كذا مشكلة. المشكلة الاولانية زي ما قلنا ان البنت احيانا بتنزل مش متوضية. وده بيكعبلها بقى طول اليوم. طب ما ننزل متوضيين. اهي دي المسألة الاولى. المسألة التانية ان زي ما قلنا مسألة اه
غسل الرجل دي عندهم مشكلة كبيرة. طب ننزل متوضين ولابسين شراب؟ زي ما قلنا سميك شوية. حليت المشكلة ديت. تمام احيانا اه بيبقى عندها اه مشكلة في ان هي تتوضأ اصل شعري وحمسح شعري ازاي
الموضوع مش صعب يعني يعني قول لبعض العلماء ان مش لازم نمسح الرأس كلها. يعني ده مذهب معتمد عند كثير من العلماء. ممكن انصح بعض للرأس. فلو يعني مش هتقدري تقلعي الحجاب وتمسحي راسك كلها. ممكن تدخلي ايدك من تحت الحجاب كده
وتحاولي تمسحي جزء كبير من الرقص او اغلب الرأس من تحت الحجاب كده وترجعيه تاني وتشديه او تشدي النقاب وخلاص الموضوع ايه مش صعب بل بعض العلماء بيجوز ان المرأة تمسح على الخمار اذا شق عليها نزعه. بعض العلماء يجوز
ان تمسح المرأة على الخمار ازا شق عليها نزعه. فاحنا بنقول خلينا في الاحواض لو قدرتي من يعني لا عرفتي تقلعيه يبقى خير وبركة. صعب اصل فيه ناس اصل ممكن حد يشوفني
ايدك من تحت كده ومسحتي خلاص هي مرة واحدة. لا مستحيل وبتاع على قول بعض اهل العلم يجوز المسح على الخمار في حال المشقة. او لو ما فيش مشقة لأ بلاش احسن. تمام
فحلت لك مشكلة كبيرة تانية. وهي مشكلة الايه مسح الرأس ديت. طيب لا ده فيه مشكلة تالتة يا عم الشيخ. ايه؟ انا ما ما هصلي فين؟ هصلي ازاي طيب في حاجة في حاجتين مهمين لازم يكونوا معك وانت رايحة الجامعة. ما عملتيهمش يبقى انت الصلاة اصلا مش في بالك
يعني واحدة ما عملتش اللي انا هقوله ده. يبقى هي اصلا مش عاملة حساب الصلاة لأ الشراب لو ما بيغطيش الايه العضمتين بارزتين دول ما ينفعش. لازم يغطي العضمتين اللي جنب جنب الرجل لازم
يكون اعلى من كده. اما الشراب اللي هو الايه في الهواء ده الصغير قوي ده لا ما ينفعش نمسح عليه تمام؟ طيب انا بقول دلوقتي اه حاجة لو ما بتعمليهاش يبقى انت اصلا مش في بالك الصلاة. معلش مع احترامي لكل بنت. ان انت تاخدي معك مصلية البلاستيك. مصلية البلاستيك الصغيرة ديت
اللي هي ما لهاش وزن تقريبا. مصلية بلاستيك صغيرة جدا تمام  نمرة اتنين اه في واحدة مسحة على الكم لأ دي ما فيش دي ما حدش قالها دي. ما حدش قالها دي ما حصلتش. ما فيش حاجة اسمها المسح على الكم
تمام؟ المسح بيكون على الشراب اللي هو سميك ومغطي الكعبين اللي هم العضمتين دول. لو انا لابسه على وضوء كمان لو مش لابسه على ضوء ما ينفعش اه وبعض العلماء زي ما قلنا بيجاوز المسح على الخمار في حال المشقة. ما فيش حاجة اسمها مسح الكم. ما فيش مسح على الكم
طيب  الحاجة اللي بعد كده قلنا ايه؟ اه حاجتين لو ما بتعمليهمش يبقى في يبقى انت مش مهتمة بالصلاة. انك انت يبقى معك مصلية بلاستيك صغيرة. عشان اي ظرف  عايز انا اصلي في اي مكان هتعامل
نمرة اتنين معاكي اسدال صلاة. لو انت لبسك يعني مش قد كده او عايزة تبقي مستورة بقى جامد بقى لان مسلا مسلا آآ ولسه هنقول مسائل في اللبس دوت مسألة مهمة يعني. معك اسدال صلاة المهم وخلاص. ان انت لو لبسك مش واسع هتحتاجي
ده للصلاة طب انا هصلي فين اولا دلوقتي ازن المساجد بتاعة الكليات كلها فتحت صح اظن مش صعب بقت سالك جدا يبقى في مصلى بنات في الجامعة. هتصلي عادي لا ما فيش مصلى وقافلينه بعيد قوي على ما اروح له واجي اصلي في اي مكان
صلي في اي مكان تعالي كده اي غرفة فاضية. اي سكشن فاضي. روحي جوة كده وعلى جنب بعيد كده وحطي المصلية البلاستيك الله صلي. اصل بتكسف ما فيش حاجة بتتكسف يصلي وخلاص
طب افرض بقى حد شافني؟ دي مشكلته هو مش مشكلتك انت يعني لو مرأة اضطرت اضطرت تصلي في مكان ممكن يحتمل ان ان راجل يشوفها هل ينفع وما ينفعش؟ ينفع طبعا
والمشكلة عند الراجل مش عند الست هو اللي يلزمه يغض بصره هو اللي يلزمه ما يبصش. لكن انت لازم تصلي لو قفلت خالص هصلي في مكان يحتمل ان يبقى فيه آآ رجل ينظر. ما ليش دعوة
انت خدي احتياطك على قد ما تقدري خدي ساتر خليه في ضهرك ساتر بتاع خلي حيطة جنبك. كل اللي نقدر عليه نعمله وفي الاخر هتصلي برضو راجل بقى بص ما بصش دي مشكلته هو ما لناش دعوة به. لكن لا يجوز ان انا اصلي طالما احتمال فيه راجل يشوف لأ
بالعكس لازم تصلي مهما كان. النبي عليه الصلاة والسلام في المسجد لما كان في المسجد نبوي؟ اه كان النساء وراء والرجالة قدام. بس ما كانش فيه فاصل بينهم يعني ممكن اي حد يبص وده لم يمنعهم ان هم يصلوا
تمام المشكلة اللي بعد كده عند البنات. هقول كزا مشكلة لسة لسة لسة اه ممكن بنت معها بنت صح. تستر على اختها في معها زميلتها تقولي لها طب انا هاصلي وانت استريني. وبعد كده انت صلي وانا استرك. سالكة يعني. مش صعبة
طيب المشكلة التانية عند البنات  اعتقاد بعض البنات انه ما ينفعش تصلي وهي حاطة ميك اب  يعني هي متوضية ماشي هي متوضية بس هي حاطة ميك اب. فبتعتقد ان ان ما ينفعش اصلي وانا حاطة ميك اب. وده غلط
اه بغض النزر عن الميك اب نفسه يعني. يعني الميك اب طبعا الميك اب ده ما ينفعش يتحط برة يعني قدام الرجال الاجانب. ما ينفعش واحدة تحط في الجامعة اصلا. تمام؟ آآ انما الميك اب ده للنساء بس او للمحارم. جوزك المحارم ابوك اخوكي والنساء كلهم
راجل غريب مش محرم يشوفك بالميك اب ما ينفعش بس نفترض واحدة نزلت بالميك اب خلاص هل معنى ان هي عملت غلطة زي الميك اب؟ نقول لها ما تصليش يعني نخلي مصيبتنا مصيبتين والمصيبة التانية اسوأ من الاولى. ترك الصلاة اسوأ من التبرج نفسه. لأ البنت حتى لو صاحبتك عاملة ميكاب
متوضية جاء وقت الصلاة هتقولي لها صل ينفع اصلي بالميك اب؟ ينفع اصلي بالميك اب. طب انا حاطة مونيكير طب انت اتوضيت قبل ما تحطيه؟ اه كنت متوضية بعد كده حطت مونيكير وبعد كده نزلت بس هي متوضية. ينفع تصلي به؟ اه ينفع تصلي
تصح الصلاة تصح الصلاة هل يعزر ما تصليش؟ ما لهاش عزر ما تصليش لكن حتنصح بعد كده ان الميك اب ده ما ينفعش وبتاع قدام الرجال والكلام دوت ما يصحش وبتاع. تمام؟ فدي مسألة تانية يعني
ينفع تصلي بالميك اب طب بقى كان لاقي لازم تتوضا مش متوضية. ولازم تتوضا هنا هيبقى مشكلتنا مع الميك اب في المونيكير بقى دلوقتي لان ما عدا زلك من الميك اب تقريبا مش بيمنع وصول الماء. غالبا كل المساحيق بتاعة الوجه ديت او كده
دي مش بتمنع آآ وصول الماء يعني. بس غالبا الحاجة الوحيدة للمشكلة هي المونيكير فالبنت ازا كانت كده لازم تنبهوا بعض يا بنات. يا بنات اللي النصيحة اصلا ما تحطيش الحاجة دي خالص. ما ينفعش
بس واحدة لسه على ما ربنا يتوب عليها من الموضوع دوت هتقولي لها بس خلي بالك يعني حتى لو نزلت به انزلي متوضية عشان لو نقضتي وضوءك مش ينفع تتوضي وانت حاطة المونيكير دوت
الصلاة مش هتنفع. لانه بيمنع وصول الماء. فممكن ده يخليها حتى في المونيكير ما تحطش مونيكير. تقول لك طب خلاص مش هحط المونيكير عشان الصلاة. يبقى ايه؟ طلعنا طالعة معها. عدينا حتة معها. وبعد كده نخليها تخف بقى الميك اب ده خالص ويريحنا. طب انا لا اصل انا لو انا
غسلت وشي الميك اب هيسيح. انا مالي! انا مالي! احسن ما وشك يسيح في نار جهنم احسن ما وشك كله يسيح وجلدك يسقط في نار جهنم. مش مهم الميك اب. مش مهم الكريم اللي حضرتك حاطه على راسك
مش مهم الجيل اللي مسبت راسك المهم الصلاة شعرك ده يتحرق في نار جهنم كله لو ما صلتش. وشك ده هيسيح في نار جهنم لو ما صلتيش ما الميك اب يسيح ولا يروح في ستين داهية
انا مالي ما حدش قال لك حطيه من الاول  تمام؟ فلازم احنا يا جماعة نعزم قدر الصلاة ولما ربنا يرى ان واحدة فعلا عملت كده لله والله يعني يرزقها الهداية
ويحبب اليها الصلاة. وبعد كده فعلا تبقى خلاص مش هحط ميك اب عشان موضوع الصلاة والوضوء والكلام ده. وتبقى الصلاة اهي فعلا نهيتها عن الفحشاء والمنكر بالطريق فيها ديت تخيلوا
طيب يبقى انا هيبقى عندي مشكلة واحدة في البنت اللي من الميك اب بتاعها مونيكير وكمان مش متوضية فما فيش حل غير ان هي تشيله. في بقى مادة بسرعة كده تشيل الميكب ده تشيل المونيكير ده خالص. المواد اللي بتدوب المونيكير ديت وعمل
ماشي. ممكن انت برضو خلي معك مادة زي دي يمكن واحدة صاحبتك تتزنق في صلاة ومعهاش مذيب تقولي لها خدي يا دي المزيب تك تك تك تك وتروح تتوضأ ويبقى انت عملت فيها خير
تعالوا نشوف مشكلة كمان كله البنات كلها بنات مشاكل بصي الراجل صلى على طول طالع من البيت راح صلى البنات بقى حوار بقى عشان نصلي بقى   اللي جاي ده لازم تركيزة
عشان المسألة دي صعبة شوية طب خلينا نجاوب على السؤال ده الاول. هل ينفع واحدة تصلي بالنقاب   مسألة على آآ نقاب يعني مغطية ووشها لو هي في مكان يمكن ان يطلع عليها رجل يبقى اصلا لازم اصلي بالنقاب طبعا
لا وهي في مكان مستحيل يطلع عليها رجل وما فيش غير النساء يعني اه لا يستحب زلك لا يستحب زلك الصلاة صحيحة بالنقاب صحيحة طبعا بس لا يفضل زلك. الافضل ان تكشف الوجه والكفين
عندما تصلي  تمام لان دي مش عورة الصلاة. يعني الوجه مش عورة في الصلاة. الكفين مش عورة في الصلاة هي عورة خارج الصلاة على قول بعض اهل العلم. تمام لكن الصلاة صحيحة عموما
خلينا بقى في الاصعب بنت   آآ متوضية. وكله تمام. خلاص؟ لكن لكن لابسة ضيق. لكن ايه لابسة ضيق  يعني لابسة فوق كده ضيق شوية. لابسة بنطلون ضيق شوية. بس ساتر. ما فيش حاجة من جسمها باينة
هو لو في حاجة من جسمها باينة زي بنطلون مسلا فيه فيه فتحة كده مبينة حتة من الفخدة حتة من اي حتة تمام البتاع القصير قوي ومبين الجزء دوت اه في فتحة كده لأ مش هينفع خالص تصلي طالما في
جزء من عورتها مكشوف مش هينفع. هنا لازم تستره لازم تستره باي شكل احنا كده بنتكلم في الحالة التانية لا هي ما فيش حاجة الا الوجه والكفين بس اللي مكشوفين. يعني مكشوف الوجه والايه والكفين. بس اللبس ديق
ضيق لابسة ضيق شوية ضيق من هنا ضيق من تحت. وما فيش اسدال ومش عارفين نتصرف لها في اسدال ومش عارفين نعمل ايه. وهي عايزة تصلي ينفع تصلي ولا لا
ودي اخطر مسألة ينفع تصلي ولا لأ؟ هل مسألة كالتالي هل يجوز الصلاة بالملابس الضيقة؟ الساترة هي ساترة يا ساترة ما فيش حاجة باينة. لكن ضيقة نقول يجوز الصلاة بالملابس الضيقة
وتصح الصلاة بالملابس الضيقة ولكن هذا امر مكروه يتنافى مع الادب مع الله. تاني الصلاة بالملابس الضيقة هل تصح؟  قول ده طبعا ده فتوى يعني المزاهب فتوى الامام ابن باز والكلام ده انا جايبهلكو يعني ايه بعد دراسة يعني تصح الصلاة
الملابس الضيقة  وتقبل الصلاة بالملك الصديق. ازا كانت ساترة ازا كانت ساترة ولكن يكره زلك وهو من سوء الادب مع الله في الصلاة طبعا احنا بنقول الكلام ده كحل حل اخير
حل اخير مع بنت عايزة تصلي وعندها استعداد تصلي بس هي بتقول لك انا لابسة ضيق. هل انا ممكن اقول لها ما تصليش انا اقول لها ما ينفعش تصلي انا يبقى انا السبب ان هي ما صلتش عشان انت مسلا تخوفيها من التبرج تقولي لها ما تصليش
مش هيتقبل منك ويبقى النية ما صلتش في ميزان سيئاتك انت. لان هي هي بتقول انا انا عايز اصلي تمام فازاي بقى يبقى انا يبقى انت عشان تخوفيها من التبرج. تقول لها ما تصليش ما ينفعش تصلي
لا انت لازم تساعديها قولي لي لأ صلي صلاتك ان شاء الله تقبل. وبعد كده بعد الصلاة تقعدي معها تنصحيها في اللبس وكده تمام  كون ان انا بقول لها صلي طبعا مش تشجيع على التبرج زي ما حضرتك بتقولي
العكس ده انا بساعدها تتقرب الى الله عشان ده المدخل اللي بعد كده هتخلها منه ان ما ينفع طب تقفي قدام ربنا كده طب ما ايه رأيك تلبسي كده وكده. لكن لو قلت لها ما تصليش يبقى هي جمعت مصيبتين
جامعة مصيبتين تبرج وترك الصلاة. طب الصلاة هي اللي بتنهى عن الفحشاء والمنكر. فانا قلت لها ما تصليش. شكرا بعد كده هبتدي بقى ادي لها حلول. هقول لها طب ما تجيبي معك اسدال. طب ما تلبسي اصلا واسع. طب لغاية ما تلبسي واسع انا هجيب لك اسدال معي
هجيب لك اسدال هدية وخليه معك في الشنطة. والبنات تحط في المسجد اسدالات عشان البنات اللي زي دول في بنات بتقرف تلبس اسدال مكان واحدة. خلاص في اسدال هتبقي شايلاه لزميلتك. بتجيبيه لها او تديه لها هدية تحطه لها في شنطتها عشان ما تطلعوش ابدا. في حلول كتير
لكن مش منها ان انا اقول لها ما تصليش غلط  تمام؟ آآ هو مشكلة اللبس الضيق في نظر الرجال يعني دايما بيقول لك في فرق بين عورة النزر وعورة الصلاة
يعني ليه بنقول اللبس البنات الضيق حرام مش عشان هو مش مش طب ما هو ساتر. هو فيه حاجة باينة؟ ما فيش حاجة باينة. بس هو مشكلته هنا مش في الستر. مشكلته هنا في الفتنة. ان هو ستر بضيق
فالضيق وصف. العورة فادى الى فتنة هو ستر. يعني العورة انا مش شايفها انا مش شايف مش شايف جلدها. بس ستر بضيق. فالضيق وصف العورة. فلما قصف صار فتنة للرجل. عشان كده الضيق ما ينفعش قدام الرجال. لكن بالنسبة للصلاة الامر ايسر. لان انت بقى انا هي واحدة واقفة قدام ربنا
تمام؟ فهنا مسألة الضيق والفتنة مش موجودة. بس هنا بنرجع نقول هو ستر. لان الواجب في الصلاة ستر العورة وهي اتسترت. بس اتصدرت بضيق. فبنقول الصلاة تصح لان العورة اتسترت فعلا. لكن الستر بالضيق سوء ادب مع الله. ويكر
جدا الصلاة بالايه؟ باللبس الضيق. لكن الصلاة صحيحة بس انا قلت لكم مسألة مهمة وهتتلخبطوا فيها وناس هتستغرب ازاي الكلام ده لكن دوروا ورايا اكتبوا على النت حكم الصلاة بالملابس الضيقة. اكتبوا عادي
على جوجل كده حكم صلاة المرأة بالملابس الضيقة. شوفوا الفتاوى شو الفتاوى؟ كل الفتاوى هتقول لك يجوز. فبنسهل على الناس مش بادعوا للتبرج يعني. وبعد كده باقول لك انت بقى خليكي داعية. هي زميلتك لما
تسهلي لها الصلاة اشتري لها اسدال. هتفرق معها كتير. لكن المهم يا بنات مسألة حفاز الشباب والبنات على الصلاة في الجامعة مسألة هامة. المسألة التانية ان هل طب انا افرض مش عارف اصلي
طالعة في اول الوقت مش مشكلة. آآ يعني خلاص لو لو في عزر ممكن احنا معنا وقت. المهم ما تجيش الصلاة الجاية عليك الا اما تكوني صليت يعني لو اخرنا الصلاة شوية علشان انا المحاضرة مش عارفة اطلع فهصلي بعد المعاد بنص ساعة بعد المعاد
ساعة بعد ما عدى بساعتين تمشي بس الكارسة ان يخش وقت الصلاة اللي بعديها وصعب قوي تقنعني ان المحاضرة هتاخد من قبل صلاة لبعد يعني ولو فيه حاجة كده حاولي تلاقي مخرج تطلعي في نصها تحضريها في وقت
تاني تزبطي جدولك ان كل محاضراتك والسكاشنك ما بيخشش سلاطين على بعض اتصرفي لو عايز تصلي الصلاة في وقتها هتتصرفي. هتلاقي حل. تمام لكن مسألة مستصليش بقى وبتاع لأ والمواصلات برضو نزبط المواصلات على الصلاة. ما تجيش واحدة بقى قبل المغرب بخمس دقايق تروح راكبة المواصلة. ما انا هوصل بعد العشاء. طب ما
استني المغرب يأزن وصلي وبعد كده اركبي ليه عملتي في نفسك كده؟ عادي اصبر شوية عشان ما ما تكعبلش الكعبلة دي وبعد كده يقول اصل انا ركبتها وبوصل طب انا ما نصبر شوية
صلي وبعد كده نركن تمام؟ ايوا منها البنطلون طبعا المهم يعني ايه؟ الصلاة. الصلاة الصلاة. الصلاة في الجامعة يا بنات مهمة جدا. الصلاة في الجامعة يا شباب. ها ايه كفاية كده
الساعة كم؟ الساعة عشرة وربع في المدرسة صلي جوة الفصل صلي جوة الحوش صلي في الفسحة صلي على جنب. صلوا في اي مكان. معي مصلية معايا اسدال صلي في اي حتة
تمام؟ اخيرا بقى بسرعة عشان نقفل بقى المواضيع آآ موضوعين بموضوعين بسرعة. الموضوع الاول هو اياكم والاعمال المختلطة في الجامعة. يعني الانشطة الطلابية بقى والجو ده نصيحة ابعدي عن اعمال طلابية حتى لو كانت خيرية اللي فيها اختلاط جامد مع الولاد. لان الموضوع ما بيسلمش
واغلب قصص الحب اللي بتوصلني. خاصة ما بين الملتزمين اللي هم او شبه ملتزمين يعني. كانت بدايتها اعمال مختلطة في الجامعة واعمال صالحة واعمال خيرية نبعد عن القصة دي. ولو انا عايز اشارك في عمل خيري في الجامعة ادور على وظيفة ما فيهاش اختلاط. يعني اقول لهم مسلا ايه الحتة اللي فيها بنات بس؟ كزا. طب انا معكم في كزا
شاب ايه الحتة اللي فيها ولاد بس؟ كزا. انا معكم في كزا. اما بقى الحتة اللي فيها ولاد على بنات طول النهار دي كهربي منها اسمعي الكلام. وانت اهرب منها اسمع كلامي. ان ديت شرعنة للايه؟ اعملوا اللي انتم عايزينه. احنا هنا تحت مظلة عمل
الخير واحنا طيبين وعمل اسلامي. والخراب كله بيحصل في الحتة دي اخر حاجة هي مش اخر حاجة او حاجات كتير بس انا مش لاقي وقت اقول يعني اللي عندي كله كالعادة آآ عايز اقول لكم احزروا
من فتنة  الفاندي الضغط النفسي اللي بيحصل بقى والجامعة وهنتخرج ولازم احضر واصل لازم طب اعمل ايه؟ طب ما انا لازم احضرها مش لازم تحضري. خالص خالص. انا انا في ايام جامعتي في الفين وستة ما حضرتش حفلة التخرج. عشان عارف ان هم هيشغلوا فيها موسيقى بس. يعني زمان ما كانش فيه لا مهرجانات ولا
فني بيجي ولا حاجة. بس كان مجرد بس الحفلة هيبقى فيها بنات كتير. وهيبقى فيها شوية موسيقى. ما حضرتهاش. ولا اتصورت صورة مع الجامعة مع الطلبة اصلا عادي انا خدت شهادتي ما شفتهمش تاني
ما لناش دعوة احنا بالفان داي ما لناش دعوة بالفوتو داي ما لناش دعوة بالجو ده في الاخر بعد كل اللي انا عملته في الجامعة ديت طلب علم ودعوة الى الله وصلى وبتاع اجي يبقى الختام
فجر وبنات لابسين تيشرتات ضيقة وتيشرتات لون واحد وقاعدين يترقصوا قدام المغني وبتاع فانا هروح عشان انا نفسي احضر الفان داي والفوتو دي بلا خيبة لأ وفي حل تاني ان احنا نعمل مبادرة في الجامعة زي ما في ناس كتير بيعملوا بس هي المبادرة دي بدري قبل ما العيال الفاسدين والبنات الفاسدين يخلصوا
يحجزوا ويتفقوا عليه ويلموا تبرعات من الجامعة. بدري بدري دلوقتي في اول السنة نعمل مبادرة. ايه رأيكم يا جماعة كل عمل خير بدل الفان داي بدل ما كنا هندفع مسلا عشرين خمسين الف جنيه في الفان داي. طب ما نعملهم ونجيب بهم جهاز لمستشفى الاورام. نجيب بهم جهاز لمستشفى الحروق. نعمل بهم بير في افريقيا
نعمل بهم عمل خير وكلنا يوم تسليم البير ده يبقى هو ده الفاندي بتاعنا. كل الجامعة يللا بنا ولاد وبنات حتى هو يوم يعني مش هيبقى في فساد اوي. هناخدوا بعض ونروح ويومها نسلمه لمستشفى الجهاز. ونبقى فرحة وعمل صالح لنا. نعمله افتتاح
الجهاز ده في مستشفى الاورام مستشفى السرطان مستشفى الحروق بدل ما نعمل الايه الزفت ده وبتاع ويبقى ايه احسن مبادرة. او البنات مع نفسهم يعملوا اعتراض احنا مش عايزين الفان داي دا مش عايزين مع الولاد. احنا هنعمله لوحدنا فسحة لوحدنا. وتعملوا لوحدكم فسحة كدا هادية ما فيهاش حاجة
غلط وتجمعوا بعض وتروحوا مكان وتاكلوا وتشربوا وبتاع وتتبسطوا من غير موسيقى من غير رقص من غير ايه من غير آآ مغني من غير اي حاجة. هو لازم انا امشي في المسار المتخلف ده. يعني ما ينفعش ابقى لي شخصية
لا يكن احدكم مع ان احسن الناس فليحسن وان اساءوا يسيء مسلهم. لأ ان احسن يحسنوا من اساء اجتنب اساءتهم فاما تعملوا مبادرة من الاول تلغوا خالص ويبقى كتر خيركم. وتعملوا بديل حاجة صالحة نعملها. او لو فعلا خلاص اتفرض علينا
الفان داي دوت والجامعة ماشية في الاتجاه دوت. يبقى ممكن انتم تعملوا ضغط في اتجاه تاني. احنا مش معكم احنا بقى مجموعة بنات مجموعة شباب احنا هنعمله لنفسنا مع نفسنا مش ما لناش دعوة بكم. يا جماعة اللي عايز ييجي معنا ييجي احنا نعمل يوم محترم ما فيهوش مخالفات. وهنتبسط وبتاع وخلاص. هتلاقي ايه انت هتلاقي زلزلت الدنيا
تلاقي كله هيفكر كله هيقلق. فلأ نعمله تغيير من دلوقتي تمام؟ اما بقى لو وصلنا ما فيش حل غير ان انا ما اشاركش. طبعا ما شاركش طز في الفند في الفان داي وفود داي و طز في اليوم دا و طز في صوره. وانا في الاخر بعد كل دا هضيع كل دا بختام سيء
انا ان شاء الله كل واحد ان شاء الله كله يالس علي ولا يهمني. ولا يهمني في النهاية يا شباب الجامعة هي صفحة من صفحات العبودية بالنسبة لك. خمس سنين خمس سنين في حياتك اللي هي كلها ممكن تبقى خمسين سنة. يعني عشر حياتك هتقضيها
الجامعة عشر حياتك هتقضيها في الجامعة. تخيل ممكن تعمل قصة عبودية عاملة ازاي في الجامعة دي؟ والعكس ممكن الايام دي تبقى في ميزان سيئاتك لدرجة ايه يوم القيامة فترة الجامعة دي هتتسأل عنها لوحدها يوم القيامة. ليه؟ لان من اسئلة يوم القيامة عن عمره فيما فيما افناه؟ وعن شبابه
فيما ابلاه يعني فترة الجامعة فترة الجامعة دي سؤال لوحده يوم القيامة. سؤال لوحده يوم القيامة. فترة الجامعة عملت فيها ايه؟ فتخيل واحد لما يتسأل عن شبابه فيما ابلاه فيما افناه يلاقي فيه يلاقي فيه اختلاط يلاقي فيه صحوبية بنات يلاقي فيه ترك صلوات الموقف
موقف هيبقى صعب وانا ما عنديش استعداد ان انا اقعد في الموقف ده النهاردة هاخد قراراتي انا لوحدي انا انا هعمل الصح اللي يجي معي ييجي مش هييجي مش مش هييجي وهسمع كلام الشيخ علاء والاتنين لايف اللي قاله لنا كتر خيره
وهنشره وهقول للناس كلها تسمع اللايفين دول ويبقى هو ده بقى ايه الحسنة اللي انا عملتها في الجامعة انا بحبكم في الله عشان كده بقول لكم النصايح دي وزي ما قلت لكم المرة اللي فاتت اللي انا بقوله لكم ده ما حدش قايله لكم
ما حدش قاله لكم. انا جاي لكم من جوة المطبخ. ما انا جاي لكم المطبخ نفسه فاسمعوا كلامي. اسمعوا كلامي. لان ما حدش قال لكم الكلام دوت. تمام؟ اه ربنا يرضى عنكم يا رب ويبارك فيكم. انا بحبكم في الله. عشان كده
احاول انصحكم وارجو من الله ان انتم تكونوا احسن ناس وربنا يوفقكم لكل خير وربنا يرضى عنكم ويحبكم. ان شاء الله نتقابل على خير في لايف تاني وانا سعيد بلقائكم الطيب. ربنا يجمعنا دايما على الخير. سبحانك اللهم ربنا وبحمدك
اشهد ان لا اله الا انت استغفرك واتوب اليك السلام عليكم ورحمة الله
