الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد المرة الماضية في اللايف الماضي بدأنا الكلام موضوع خطير
هو موضوع الرضا عن الله سبحانه وتعالى والحقيقة بحس ان انا بتكلم في الموضوع دوت ان احنا عايشين في عالم اخر من الان يتكلم عن الرضا عن الله من الان
يعني يظهر ويتمسك بهذه العبادة العظيمة. الرضا عن الله في عالم مليء بالشكوى. مليء بالالام. وليس الشأن في الالام وانما الشأن في كثرة الشكوى الناس تشتكي كل صغيرة وكبيرة الناس الان يعني صارت آآ بتغني بتغني يعني آآ تظهر المها في زم الدنيا وذم الليل
نبدأ اغاني الناس يقعد بقى يقول لك الدنيا عملت في والدنيا سوت في. ويغنوا الليل عمل في والنهار عمل في والزمن عمل في وكل ده علشان يبعد ان هو يبين عدم رضاه عن الله سبحانه وتعالى
هذه الكلمات كلمات قبيحة. التي يشتكي فيها الناس ربهم ولو كان في سورة ان هم بيشتكوا الايام ويشتكوا الزمان ويشتكوا الليل ويشتكوا النهار ويشتكوا الزمن وحاجة يعني بقى دلوقتي العادي خلاص. يعني قل ما تجد احد. تبدو عليه علامات الرضا
موسمات الرضا وقل يعني الرضون عن الله سبحانه وتعالى. الرضون بقضاء الله سبحانه وتعالى الذين يعني تعرف في وجوههم سيم الرضا وعلامات النعيم. ودايما يا احباب قاعدة مهمة عندما تجد باب الى الله سبحانه وتعالى قل من يدخل فيه ويتركه
فاعلم ان هذا الباب هو افضل باب تقف عليه آآ يعني آآ في معاملتك مع الله سبحانه وتعالى ان دايما القلة مميزة آآ ربنا قال وقليل من عبادي الشكور وقال وان كثير من الشركاء لا يبغي بعضهم على بعض الا الذين امنوا وعملوا الصالحات وقليل ما هم. فدايما القلة مميزة عند الله سبحانه
وتعالى. فنحن في زمن آآ في حاجات كده بدأت تروح فيه خلاص زي مسألة الرضا عن الله سبحانه وتعالى من وقف على باب الرضا عن الله سبحانه وتعالى فقد وقف على باب عزيم عزيم قل الواقفون عليه. قل
الواقفون عليه. فاذا رآك الله تعالى واقفا على اعتاب هزا الباب مع قلة من يقف على هذا الباب فان هذا يعني قرين الاجر الكبير والمعاملة المميزة من الله سبحانه وتعالى لك
طيب احنا دورنا ايه دورنا بسيط جدا ان احنا بدأنا المرة اللي فاتت في الكلام او نقل كلام ابن القيم من كتاب مدارس السالكين من كتاب مدارج السالكين. ابن القيم رحمة الله عليه
عمل فصل كده في كتاب مدارج السالكين اسمه فصل ايه الاسباب التي تعين على على الرضا؟ الاسباب التي تعين العبد على الرضا. يعني ازاي انسان يحصل له قدر من الله سبحانه وتعالى؟ بغض النزر ايه هو القدر دوت؟ طبعا عادة بيكون القدر اللي هو
مكروه للنفس من الطبيعي الانسان القدر المحبوب له ما عندوش فيه مشكلة وانما مشكلته دائما في القدر المكروه له هو بيقول ازاي العبد يستقبل هزا القدر المكروه ليه وينتقل من ان هو مجرد صابر عليه الى انه راضي كمان. يعني ايه الحاجات اللي تساعده على كده
المرة اللي فاتت اتكلمنا على عشر اسباب. يعني ابن القيم ذكر فاكرين احنا قلنا طب سؤال. فاكرين ابن القيم زكر كم كم سبب يعين على الرضا في كتابه آآ مدارج
طبعا كتاب مدارج السالكين كتاب كبير انا دايما بنصح بالتهزيب في كتاب اسمه تهذيب مدارج السالكين هو مختصر يعني  الله يبارك فيك يا مروة ويرضى عنك. بس فاكرين انا قلت لكم كم كم سبب يعني ابن القيم زكر كم سبب يعين على الرضا المرة اللي فاتت كان رقم مفاجأة يعني بالنسبة لكم
احنا اتكلمنا ها مين مين يفتكر كم سبب زكره ابن القيم يعين العبد على الرضا. ما هو ده بس من القايمة انتم عارفين ان يوم ما بيستفتح كده. بتلاقي الدنيا ايه طاحت. يعني ما شاء الله فتح الله يعني له
آآ شرح الله صدره واجرى الله قلمه بالكتابة. اه احسنت احسنت ممتازين ممتازين. ابن القيم زكر فعلا اكثر من ستين سبب ستين سبب يعين العبد على الرضا. احنا المرة اللي فاتت قعدنا طول الوقت قلنا عشرة بالعافية
فيعني لو النهاردة قلنا كمان عشرين حلو قوي كده. والطين انتم بقى تكملوا الفصل ده مع نفسيكم بقى طيب خلينا نبدأ آآ هو الدرس ده كأنه درس كأنه درس مستقل على فكرة لان آآ ابن القيم بيقول اسباب يعني يعني بغض النزر بقى في عشرة فاتوا
او عشرة جايين هو كل سبب مستقل بزاته خلينا نقول اه نبدأ بكلامنا القيم في سبب الحادي عشر. او خلينا اه الحادي عشر ازاي العبد يرضى عن قدر الله لو كان حتى مما يكرهه او مما يؤلمه
بيقول بقى ابن القيم كلام خلينا كده ايه نستمتع بكلامنا القيم. بيقول ان يعلم العبد ان تمام العبودية انا عبد دلوقتي بيقول تمام العبودية في جريان ما يكرهه من الاحكام عليه
ولو لم يجري عليه منها الا ما يحب لكان ابعد شيء عن العبودية فلا تتم له العبودية من الصبر والتوكل والرضا والتضرع والافتقار والذل والخضوع وغيرها الا بجريان القدر بما يكره. يعني ما هو طبيعي لو كل حاجة ربنا بيعملها فينا هي الحاجة اللي احنا عايزينها وبنحبها
اتمناها ما كتش دي عبودية. لان العبودية لا تظهر الا عندما يأتيك من المعبود ما يعني القاصر يكرهه ولا يألفوا ولا يريدوا ولكن خلاص وقع عليك ولا مفر منه. هنا يظهر بقى الايه؟ تزهر العبودية. تزهر العبودية
ويظهر بقى ما يحبه الله من افعال لا يمكن ان تحصل الا ان يقع عليك ما تكره زي ايه؟ زي الدعاء زي الافتقار زي التضرع زي الصبر زي الرضا زي التوكل هناك عبوديات لا تحصل للعبد
الا لو حصل آآ وقع عليه ما يكره ولو كان دائما يقع على العبد ما يحب لما كانت هزه عبودية. في الحقيقة ازا حصل للعبد دايما ما يحب فهي في الحقيقة عبودية للهوى. يعني هو كده في الاخر اسمه بيعبد ربنا. بس في الحقيقة هو بيعبد هوى. هو مبسوط لان هو ده موافق لتبعه وموافق لهواه
شكاية من القايم بيكمل يقول ايه وليس الشأن وليس الشأن في الرضا بالقضاء الملائم للطبيعة وانما الشأن في الرضا بالقضاء المؤلم المنافر للطبع. المنافر للطبع فهمنا نمرة حداشر دي جميلة اوي
طيب يو رقم اللي بعد كده دي جامدة جدا ان يعلم ان رضاه عن ربه في جميع الحالات يثمر رضا ربه عنه في جميع الحالات فاذا رضي عن الله بالقليل من الرزق
رضي ربه عنه بالقليل من العمل واذا رضي عنه في جميع الحالات وجده اسرع شيء الى رضاه ازا ترضاه وتملقه. تاني ان يعلم ان يعلم ان رضاه عن ربه في جميع الحالات يثمر رضا ربه عنه
وجاء في الحديث فمن رضي فله الرضا. فمن رضي الرضا صح؟ بص من القايم بقى بيقول ايه؟ فان فازا بيضرب مثال يعني. فاذا رضي عنه بالقليل من الرزق رضي ربه عنه بالقليل من العمل
جامدة اوي دي. انا كنت كتبتها في بوست قبل كده وناسها ما كانوش مستوعبينها. يعني ايه الكلام ده جايبه منين والكلام ده جاي من كلام ابن القيم. وقيل ان الكلام ده بينسب للحسن البصري
من رضي عن الله بالقليل من الرزق رضي عنه ربه بالخير عمل. انت الان ربنا اعطاك رزق قليل رزق قليل فانت رضيت والجزاء من جنس العمل. يعني شرح الجملة دي ايه؟ الجزاء من جنس العمل. انا ربنا اعطاني رزق قليل. وخد بالك الرزق ده مش لازم يكون
فلوس لأ ممكن يكون جمال اعطاني جمال قليل. ممكن يكون اولاد لم يعطيني اولاد مطلقا او اعطاني اه اه ولد واحد وثم لم يأتني الا هو ممكن يعطيك آآ قليل من القوة. فتكون رزقك في القوة قليل. او قليل من المال. ويكون رزقك في المال ايه؟ برضو قليل
طيب انا لما ربنا ابتلاني بهزه بالقلة في الرزق دوت سواء في المال او الاولاد او الجمال او القوة انا رضيت انا ايه انا رضيت عن الله سبحانه وتعالى الجزاء من جنس العمل. لو انا بقى عملي قليل عملي قليل ربنا يرضى عني بهذا العمل القليل
اه يعني عمل قليل يعني ايه؟ يعني بتعمل واجبات وبتترك المحرمات. بس يعني في غير كده مقصر شوية. مش بتعمل مستحبات كتير آآ في المكروهات برضو مأسر  رغم انك انت في الزاهر عملك قليل اوي
لكن ربنا يديك كتير اوي ليه؟ لان انت برضه انا لما اعطيتك رزق قليل رضيت عني فانت ازا آآ تعبدت لي بعمل ولو قليل ارضى به عنك. ارضى به عنك
عشان كده آآ ده بيفسر لنا الراجل الفز دوت اللي اندخل على النبي عليه الصلاة والسلام في تلات ايام ورا بعض يقول يدخل عليكم رجل من اهل الجنة هيدخل رجل عادي يعني كل مرة يدخل نفس الرجل فمعروف القصة ان عبد الله ابن عمرو ابن العاص راح بات معه تلات ايام علشان يعرف هو انت بتعمل
فما لقاش عنده لا كثير صلاة ولا كثير صيام. ما لقاش عنده لا كثير صلاة ولا كثير قيام ولا كثير صيام. يدوبك بيصلي ركعتين خفاف كده ويصلي الفرائض طيب وخلاص
قال له انا مش عارف يعني في الاخر يعني قال له نفسي اعرف انت بتعمل ايه عشان توصل للدرجة دي قال له الجملة المشهورة قال اما انا فابيت وليس في صدري شيء من ناحية المسلمين
الكلمة اللي قالها دي هي فرع عن الرضا. تاني الكلمة اللي قالها الراجل دوت دي فرع عن الرضا. لانه لا يمكن لا يمكن ان يبيت الانسان وليس في صدري شيء من ناحية المسلمين الا لو كان صاحب مقام رضا عالي
عشان كده ربنا ابل من الشخص دوت على قلة عمله خليها في منزلة كبيرة اوي من عمله قليل لان عمله ده هي مش الفكرة بس سلامة صدره. ودي طبعا الاشهر ناس لما بتيجي تشرح اللايف دوت بيقول سلامة صدره. كلام جميل. لكن سلامة صدره دي
ناتجة عن رضاه عن ربي. ليه لان انا امتى اجد في صدري شيء من ناحية المسلمين؟ هو ايه اللي هاجده في صدري؟ اجد غل نجد حقد اجد حسد. صح طب ان بيجي لي منين الغل والحقد والحسد؟ ان انا شايف عندهم حاجة مش عندي. واللي عندي قليل واللي عندهم كتير
وعايز ابقى زيهم. طب دي ناتجة عن ايه؟ ناتجة عن انت لا لست براض عما اعطاك الله سبحانه وتعالى فلما انت كنت مش راضي عن اللي ربنا اداه لك ترتب عليه انك بتبص للي ربنا اداه لغيرك وترتب عليه حقد وحسد وغل
وضاغينة وترتب عليه انك انت بتبيت وفي صدرك شيء من ناحية المسلمين فلما اقول ان واحد بات وليس في صدري شيء من ناحية المسلمين ده دليل على انه له مقام عالي في الرضا عن الله
يبقى في الحقيقة لو اردنا ان احنا نحلل شخصية هزا الفز اللي دخل على النبي عليه الصلاة والسلام التلات ايام دول هو في الحقيقة مش مسألة سلامة صدر على قد ما هو ايه؟ رضا. وده يرجعنا لكلمة ابن القيم العظيمة تاني. فمن رضي عن الله بالقليل من
الرزق رضي الله عنه بالقليل من العمل شفتم بقى؟ فهمتوها؟ ابن عمر ابن عمرو نفسه مش قادر يستوعب ليه؟ ده عمله قليل. ازاي ده المميز فينا؟ رغم ان عمله قليل
ابن القيم بيفسر لك ليه الراجل ده رغم ان عمله قليل الا ان ربنا علا شأنه اوي. لانه رضي عن الله. رضي عن الله بالقليل من الرزق فرضي الله منه بالقليل
القليل من العمل جميل اوي يا رب اجعلنا من راضيين يا رب الرضا ده يا جماعة منزلة عزيمة اوي. رضي الله عنهم ورضوا عنه. ذلك لمن خشي ربه بيقول بعد كده
الرضا ينزل على الانسان السكينة التي لا انفع له منها ومتى نزلت عليه السكينة؟ يحصل له ايه بقى؟ استقام وصلحت احواله وصلح باله والسخط يبعده منها بحسب القلة والكثرة وازا ترحلت عنه السكينة
ترحل عنه السرور والامن وادعى والراحة وطيب العيش فمن اعظم نعم الله تعالى على العبد تنزل السكينة عليه ولا تنزل السكينة الا مع الرضا عن الله في جميع الاحوال الا الرضا عن الله في جميع
الاحوال لقد رضي الله عن المؤمنين اذ يبايعونك تحت الشجرة فعلم ما في قلوبهم فانزل السكينة عليهم. واثبات فتحا قريبا علم ما في قلوبهم من الرضا عن الله. فانزل السكينة عليهم واثابهم فتحا قريبا
فانا لما برضى عن ربنا ينزل على نفسي حاجة خطيرة جدا الناس بتعاني من حاجة نقدر نقولها ببساطة هي فقدان السكينة انت الان تمشي في الشوارع تتكلم مع الناس تخالط الناس تشعر ان هناك ازمة
في السكينة النفسية الناس فعلا كما قال الله سبحانه وتعالى ان الانسان خلق هلوعا اذا مسه مسه الشر جزوعا. وازا مسه الخير منوعا الا المصلين الذين هم عن صلاتهم يساويون الايات
الناس الان في هلع. كل ما تيجي خبر سيء هلع. مرض ولو بسيط هلع. آآ اضطراب بس في الاوراق المالية في اقتصاد هلع زيادة اسعار او قلة اسعار هلع. في ايه
اين السكينة؟ اين هذا العبد الساكن الهادئ؟ المتصالح مع نفسه مع ربه سبحانه وتعالى اللي بيتعامل مع الاحوال حاولوا ان هذه اقدار ونتعامل بسكينة يا اخواني. يعني وكل شيء بقدر والموضوع مش محتاج كل الهلع دوت
هذه السكينة في ناس عايشين بها في ناس بتشوف في عينيها السكينة دي. هي هي ما هو في الاخر مش مش نايم ولا مريح. لأ هو شغال عادي. بس في فرق
قلبه عينه وشه باين فيه سكينة الناس بتتحرك هو بيتحرك معهم. بس هو ساكن هادئ مستقر كما قال سبحانه وتعالى والذين امنوا وعملوا الصالحات كفر عنهم سيئاتهم  واصلح بالهم واصلح بالهم دي دي ما بتتشراش
دي ما بتعرفش توصل لها. دي مم لو انفقت ما في الارض جميعا عشان ربنا يصلح بالك كده. وينزل عليك برضه السكينة هذه اشياء تشترى لا تشترى بمال وانما لا ينالها الا عباد الافذاذ من عباد الله
الذين امنوا وعملوا الصالحات وعلى رأس الصالحات الرضا. فمن رضي عن الله انزل الله عليه برد السكينة. يبقى الدنيا بتتشال وتتهبط وانت عندك نفس هادئة امنة مطمئنة ساكنة في قدر الله سبحانه وتعالى
بيقول بعد كده انما اللي قلته لكم بقى بصوا بقى الفايدة دي. الرضا يفتح له باب سلامة القلب يجعل قلبه سليما نقيا من الغل والحقد والحسد فاذا كان قلبه سليما نجا يوم القيامة
انه لن ينجو غدا عند الله الا من اتى الله بقلب سليم  وتستحيل سلامة القلب مع عدم الرضا تستحيل سلامة القلب مع عدم الرضا كلما كان العبد اشد رضا كان قلبه اسلم من الخبث والغش والدغل
وسلامة القلب قرين الرضا وكذلك الحسد قرين عدم الرضا ده اللي قلته لكم من شوية وخلينا ناخد الفايدة اللي جاية ديت. او السبب دوت. من احد الاسباب التي تعين العبد على الرضا. احنا كل ده في اسباب تعين العبد على الرضا. بيقول من الاسباب
اللي تعين العبد على الرضا ايه كمان؟ بيقول ان السخط يوجب تلون العبد. خد بالك عشان دي مهمة وعدم ثباته مع الله عز وجل فانه لا يرضى فانه لا يرضى
الا بما يلائم طبعه ونفسه والمقادير يعني الاقدار تجري احيانا بما يلائم طبعه وبما لا يلائم طبعه. يعني احيانا بتيجي حياة حلوة بتحبها واحيانا حاجات يعني فكلما جرى كلما جرى منها ما لا يلائم سخط
فلا تثبت له قدم على العبودية فاذا رضي عن ربي في جميع الاحوال استقرت قدمه في مقام العبودية وزال عنه التلون شفتم الكلام الجامد ده كلام رائع رائع يولني العبد لو لم يرض عن الله تلون في العبودية
يعني ايه تلاعب في العبودية؟ يعني اذا كان القدر الذي وقع عليه يلائم طبعه وهواه وما يريد كان مية مية وعبد تمام ورضا وحب وشكر وصلاة وصوم وعبادة وكل حاجة
فاذا جاءه قدر لا يلائم طبعه ولا يوافق هواه تلون تسخط فبيقول مثل هذا العبد لا تثبت له قدم في العبودية لا تثبت له قدم بالعبودية. وده يرجعنا الى العبودية لا تثبت الا لمن
راضي عن الله في جميع الاحوال لبعض الناس آآ  عنده هوا في العبودية وده بيدخلنا في مسألة خطيرة وان العبد ازا فعل العبودية لهوى في نفسه وليس لانها عبودية قد لا يكون له اجر
بعض الناس تلاقي مسلا ممكن يكون ممكن يكون بيشرب خمر ممكن يكون بيزني ممكن يكون بيعمل حاجات معينة بس هو بيحب بيحب مسلا آآ يصوم يوم مسلا بيحب ان هو يصلي آآ يصلي مسلا صلاة معينة
هو بيعمل الحاجة دي عشان هو بس بيحبها مش الدافع الاساسي عنده العبودية هو بيختار من الشريعة ما يلائم طبعه وهواه وبيرضى به يحس ان انا كده كويس. اي شيء اي شيء في الشريعة لا يوافق تبعه ولا هواه ما بيعملوش
فمثل هذا عبد سوء عبد سوء هذا عبد هواه وان كان في الظاهر يتعبد بعبوديات لكن عند النظر الدقيق هو لم يخطر من العبوديات الا ما وافق تبعه وهواه ازا وجدت نفسك تختار
من دين الله ازا وجدت نفسك تختار من دين الله فقط ما يوافق طبعك وهواك واذا حصلت مخالفة للطبع والهوى ابتعدت واعرضت فاعلم انك عبد سوء اعلم انك عبد سوء
والعبد الذي يستحق لقب نعم العبد هو الذي يتعبد لله فيما يوافق فيما لا يوافق هواه قبل الزي يوافق هواه قبل الزي يوافق هواه زلك ايوب عليه السلام وكذلك سليمان عليه السلام
لم يأخزوا لقب نعم العبد الا حين حصل لهم ما لا يوافق هو اهم ايوب مر بمرحلة غنى واهل ومال وكل حاجة ثم مر بمسحرة مرض طويل لما تعبد لله بما يرضيه. فيما لا يوافق هواه
اخد لقب نعم العبد قال الله تعالى ان وجدناه صابرا نعم العبد نعم العبد انه اواب اللي عايز اقوله ان العبد الحق مش اللي اه باصلي اصل انا باحب الصلاة. ماشي
طب صلاة الفجر تحب الصلاة؟ اه بس لأ ما بصليش الفجر اصل انا ببقى ببقى نايم ما ما باعرفش باحب يعني لا صلاة الفجر لأ ما باصليهاش اصل انا بابقى ما باقدر ما احبش اصلي الفجر بقى
طيب اه اه انا بحب اه اشارك في الجمعيات الخيرية وابقى مع البنات نعبي رز ونوزع هدوم ماشي كويس طيب آآ يا اختي لبسك مخالف للشرع. انت مش محجبة اصلا
او لابسة بنطلون ضيق اوي اوي اوي اوي تقول لك لا بص ما ما تكلمنيش في الموضوع دوت ما بحبش لا الموضوع ده مش هعمله يعني ليه نفرق بين هزا وزاك
تمام طيب انت دلوقتي يقول لك انا انا بص احب قوي اصوم يوم عاشوراء. احب اصوم يوم عرفة كويس طيب فين الايام اللي عليك من رمضان اللي فات اليوم نتعرف مش عارف ما تجبهاش ليه لغاية دلوقتي ورمضان قرب. وهي لسه ما جابتش الايام اللي عليها
وهيحصل كل سنة وتتزنق وترجع طب انت يا اخي في الله انت يقول لك انا احب قوي اوزع بقى ايه اوزع التمر هوزع التمر على الناس في الشارع في رمضان بحب قوي الموضوع ده
طب تيجي تفطر تفطر على سيجارة طب السيجارة دي حرام. طب المسلسل اللي هتشوفه بعد الفطار ده حرام. طب الاعلانات دي حرام. يقول لك قول يا ابو عم الشيخ بقول لك ايه
ما انت لسة موزع يا تمر ليه دي وليه دي هتحس ان هو ماشي في سلسلة من العبوديات المعينة هي في الحياة كلها على مزاجه يوافق طبعه وهواه وهذا لا يسبت لك العبودية
ولا تثبت لك العبودية حتى نراك تفعل ما لا يوافق هواك خدها قاعدة دي والله العزيم القاعدة دي هتخليك قتيل في كل حاجة لا توافق هواك وبتدور عليها ليه؟ علشان تثبت لنفسك وتثبت لله انك عبد جيد. ولست عبد سوء
لا يتعبد لله الا ازا اتفق العبودية مع هواه. ولا يرضى عن فعل الله ازا كان فعل الله يوافق هواه واما اذا كان الامر والنهي لا يوافق هواه او كان القدر لا يلائم طبعه وجدت
في نفسه شيء لا ينفز الامر لا ينتهي عن النهي لا يرضى عن قدر الله سبحانه وتعالى ازا فهمت انت هزه الفائدة كنت حريص ان تسبت لله انك نعم العبد
وتبقى عايز فعلا تقول له من قلبك يا رب. اللهم اني انا عبدك بص بس بص الدعاء ده بص الدعا ده عشان احنا بنقوله احيانا الواحد بيقوله بيحس ان هو كداب كداب يخشى ان الدعاء دا يكتب عليه كذبا
انت متخيل اللهم اني انا عبدك انت مصدق نفسك؟ اسبت لنا اللهم اني انا عبدك وابن عبدك وابن امتك ناصيتي بيدك ماض في حكمك. عدل في قضاؤك. بغض النزر عن بقية الحديث
لو لو قلت الدعاء ده من قلبي يبقى يبقى لازم الاقي في نفسي واحد تاني ما ينفعش البني ادم اللي انا فيه ده هو ده اللي بيقول كل قلبه كده بكل سقة اللهم انا عبدك وان عبدك وابن امتك
والناصيتي بيدك ماض في حكمك عدل فيها قضاؤك لأ ما تضحكش على نفسك  بيقول بعد كده ابن القيم عليه سحائب الرحمة  مهم اوي دي يلقى الشيطان يظفر من الانسان غالبا
عند السخط والشهوة فهناك يصطاد لا سيما ازا استحكم السخط فانه يجعله في هزه اللحزة يقول ما لا يرضي الرب ويفعل ما لا يرضيه وينوي ما لا يرضيه ولهذا قال النبي صلى الله عليه وسلم عند موت ابراهيم ان القلب ليحزن وان العين لتدمع ولا نقول الا ما يرضي ربنا
ايه اللي بيحصل بقى دلوقتي ناس بيحصل الاتي انا دلوقتي حصل لي قدر لا يوافق طبعي لا يلائم هواي انا اكرهه حصل عندي عدم رضا عدم الرضا ده ما هو بيقول لك الاسباب تعينك على الرضا. بيقول لك خلي بالك عدم الرضا ده هيدخل لك الشيطان
والشيطان بيخش من مدخل عدم الرضا ده. بيشتغل عليه بقى. فبيخليك بسبب عدم الرضا ده تقول كلام مش كويس. تعمل اعمال مش كويسة؟ تاني وحاجات مش كويسة مثلا واحد راح شاف النتيجة
فلقى نفسه ما جابش النتيجة اللي هو عايزها. ما دخلش الكلية اللي هو عايزها  مش راضي بيغلي من جوة حاسس بحرج كده من من القدر دوت بيعمل ايه صاحبنا اولا؟ يروح ساخط شاتم سابب لاعن
بعد كده كل ده خد بالك. كل اللي بيحصل دلوقتي هو فرع عن الحالة اللي حصلت له في اللحزة ديت. اول ما الشيطان شاف جواها كده عدم رضا عارف في واحد شاف قال ايه؟ قدر وشاء فعل. لعلي انا قصرت قدر وشاء فعل. الحمد لله على كل حال ده اول ما يقول كده
كل خطة شيطان باظت تعال التاني بقى عصام مستني كل الناس مستنية دلوقتي. مستني كل الناس بيبص في قلوبهم اول ما لقى واحد سخط بس ما عجبوش اللي حصل اخترق على طول. خلاه شتم
خليها سما طلع سيجارة بيقول لك باقول لك ايه انا مش آآ قرفان دلوقتي. سيجارة في سيجارة في سيجارة وبعد كده جاب اصحابه قلنا عايزين خرجوني النهاردة انا عايز انسى. عايز انسى القرف اللي شفته النهاردة. يخرج مع اصحابه. ممكن يقع في قعدة حشيش. ممكن يشرب خمرة
ممكن يعمل حاجة زنا او حاجة ما كانش هيعملها اصلا في حياته. بس باقول لك انا باقول لك انا هاعمل ايه ؟ النهاردة خرمان والدنيا بايزة معي وانا مش فايق ومش
مش مش مش طايف قدامي وما علش بقى ما حدش يكلمني في حاجة يروح رايح زاني شارب خمر شارب آآ حشيش شارب مخدرات يروح يفجر يروح بتاع تحت زعم انا اعمل ايه ما انا انا
الدنيا عندي خرمانة خلاص وايه اللي جابه كل ده اللحزة الاولى دي بس انه لو كان في اول لحظة رضي عن الله لو في اول لحزة قال الحمد لله على كل حال هو في اول لحزة قال قدر الله وما شاء فعل واتهم نفسه لو قال لا اله الا انت سبحانك اني اني كنت من الظالمين ما كنش الشيطان زفر
منه باي شيء لكن بدأ يزفر منه بكل شيء بسبب كده واحدة آآ كانت آآ حصل لها خطوبة مسلا وده وده بيحصل كانت مخطوبة مسلا ومخطوبة مسلا ممكن انتم هتلاقوا الكلام ده بيحصل كتير. كانت مخطوبة لاخ ملتزم
كانت مخطوبة. بالكم المسال ده جدا ها كانت مخطوبة لاخ ملتزم للاسف حصل مشكلة مع الاخ الملتزم دوت يعني كانت خطوبة سيئة جدا والموضوع انتهى بشكل مش كويس  هي في دماغها
ربطت يا سخطة على اداءه واسلوبه وطريقته يعني بوز لها نفسيتها خالص. وطالعة من علاقة مؤلمة جدا بس في دماغها ان العلاقة دي كانت ايه كانت مع واحد ملتزم المفروض ملتحي ومفروض راجل بيعرف ربنا وبتاع. وهو ده اللي عمل في كده
هي مش راضية والعلاقة اتفركشت بشكل مش كويس هي مش راضية دلوقتي مش قادرة يبقى عندها حالة الرضا على زلك اول ما الشيطان وصل لها لحالة عدم الرضا ديت وان هي الان في عندها شيء من السخط
دخلها على طول انا بكلمكم في حالات بتحصل بتحصل حصلت وانا يعني الله المستعان يدخل لها في مدخل ايه ؟ اولا دخل لها في مدخل شبهات شبهات بدأت يحصل لها ريب
في بعض امور الدين بدأ يخليها تراجع تاني احكام الدين وتنظر لبعض احكام الدين بنظرة مختلفة. ليه ربنا امر بكده وليه ربنا ما امرش بكده؟ وليه ربنا نهى عن كده؟ وليه ما نهاش عن كده؟ وبدأت تعيد تاني حساباتها في حكمها على حكم الله سبحانه
تعالى هل ترضى به ام لا ثم بدأ بدأ يجي لها آآ رغبة في ان هي ترجع تاني لصحبة كانت سابتها انا انا مضيقها على نفسي ليه كده انا عايز عايز افرفش بقى عايز اطلع بعمل العلاقة دي انا قرفت انا عايز افك عن نفسي طب فكي عن نفسك ازاي
نرجع تاني لصحبة كانت معها وتبدأ تاني ترجع لما كانت عليه. تسمع اغاني معهم. تخرج تطلع رحلات معهم. آآ بزعم انا بفك عن نفسي. انا طالعة من علاقة كانت علاقة كانت مؤزية علاقة كانت سامة. وانا عايزة ايه عايز اريح دماغي خالص
وبدأت ترجع تاني تختلط باولاد علشان افك شوية من الخنقة اللي انا كنت فيها مع الملتزم دوت. وفي الاخر بدأت تنهار واحدة ورا التانية وكل ده ليه؟ علشان لحزة الفسخ اللي حصلت الاولى ديت هي لم تقابلها بالرضا. اه وقدر مؤلم وحصل اللي حصل تجربة تتعلمي منها تروحي
بتعملي اي حاجة لكن اول ما الشيطان يشوف في قلبك عدم الرضا ستفتحي له كل باب شر. وانا هزعم ان منكم بنات كتير شافوا بنات كتير وقعوا في مسل هزا بسبب علاقة
آآ خطوبة مسلا كانت آآ اخ ملتزم واخت ملتزمة انتهت ان هي مش كويسة. فدخل الشيطان من باب هو دا الالتزام هو دا الدين والدنيا ايه؟ جابت بعديها وراحت فدي مشكلة كبيرة
عشان كده النبي عليه الصلاة والسلام قال ايه قفل الباب على الشيطان. قفله ازاي؟ قال ان العين لتدمع تمام. ان القلب ليحزن. ها يلا يخش الشيطان لا انسى ليس لك مدخل. ليس لك مدخل عندي. ولا نقول ولا نقول الا ما يرضي ربنا
كده الشيطان ايه اكبس لان هو اول ما يلاقي حزن القلب دمع العين يلا ها نخش وبعدين تكابسه بايه ولا نقول الا ما يرضي ربنا كلام عزيم ابن القيم بقى بيحكي موقف
الفضيل ابن عياط ابن عياط ابنه مات ابنه مات فرؤي في الجنازة مبتسما انا استغربوا ازاي بتبتسم في جنازة ابنك وقال ان الله قضى علي قضاء فاحببت ان ارضى بقضاء الله
فالناس يعني قعدوا يفكروا. طب يعني هل انهي اني احسن مين مين فعله احسن هل اه النبي عليه الصلاة والسلام لما ابنه مات بكى ودمعت عينه وحزن ورضي فضيل ابن عياض لما مات ابنه
ابتسم ورضي فمن اكمل في العبودية قد يتوهم الانسان للوهلة الاولى ان الفضيل ابن عياط اكمل لان هو ابتسم والصحيح بلا شك. طبعا ان النبي عليه الصلاة والسلام هو الاكمل قطعا في العبودية. ليه
لان يا جماعة البكاء ده نفسه البكاء ده رحمة النبي عليه الصلاة والسلام لما بكى قالوا له انت بتبكي قال هذه رحمة. انما يرحم الله من عباده الرحماء. خلاص البكاء ده اسمه ايه
رحمة البكاء مش الصويت والكلام الصويت حرام. انا بقول دمع العين بكاء العين ده ايه؟ رحمة حلو الرحمة رحمة ابني ميت ابني ميت. وانا بابكي من اشق الامور في العبودية ان تجمع بين الرحمة اللي هي دمع العين وحزن القلب
وبين الرضا النبي عليه الصلاة والسلام نجح في الاشق ان يجمع بين الاتنين يبقى العين تدمع والقلب يحزن تحقق مقام الرحمة ثم نجح ايضا في ان يجمع معه مقام الرضا
اما الفضيل ابن عياط. فوجد انه لا يستطيع ان يجمع بين المقامين. اما مقام الرحمة وعدم الرضا واما مقام الرضا وعدم الرحمة فاختار الفضيل ابن عياض مقام الرضا فامسك العين عن الدمع
وابتسم  هو ما عرفش يعمل الاتنين مع بعض انا مش هقدر اعمل اتنين مع بعض. انا لو لو فتحت البكاء والحزن علي في صدري شيء من القدر وانا مش عايز كده عايز ارضى عن ربنا تماما. فعلشان
يكمل مقام الرضا جه على مقام الرحمة واما النبي عليه الصلاة والسلام فاستطاع ان يبلغ المنتهى في المقامين في الرحمة والرضا بلا اي تعارض فجمع بين المقام الرحمة ومقام الرضا فكان مقام النبي عليه الصلاة والسلام هو الاكمل قطعا في العبودية
الحتة الجميلة دي ربنا يبارك فيكم يا رب  بيقول ابن القيم بعد كده ان مقام الرضا يقتل الهواء ان مقام رضا دايما بيضرب في الهوا الهوا عايز اه حاجة معينة
فيأتي القدر بما يخالف الهوى فكل ما انا ارضى باربي نفسي. كل ما ارضى اربي نفسي. كل ما ارضى اربي نفسي لغاية ما ما هي ما تقدرش تستأسد علي تاني
ما تقدرش تستأسد علي تاني. كل مرة باغلبها هاديك مسال انت واحد واحد عندنا اتنين في الشارع مسلا اتنين في الشارع. واحد طويل وعريض وقوي والتاني صغير كده. فالصغير ده جه مرة ايه اتجرأ على القوي ده فراح ضاربه علقة حلوة
قال لك بكرة هضربه دي تاني يوم بردو حاول يعتدي عليه راح ضاربه علقة جامدة قال لك تالت يوم هضربه. جه تالت يوم راح ضاربه على الاجمد من الاولانية والتانية
هيفكر هيفكر يتجرأ عليه رابع يوم خلاص هيتكسر هيتكسر كده ويخضع مقام الرضا بيعمل ايه في النفس؟ كل ما ترضى عن قدر مؤلم كل ما بتأدب نفسك وبتقهر هواك مرة مع مرة مع مرة
تهدأ خالص النفس ومش هتستأسد عليك تاني وتتحول انت بقى تخش في كادر تاني من العبودية اسمه النفس المطمئنة. اللي هي ايه مطمئنة ايه سكنت كده مش عارف انت ما بتتكلمش خلاص اخشع. سكنت عارف انت لما الراجل دلوقتي الفخم ده يعدي الواد ده الصغير يعمل ايه؟ يقعد كده
ما تعرفش تتكلم معه خالص. يقول له قم قم اقعد اقعد اقعد اسكت اسكت خلاص. ليه  هي دي بقى النفس الايه سكنت تماما خلاص فيش الهوا ما يقدرش ما يقدرش يغلبك الان. انت سيطرت تماما على النفس. وده من الفوايد اللي ايه؟ اللي بيقولها ابن القيم عليه سحائب الرحمة
مش عايز اطول عليكم كلام عظيم شوية طيب خدوا الفايدة الجميلة ديت احاول اقول فايدتين تلاتة واخلص. اتفقنا وانتم بقى كملوا بقى الفصل ده مع نفسكم بيقول هنا ابن القيم من الحاجات اللي تعين العبد على الرضا
القدر المؤلم لا يخلو عن امرين. يعني القدر المؤلم ده حاجة من الاتنين. اما ان يكون عقوبة على زنب فانظر اليه على انه دواء لمرض. انت مريض وربنا اداك دواء. ايه دواءك
زنب خدت عليه عقوبة خلصت. خلاص ولولا ان تدارك الحكيم اياه بالدواء لانتشر به المرض. يعني لما ربنا يعاقبك فانت بتفوق فبترجع عن الزنب وما كنش فيه غير كده او يكون البلاء
سبب لنعمة لن يصل اليها الا بهزا البلاء. يعني ما فيش ما فيش زنب ولا حاجة. انت مش عارف انت كويس. بس ربنا ابتلاك بحاجة مكروهة لنفسك فالحاجة دي علشان توصلك لنعمة كبيرة مش هتحصل الا
الا بالابتلاء المكروه لنفسك دوت. انا قبل كده يمكن ضربت لكم مسال على كده. ان واحدة مسلا واحدة حصل لها في السانوية العامة مسلا ممتازة ومجتهدة وبتزاكر وكل حاجة جت في ايام الامتحانات
تعبت عيط لاي سبب ما عرفتش تزاكر كويس راحت دخلت الامتحان. ما جابتش التقدير العالي ما دخلتش مسلا طب ما دخلتش هندسة دخلت كلية اقل من كده  شوية وبتاع فازا فجأة تخش الكلية دي تتعرف على صحبة صالحة
نتعرف على اخواتي الطيبات تلتزم تلبس حجاب تلبس خمار تلبس نقاب تختم قرآن تبقى داعية وكل ده كان بسبب ان هي مرضت في ايام السانوية العامة. ولو كانت تمام ودخلت الطب او الهندسة يمكن ما كتش تقابل
هؤلاء الصالحات ويمكن ما كانش ايه ما كانش وسط للي وصلت له دوت. فممكن يكون القدر المؤلم دوت. انت تخيلوا حاجة دايما لما يكن عليك قدر مؤلم قل حاجة من الاتنين. قل لنفسك كده عشان ترضى. ما هو حاجة من الاتنين. من الاخر حاجة من الاتنين. يا ربنا بيعاقبني على زنب
يبقى الحمد لله دي حاجة كويسة خلصت. ادي زنب واتعاقبت عليه وبافوق بالبلاء ده من الزنب دوت وبتوب وبارجع. دي حاجة كويسة. يبقى انا كده لو ده تفسيره يبقى كويس. او تفسيره ان فيه حاجة احسن ربنا محضرها لي بس مش هوصل لها
الا بالبلاء دوت ففي كلا الاحوال على كل تفسيرات البلاء بالنسبة للمؤمن مفروض يرضى مهمة انا استاهل في الحديث ايه؟ عدل في قضاؤك. مش كده؟ ما هو حاجة من يا اما انا استاهل
انا عامل زنب واستاهل بيحصل في دوت خلاص زعلان لي. كويس. خلصت. احسن تتعاقب في الاخرة. وكمان يعاقبك هنا اسهل. وتفوق هنا احسن. او لأ انا ما عملتش حاجة تستهين بها عقوبة بس
آآ احنا نريد لك خير بس مش هيحصل الا كده زي ما الولد اتقتل في قصة موسى والخضر. مسال اهو الولد اتقتل في قصة موسى الخضر. بس ما كانش فيه غير كده
كان لازم يتقتل علشان ييجي الولد التاني يملأ حياتهم رحمة بدل الولد الطاغية الكافر اللي لو كان كبر  بص بقى الاقدارك كلها بالنظرة دي. كل حياتك تتغير    بيقول بقى ابن القيم الحاجات اللي تساعدك على الرضا ان تذكر ان اول معصية عصي بها الله تعالى
كانت بسبب عدم الرضا فان ابليس لم يرضى عن الله حين امره ان يسجد لادم. لان كان مخالف لهواه مخالف لهواء. عشان كده واحد يقول لك ابليس ازاي كان اعبد العابدين وفي نفس الوقت رفض يسجد لادم لان العبادة اللي كان بيتعبد بها كانت موافقة لهواه. وكانت بتجيب له مزايا
يتعامل كويس بيتعامل معاملة مميزة عن الجن واخد وضعه وكمان بقى في منزلة الملايكة لكن امتى وده يرجعنا تاني ان العبودية لا تثبت لك الا فيما يخالف الطبع ولا يلائم يلائم الطبع. وما يخالف الهوى
فلما ابليس امر باول امر في حياته يخالف هواه فشل تماما. وظهر انه عبد سوء وانه ليس بعبد اصلا وانما كان عبد هواه في الحقيقة انه ما كانش يتعبد الا بالحياة اللي بتعليه عند ربنا وبتخليه له مقامات وتوافق خبره
اول ما اتأمر بأمر يخالف كبره ظهر انه ليس بعبد انما عبد على الهوى. عبد في ما وافق هواه فلما امر بالسجود لادم ظهرت المصيبة كده كل ما تلاقي حاجة لا توافق هواك وتلاقي نفسك في نفسك شيء مش عايز تعملها تزكر ان ابليس
اتفضح في اول موقف لم يوافق هو اه اثبت لنفسك ولربك انك عبد كويس صالح نعم العبد واعمل اللي يخلف هواك. وارضى باللي يخلف هواك  اقول لكم اخر حاجة ما طولش عليكم. مع ان في كتير لسه
بيقول هنا ان يعلم ان المنع منع العبد منع الله لعبده المؤمن عطاء وابتلاؤه اياه عافية قال سفيان الثوري منعه عطاء وذلك لما وزلك انه لم يمنع عن بخل ولا عدم
وانما نظر في خير عبده المؤمن فمنعه اختيارا وحسن نزر زي ما ربنا قال ايه ربنا قال اه ولو بسط الله الرزق لعبادي لبغوا في الارض. ولكن ينزل بقدر بقدر ما يشاء
انه بعبادي خبير بصير لو بسط الله رزق العباد لبغوا في الارض ولكن ننزل بقدر بقدر ما يشاء انه بعباده خبير بصير خلى ده فقير لانه خبير المصير. خالد غني لانه خبير بصير. دي عندها ولاد عشان خبير بصير. ودي ما عندهاش خبير بصير
بص بقى الاية اللي في اخر سورة الشورى. يهب لمن يشاء اناثا ويهب لمن يشاء بالذكور او الاتنين او يزوجهم زكرانا واناسا. ويجعل من يشاء عقيما اهم حاجة عندي الايات ختمت به. انه عليم قدير. ليه ليه الاسمين دول؟ عليم منع بعلم واعطى بعلم
قدير لم يمنع لعجز ولا لبخل الله  الاسماء والصفات تغير حياتك. انه عليم قدير بيقول بقى ابن القيم ولكن جهل العبد وظلمه لنفسه جعله لا يعد العطاء والنعمة والعافية الا ما التز به في العاجل. وكان
دائما لطبعي ولو رزق من المعرفة حظا وافرا لعرف ان المنع نعمة والبلاء رحمة ولتلذذ بالبلاء اكثر من الزوزي بالعافية ولا تلذذ بالفقر اكثر من تلذذه بالغنى وكان حاله في القلة اعظم شكرا من حاله في الكثرة وهذه احوال
مش طبيعي يعني مش طبيعي والله اخر حاجة عشان دي اجمل حاجة. خلاص انا هاقفل دلوقتي قال ان رضا الله عن العبد لو رضي العبد عن الله رضي عنه الله
ولو رضي الله عن العبد فقد اعطي امرا اكبر اكبر من الجنة لقد اعطي امرا اكبر من الجنة. وما فيها. تعالوا نقرا كده قال الله تعالى وعد الله المؤمنين والمؤمنات جنات. جنات
نجري من تحتها الانهار خالدين في جنات تجري من تحتها ومساكن طيبة في جنات عدن ثم قال ورضوان من الله اكبر. ذلك هو الفوز العظيم وفي الحديث الله تعالى يتكلم اهل الجنة يقول هل تريدون شيئا ازيدكم؟ هل تريدون؟ قالوا يا رب الم تبيض وجوهنا ونحو ذلك؟ قال فاليوم
ساحل عليكم رضواني فلا اسخط عليكم ابدا ونسأل الله ان يرضى عنا وان يرضينا وان يرزقنا الرضا عنه حتى يرضى عنه. فهو حتى احنا لو رضينا عنه ما دي نعمة منه. وهو هو اللي خلانا راضيين
فكلما رضي العبد عن الله رضي عنه الله. واسعد الناس برضا الله في الجنة هم اسعد الناس بالرضا عن الله. الان الان. فدي حاجات بتساعدنا على الرضا. يا سلام الكلام على الرضا تحس ان احنا في عالم غريب
فين الناس اللي بيعملوا كده ؟ فين ؟ فين لو ابن القيم كان عايش في زماننا والله كان تعب اوي يعني بس الحمد لله ساب لنا الكلام الجميل دوت في كتابه العزيم. مدارج السالكين
ربنا يبارك فيكم يا رب ويرضى عنكم. وانا ادعو لكم جميعا بالرضا وان ربنا يحبكم ويرضى عنكم. اسأل الله سبحانه وتعالى باسمائه الحسنى وصفاته العلى ان يرضى عني وعنكم وان يرضى عن جميع المسلمين وان يكتب لنا الخير حيثما كان وان يرضينا به وان يقدر لنا
الخير حيثما كان. وان يرضينا به وان يرزقنا البصيرة والمعرفة حتى نرى البلاء آآ عافية وحتى نرى المحنة منحة. واسأل الله ان يبارك في اولادكم وفي وان يبارك في ارزاقكم. وان يهدي آآ
يهديكم ويهدي اولادكم ويهدي ازواجكم ويهدي زوجاتكم. واسأله سبحانه وتعالى ان يهدي الاولاد والبنات. واسأله في هزا المليء بالفتن المليء بالفتن ان يحفز ولادنا ويحفز بناتنا ويحفز شباب المسلمين. ويا رب يا رب رب لنا ولادنا ورب لنا بناتنا عشان احنا مش
عارفين نلاحق على ايه ولا ايه؟ في زمن الفتن الرهيب اللي احنا فيه دوت. واسأل الله ان يرضى عني وعنكم وعن جميع المسلمين. انا احبكم في الله. وانا سعيد جدا باللقاء ده والله
انا اللقاء ده كان بالنسبة لي ممتع جدا. والله العظيم انا مستمتع. اللقاء ده واللقاء اللي فات. لان موضوعه عجبني جدا جدا جدا. ان شاء الله هنفكر كده بقول لكم هنعمل ايه المرحلة الجاية. جزاكم الله خيرا. شكرا على حسن استماعكم
سبحانك اللهم ربنا وبحمدك اشهد ان لا اله الا انت استغفرك واتوب اليك السلام عليكم ورحمة الله
