الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد. اهلا ومرحبا بكم في لقاء جديد. لها لايفات يوم
اتنين اه الله يبارك فيكم ويرضى عنكم. النهاردة زي ما انتم اه شايفين كده العنوان اسمه دعوة الى السعادة دعوة الى السعادة بنحاول ان احنا النهاردة آآ نتكلم او نناقش
آآ العنوان اللطيف الجميل المبهج اللي كل الناس بتحب تطوف حواليه وتتكلم فيه هو السعادة الاف المؤلفات الاف المحاضرات من عرب وعجم واجانب ومصريين وغرب وشرق ومؤلفات لا تعد ولا تحصى. كانت تتكلم في
السعادة وتحليلات بقى كتير السعادة في المال ولا مش في المال السعادة في يعني عموما هتجد الموضوع ده هو موضوع الساعة وكل ساعة. يعني ما في زمن ولا في مكان الا والموضوع ده هو شاغل
وللناس لان في الحقيقة زي ما ابن القيم بيقول في كتابه الجميل الداء والدواء ان هو تأمل في كل يعني مسارات البشر فوجدهم في النهاية يبحثون عن شيء واحد. يبحثون عن السعادة وعن دفع الهموم والغموم. يعني هو الانسان
بغض النزر عن مسار حياته بيجد نفسه في النهاية هو في الاخر بيدور في بيلعب في الحتة ديت. في النهاية سواء مسارك آآ كليا منصب مزكرة تفوق آآ فلوس آآ لعب بهزار خروجات. هو في النهاية كلنا بنبحس في النهاية عن سكينة
عن سعادة عن راحة نفس عن آآ زهاب هموم زهاب غموم كل مسارات الدنيا كل مسارات الناس كل سعي البشر بيدور حوالين ان الايه؟ الحتة ديت. ربنا يبارك فيك يا محمد يا علاء. فابن القيم طبعا ناقش الموضوع ده في كتاب
زاد آآ الداء والدواء وهنيجي المناقشة ديت. لكن بس انا بدي مقدمة ان ده ده موضوع مش لا يبلى. يعني هو موضوع ده في كل وقت وكل حين. ده كان النهاردة جاي اطرحه بشكل آآ منطقي جدا
اه طبعا طبيعي ان اه دايما اه الدعاء عموما واهل الاسلام دايما بيقولوا ان السعادة في طاعة الله سبحانه وتعالى. السعادة في الايمان في العمل الصالح. هذا كلام طبيعي كلنا متوقعين
طالما علاء حامد بيتكلم اكيد هيقول لنا الكلمتين دول. هذا الكلام كل الدعاة بيتكلموا فيه. كل العلماء بيتكلموا فيه. بل اي مسلم طبيعي اول ما بيقول السعادة يأتي في باله ان هو المفترض اكيد السعادة عند الله سبحانه وتعالى السعادة يملكها يا رب العالمين. السعادة ازا هي
التوحيد هي في الطاعة هي في العمل الصالح هي في السنة هي في الاتباع. لكن احنا احيانا بنحتاج حد صلينا القصة ديت شوية يعني خلينا نقول الاول ان ربنا بين يعني ان السعادة في هزا الطريق فعلا
لكن انا دوري النهاردة اجي اشرح لك شوية الحتة ديت. هنعيش كده في كلام حقول كلام من دماغي يعني كده اقعد افضفض معكم. ليه بنقول ان السعادة في الايمان وليه بنقول ان السعادة
العمل الصالح ربنا قال لنا كده. ده مبدئيا قال من عمل صالحا من عمل صالحا من ذكر او انثى وهو مؤمن. من عمل صالحا من او انثى وهو مؤمن يبقى ازا ربنا اشترط حاجتين. اشترط ايمان تمام؟ والايمان دوت زي ما هنشوف يشمل الايمان بالله واليوم الاخر والقدر والملائكة والكلام دوت
والشرط التاني انه مع الايمان ده يعمل صالحا. عمل صالحا. يعني عمل موافق لهدي النبي عليه الصلاة والسلام من عمل صالحا من ذكر او انثى وهو مؤمن فلنحيينه حياة طيبة. والحياة الطيبة هي
حياة القلب والحياة الطيبة هي ديت اختصار لكل ايرادات الناس. كل ايرادات الناس في الاخر كله بيبحس عن حياة طيبة فيها السكينة فيها الراحة فيها آآ زوال الهموم والغموم فيها سعادة فيها راحة قلب فيها صلاح بال ربنا بيقول اللي
اعمل الاتنين دول هنوصله للنقطة ديت. حياة طيبة في الاخرة ولا نجزي النوم اجرهم باحسن ما كانوا يعملون. ده كلام رب العالمين وربنا قال يا ايها الذين امنوا استجيبوا استجيبوا لله وللرسول اذا دعاكم ازا دعاكم لما ايه؟ يحييكم ازا
لما يحييكم واعلموا ان الله يحول بين المرء وقلبه وانه اليه تحشرون اذا دعاكم لما ايه يحييكم يحييكم طب ما انا حي لأ انت هناك الانسان له نوعين من الحياة. حياة الابدان وديت اللي حصلت له
اما اه عادي اتولد وجد نفسه حي كبدن. وهناك حياة اخرى حياة الروح. قالوا ان الانسان علشان يحيا الحياتين مع بعض لازم يعدي عليه رسولين حياة البدن بثت فيك بسبب الرسول الملكي
الرسول الملكي اللي ربنا ارسله لك بعد آآ يعني ما مكثت في بطنك ما شاء الله سبحانه وتعالى ارسل الله اليك ملك ونفخ فيك الروح. ده الرسول الملكي نفخ فيك الروح اللي هي الروح المادية اللي هتحيا بها كجسد
لكن هناك بعد زلك رح تانية. رح تانية لازم تبث فيك. وهذه الروح يبثها فيك محمد صلى الله عليه وسلم اللي هو الرسول البشري بقى. فاذا اجتمع منك استقبال الروح من الرسول الملكي والرسول البشري. فقد اكتملت لك
الحياة. وكذلك اوحينا اليك روحا من امرنا. يعني هذا القرآن والوحي وكذلك اوحينا اليك روحا من امرنا ما كنت تدري ما الكتاب ولا الايمان ولكن جعلناه نورا نهدي به من نشاء من عبادنا وانك لتهدي الى الصراط المستقيم
يقولون ان الانسان اذا اقتصر على الروح التي بثها في الرسول الملكي يعني وهو في بطن امه فحياته لا تفرق شيء عن الكافر بل لا تفرق شيء عن حياة البهائم. فانه والبهيمة والكافر والفاجر يشتركون في هذا النوع من الحياة. واما
الحياة التي يختص بها المؤمن هي الروح التي بثها فيه محمد صلى الله عليه وسلم بالوحي والبلاغ. وعلى قدر على قدر ما يتلقى من هذا الوحي وهذا البلاغ تكمن حياته على قدر ما تلقى من هذا الوحي وهذا البلاغ على قدر ما
يكون نصيبه من هزه الحياة السانية. فكل ما الانسان استجاب اكتر كل ما كانت حياته اكمل. وكل ما استجابته ضعفت كل ما كانت حياته اضعف يا ايها الذين امنوا استجيبوا لله وللرسول ازا دعاكم لما ايه؟ يحييكم. فبقدر الاستجابة تكون الحياة. استجيبوا يحييكم
تمام؟ بقدر الاستجابة تكون ايه؟ تكون الحياة. وربنا اللي قال لنا قال لنا آآ فمن اتبع هداي فلا يضل ولا يشقى ومن اعرض اعرض عن زكري فان له معيشة ضنكا. معيشة ضنك. طيب
خلونا نفكر كده بالراحة ليه؟ ليه؟ سعادة الانسان في الايمان. خليني النهاردة حتى اتكلم عن الايمان بس. مش هتكلم عن تفاصيل العمل الصالح خلونا ندردش كده مع بعض وقولوا لي كده تعليقكم على الكلام اللي انا هقوله لكم النهاردة. لانه كلام محتاج انت كمؤمن حتى ما تكونش
كلام وانت مش فاهمه يعني انا مش عايز اطلع منكم ناس بيقولوا كلام بس هم مش حاسينه. او مش مستوعبينه. او مش فاهمين ليه احنا بنقول المؤمن هو السعيد ليه بنقول كده؟ ليه دايما بنزعم ان الايمان فيه السعادة
وليه غيرنا مش ما هو كل واحد بيدي اطروحة. وانت كمسلم دي الاطروحة بتاعتك. بتقول انا باني كلامي اولا على وحي لكن كمان انا عايز اوصلك ان انت مش مجرد وحي بتنقله. ديت تجربة انت عايشها بالفعل. وعارف ليه؟ ليه الايمان هو سبب السعادة
لزلك النهاردة انا هبدأ كلامي بان انا اقول ان انا ازعم انا ازعم ان مثلث السعادة مسلس السعادة الاساسي. يعني طبعا السعادة في كل الايمان وفي كل عمل صالح. لكن انا ازعم ان اصل السعادة
هي في مثلث والمثلث ده هو عبارة عن الايمان اولا بالله ثم الايمان بالدار الاخرة والايمان بالقدر التلاتة دول بالزات لهم اثر كبير جدا في حياة الانسان لان هم زي ما كان احد الكتاب يعني اللي كتبوا السعادة قال ان السعادة
مش في الحاجة نفسها ولا الشقاء في الحاجة نفسها. وانما السعادة في معتقداتك وافكارك وانت بتبص للحاجة ديت. هو كلامه جميل فعلا السؤال للاسف ما عرفش يطبقه لانه كان هو مش مسلم يعني. هو فعلا بيقول كلمة قيمة جدا. بيقول ان السعادة مش في الحاجة
السعادة مش في زات المال. السعادة مش في زات الشيء نفسه. السعادة هي ناتجة عن مجموعة افكار مجموعة معتقدات عندك بتخليك ليك نزرة معينة من خلال مجموعة الافكار مجموعة المعتقدات بتشوف بيها
اشياء فنظرتك ديت هي اللي بتحول الشيء لسعيد او بتحوله لشيء حزين وده كلام قيم. لو احنا اللي طبقناه على الكلام اللي انا بقوله لكم دوت مسلس السعادة. ليه احنا بنقول ان اعتقادنا تصوراتنا
افكارنا عن الله. عن الدار الاخرة. عن القدر. ليه بنقول ان ديت بتسبب لنا السعادة احنا مش بنضحك على نفسنا بكلام حلو وبنردده على المنابر وفي الدروس واحنا مش عايشينه ولا نقدر نفسره. يعني لو واحد قال لك ليه
الايمان بالله خليني سعيد. لازم تبقى عارف ليه. ليه الايمان باليوم الاخر مفروض يكون مصدر سعادة؟ مسألة مش مجرد عقيدة هخش بها الجنة مسألة ده مسلس مفروض يسبب لي سعادة في الدنيا. لو انت مش فاهم هو ليه بيسبب لك سعادة يبقى انت مش فاهم الدنيا ماشية ازاي. لازم
المعاني وتفهمها. خليني اقول لكم كل ركن هتكلم عنه كلام بسيط يعني عشان الوقت الايمان بالله. حاول كزا نقطة في الايمان بالله. اولا الايمان بالله هو فطرة الانسان بمعنى الانسان بطبيعته
ربنا ركبه تركيبته ان هو يميل الى الله يحب الله وربنا اخد علينا العهد والميساق. قال واز اخذ ربك من بني ادم من زهورهم زريتهم. واشهدهم على انفسهم. الست بربكم
قالوا بلى شهدنا تمام؟ فطلع الانسان عنده فطرة بفطرته يميل الى الله بفطرته يريد التوحيد بفطرته يصلح حاله ازا وصل الى الله وازا اشعل التوحيد فالمسلم آآ يعني خاصة اللي اتولد كده هو مش عارف هو ليه مستريح يعني هو حاسس ان هو متسق مع نفسه
حاسس انهم في الحتة دي تمام خاصة لو هو عايش العقيدة بجد. فميله الى الله موجود لان هو من ساعة ما اتولد فيه ناس كانوا بيقولوا له ربنا وبيحب ربنا واحنا طالعين بنحب
ربنا والتوحيد موجود فهو الجزء ده موجود عنده خلاص. علشان كده تجد ان الكافر بيبحث عن الاسلام لكن المسلم مش بيبحس في الكفر ليه يعني عمرك لقيت مسلم مسلا مسلم طبيعي يعني
قرر مسلا فجأة ان هو يدور على الحق قال لك انا مش مستريح انا في الاسلام ده. انا حاسس ان انا مش آآ في حاجة مش مزبوطة. انا هروح ابحس عن الحق. فصار يقرأ في اليهودية والنصرانية
والزراديشت والسيخ والكلام ده بيدور فين الصح صعب صعب تلاقي تمام ليه؟ لان البحس المفروض بيكون فرع عن شعور بخلل البحس نفسه هو فرع عن شعورك بخلل المسلم خاصة اللي اتولد كده هو من ساعة ما اتولد حس الدنيا صح. حس ان ما فيش خلل. ما فيش جوة صرخة بتقول له الدنيا مش مزبوطة
لان هو اتركب على التوحيد والميل الى الله فطالع لقى نفسه على التوحيد والميل الى الله الفطري فمش حاسس ان فيه مشكلة. مش سامع صوت جوة. مش سامع دوشة في المكنة
فما بيفكرش يدور خارج الاسلام. عكس غير المسلم. غير المسلمين دايما عندهم رغبة في البحث ودايما عنده سؤال ايه الصح واين الحق؟ هو مش مقتنع بدينه حسان في حاجة غلط حسان نفسيته كل ما بيصفو
بيشعر ان في خلل ما هو مش فاهم ايه هو. فاحيانا العاقل فيهم بيبدأ في البحث ولما بيوصل الى الاسلام يهدأ فجأة. مش بيتجاوزه ابدا. وده تسمعه يعني اللي سمع فيكم برنامج زي بالقرآن اهتديت. لفهد
البرنامج ده عزيم جدا يعني ينبغي الانسان يسمعه كويس. شف كلام اللي هم اسلموا حديسا بيتكلموا ازاي؟ كل واحد فيهم بيحكي قصة غير التاني. بس وكلهم بيتفقوا في النهاية ان اول ما وصل للاسلام شعر بالراحة. شعر بالسكينة. شعر ان هو متسق مع نفسه. شعر بالسلام
الداخلي زي ما احنا بنحب نقوله. كلمة السلام النفسي. اول ما قرأ الاسلام بكى. اول ما قرأ القرآن اتأثر. مش عارف ليه ده اللي شده اول ما قال كلمة التوحيد قعد يبكي لوحده. وهو في الحلقة بيبكي هو نفسه. ليه ما حسش بكده في النصرانية؟ ليه ما حسش كده في اليهودية؟ ليه ما حسش كده
اما ادور في دين الهنود لسبب بسيط ان احنا جسمنا ده عامل زي المكنة. مكنة والمكنة دي فيه ترس بيركب عليها الترس ده لما بيركب المكنة مش بتطلع صوت. بتشتغل كويس اوي ما بتطلعش صوت. لو ركبت اي ترس تاني هيزن معك
هتبدأ المكنة تطلع صوت. فالصوت ده بيلفتك. فانت قاعد متدايق متضايق يعني هو ليه فيه صوت في المكنة عندي؟ فبتبدأ تدور فلما بتدور بتلاقي ناس بيقولوا احنا ما عندناش الصوت اللي في المكنة ده. والدنيا معنا سليمة. فبتقول لهم ازاي؟ يقولوا لك احنا مسلمين
يعني ايه الاسلام؟ طب ممكن اشوف الاسلام؟ طب تعاليمه بتقول ايه؟ اول ما يخش يبدأ الصوت اللي كان سامعه في المكنة عنده يروح ويبدأ ساعتها يشعر بالاتساق الداخلي. والسلام النفسي. وهنا يبدأ اول سلم في السعادة. ان هو صار متسق مع الفقه
الصورة اللي ربنا فطره عليها ركب اخيرا الترس اللي بيخلي المكنة تشتغل كويس وما بتطلعش صوت. علشان انت المكنة بتاعتك ما طلعش صوت اصلا انت ما بتدورش. لان ما فيش حد هتبقى عربيته شغالة كويس. ما تطلعش صوت يروح لميكانيكي. وانما لما بيسمع صوت بيبتدي يسأل
جماعة انا سامع صوت في سامع صوت في العفش سامع صوت في الماتور طب رح اسأل فيسأل فيعرف. انت ما بتسمعش الصوت لكن هو سامع بالتالي بيبحس. يبقى ازا النقطة الاولى بسبب سعادة الانسان عندما يؤمن بالله تعالى انه متسق مع فطرته السليمة
وان المكنة شغالة بالكتالوج الصح. وان هو دلوقتي زي ما الكتالوج بيقول هو ماشي. فبالتالي الدنيا ماشية معه كويس واخدين بالنا دي المسألة الاولى. تعالوا اقول لكم سبب تاني. ليه الايمان بالله بيخلينا سعداء
الايمان بالله بيخليها سعداء والحتة دي عايزك تركز فيها اوي اوي اوي. لان ديت آآ اهم حتة في اللي هقولها النهاردة محتاجة ان انت آآ تعيش معي الكلام اللي هقوله عشان اوصلك في النهاية انا عايز اقول ايه
الانسان بطبيعة الحال دائما عنده ايرادات النبي عليه الصلاة والسلام لما قال كلمة جميلة قوي هل اصدق الاسماء همام وحارس. اصدق الاسماء ايه همام وحارس ليه؟ هو دي مش معناه احسن الاسماء
احسن الاسماء عبدالله عبدالرحمن معروف. لكن اصدق الاسماء يعني ايه اصدق الاسماء؟ يعني اكتر اسم ينطبق على الانسان. همام وحارس. يعني ايه همام ويعني ايه حارس؟ همام يعني على طول بيريد اشياء على طول يريد اشياء. دايما عنده ايرادات وحارس يعني بيعمل
يعني انا عايز ازاكر فبزاكر. عايز اتجوز فبشتغل. عايز اخلف عايز ابقى منصب فباجتهد. دايما ما بين عايز وباعمل عايزه بعمل عايزه بعمل. فالانسان يا اما همام يا اما ايه؟ حادس
يعني الانسان لا ينفك عن ايرادات. وكلما وصل الى مراد بدأت تتكون عنده ارادة جديدة ويبدأ يحرث في اتجاه الارادة الجديدة. تخلص الارادة دي ويوصل لها. يبدأ يحرس في اتجاه ارادة جديدة. فهو دائما همام ودائما
طيب وطالما هو همام في ظل نفسه لا تسكن نفسه لا تسكن لان هو على طول بيطلع من هم لهم حرص هم حرث هم حرث ما بيقفش فايرادات الانسان ليس لها نهاية
لان هو بيكتشف الانسان كلما وصل الى مراد اكتشف ان هزا المراد ليس هو النهاية وانما وراءه مراد اخر ازا وصل الى مراد اكتشف ان هزا المراد مش هو النهاية. وانما وراءه مراد اخر
بمعنى الانسان كان بيزن في يوم من الايام ان هو هيبقى سعيد لما يخلص السانوية العامة فكان ده همه وكان بيشتغل على نفسه عشان يحقق السعادة بشهادة السانوية العامة. اول ما مسك الشهادة بدأ
فرح شوية كده وبعد كده الفرح ده زال. وبدأ هم جديد اسمه الكلية والمزاكرة للكلية والتفوق. قال خلاص انا اكيد هبقى سعيد لما اتفوق في الكلية واطلع حتى الاول. بدأ يحرس في الاتجاه دوت وبعد كده وصل فعلا بقى حاجة كبيرة وعدى الكلية
اول ما عدى الكلية ومسك الشهادة وطلع من الاوائل واتكرم خلاص خدت نشوة السعادة اللي هي الوقتية اللحظية ديت على طول هيتكون هم جديد بعديه انا اه عايز اخش الجيش وعايز اخلصه عشان عايز اطلع واشتغل وعايز اكون نفسي والبنت تقول طب انا دلوقتي عايز اشتغل ولا اقعد في البيت
ولا طب هيجيلي عرسان طب اعمل انهي واحد فيهم طب نسأل عالعريس ده ونسأل العريس ده دخلت في هم تاني خالص اسمه اا هقبل مين من العرسان يتجوزني والكلام دوت. بدأنا نقبل عريس فقالت خلاص انا هبقى سعيدة لقيت عريس وفتى احلامي. وهو ده الشاب اللي انا كنت بحلم به المهزب المتدين بتاعك
هيبدأ هم جديد في تكوين النفس فنانة احنا هنجيب الحاجات ازاي وهنعمل فرح فين وهجيب العفش ازاي والشقة ازاي والفرح والعزايم والفستان والاكل والشرب والحاجات اللي على العروسة وابويا مزنوق وابويا مديون وامي باعت الصيغة دخلنا في دوامة تانية خالص
بعد ما خلص الانسان الهم ده يلا بقى ليلة العمر بقى. ليلة العمر يا معلم. ليلة العمر بقى ونفك بقى ونفرح بقى اخيرا حنشم نفسنا. خلصنا كل الهم وحرصنا في اتجاهه دخلنا في وضع جديد وهو ان الانسان اتجوز. فخلاص بقى ليلة العمر بقى والحياة خلاص وردي يبدأ هم اخر
تماما تماما هموم بقى ما بتخلصش طول الحياة. هم البيت وهم العيال والحمل والرضاعة والولادة. والانفاق على البيت ايات سم المدارس سم التربية سم سم سم سم يزل الانسان ما بينفكش عن هم وحرث هم وحرص
طيب معلش خليكم استرسلوا معي وكملوا معي للاخر عشان اوصلكم امتى الانسان يفرح. طيب تخيل بقى ان الانسان مسلا قال خلاص انا وصلت دلوقتي انا اتجوزت وخلفت. تمام. حلو كده؟ لأ انا عايز بقى احسن مستواي المادي. طيب كويس. حسن مستواك المادي؟ هبتدي اشتغل شغلانة. شغلانتين ده هم وحرص
لا انا انا حاضرة هعمل فلوس بطريقة معينة. المهم الراجل بقى ما شاء الله بقى غني ومنصب وكل حاجة. هل تعتقد ان هو كده وصل للسعادة؟ لا لم يصل بعد ما بيملك المال
بيبدأ هم اخر. يعني كونك ملكت المال. لو انت دلوقتي بقيت ملياردير. يعني خلينا نمشي مع بعض. تمام اه وصلنا ان انا بقيت ملياردير. تمام؟ هيجي لك هم تاني خالص. ايه هو الهم؟ هم ازاي احافز على المال
دوت ازاي اصونه؟ ازاي ما يروحش مني؟ ازاي حتبقى مهموم؟ يمكن اكتر من هموم لما كنت بتكون نفسك وانت غلبان كان اقصى احلامك اجيب النيش ولا اجيب الصالون ولا هنعمل الفرح فين في مسجد ولا في قاعة؟ عشان كده حتى احد الكتاب كان بيكتب في قريت انا
المقالة ديت انه كتب ان نسبة السعادة نسبة السعادة في الناس اللي هم متوسطي الدخل وضعيفي الدخل اكبر من نسبة السعادة في الاغنياء نسبة السعادة في الشخص اللي هو همومه همومه محدودة. همومه كلها يعني يدوبك هياكل ايه؟ هشرب ايه؟ العيال لابسين كويس
ناموا خلاص النهاردة اليوم خلص. بيقول نسبة السعادة اكتر من نسبة السعادة في الاغنياء. ليه؟ لان همومهم اكتر بكتير. هو عنده مصنع وعنده وعنده مزرعة وعنده فلوس في البورصة وفلوس في البنك وعنده عمال وعنده دنيا رايحة وجاية هم
فطب الهم ده هيخلص امتى؟ طب انا معي فلوس كتير تمام؟ انا معي فلوس كتير. طيب ما ما ما اعمل فلوس تانية اامن بها الفلوس الاولانية علشان ما احطش البيض في سلة واحدة. طب انا دلوقتي معي فلوس كتير هنا. لأ انا اعمل فلوس تانية علشان الفلوس الاولانية. طب ما انا برضو عشان ائمن تجارتي
عايز يبقى عندي سلطة وقوة. فيبدأ صاحبنا يبقى عنده هم السلطة هيبدأ يدور ان هو يبقى منصب في البلد. عايز اخش انتخابات. عايز ابقى آآ نائب في مجلس الشعب. عايز ابقى وزير. عايز ابقى محافز. عايز ابقى قائد
عايز يبقى حواليا سلطة عشان احمي مالي فيبدأ هم السلطة يتكون عنده ما كانش موجود. هاضرب لكم مسال. واحد زي الدونالد ترامب مسلا الرئيس الامريكي السابق دونالد ترامب. دونالد ترامب اه اه كان في يوم من الايام احلامه انه يبقى
لياردير وفعلا بقى ملياردير. بعد ما بقى ملياردير بقى عايز يبقى رئيس امريكا. والحلم ده ما كانش عنده قبليها. بعد ما بقى رئيس امريكا تخيل كمية الهموم اللي وكمية التعب اللي هو كان فيه بعد ما بقى رئيس امريكا واتشال وعايز تاني يرجع رئيس امريكا. عشان يحمي تجارته. واحد زي مسلا اغنى
رجل في العالم خلينا نتكلم في اغنى رجل في العالم متخيل انت نفسك اغنى رجل في العالم كل واحد فينا بيقول ايه؟ معلش كلنا بنقول الكلام اللي ايه الهجص ده. انا لو معي مليار جنيه انا خلاص مش عايز حاجة من الدنيا
تاني لأ ما فيش حد مستحيل حتى لو بقى معك مليار جنيه هتعوز حاجة تانية لان انت مش هتعرف انت هتعوز ايه الا لما ما المليار يبقوا معك تاني انت وانت قاعد دلوقتي مش مش لاقي تاكل مش انت احلامك تاكل. او احلامك اقصى احلامك يبقى معي مليون جنيه مليار جنيه
انت مش ما تعرفش لما يبقى معك مليار جنيه هتبقى عايز ايه الا لما يبقى معك مليار جنيه يعني النبي عليه الصلاة والسلام بيقول ايه؟ لو كان لابن ادم واديا من زهب. لما يبقى له واديا من زهب لتمنى ان يكون له واديان. ولو كان له واديان
نتمنى يكون له ثالث ولا يملأ فهو الا التراب. ويتوب الله على من تاب. يبقى هيفضل الانسان فيه طلبات ما بتنتهيش. نرجع لاهلهم مسك تاني. ايه لهم مسك اللي هو اغنى رجل في العالم
العالم الان تمام صاحب شركة تسلا المشهورة الان هو مالتي ملياردير هو اكتر ملياردير في اكبر ملياردير في العالم طيب هل لما ملك كل مليارات دي هدي وبقى سعيد ووقف الدنيا؟ لأ. فكر فكرة غريبة قوي يعني تكون عنده رغبة جديدة وحاجة جديدة عايز يعملها عايز يعمل ايه
قرر يشتري تويتر فكرة غريبة مشروع غريب خيال حاجة صرف مليارات مهولة عشان يشتري تويتر. طب انت تشتري تويتر ليه عايز ايه من تويتر؟ هو كده دي حاجة تكونت بعد ما بقى اغنى رجل في العالم ما فيش حاجة تانية طب هروح فين بعد كده؟ مع كفلوس خلاص انا خلصت
انا في السقف دلوقتي. فهو الفكرة الجديدة اشتري تويتر فاشترى تويتر وبعد ما يشتري تويتر يهدى شوية فكرة جديدة هيقول لك عايز اطلع الفضاء هيبتدي يطلع الفضاء عايز اعيش في المريخ
ماسك بيتكلم في كده. عايز يبني مدينة في المريخ. يطلع بها برة الدوشة اللي احنا قاعدين فيها ديت. ويزل الانسان لا تنتهي ارادته اللي عايز اقوله بقى بعد ما فهمتم الوصفة الغريبة اللي انا قلتها ديت
ان طالما الانسان لا تنتهي ايراداته سيظل دائما في حالة من الهموم والغموم والتعب والحزن يبقى ازا الانسان لن تسكن نفسه طالما ايراداته بتتجدد وما بتقفش ركزوا بقى انا انا هوصل لكم للنقطة اللي انا عايزها بس ركز في الكلمة اللي هقولها دي اللي جاية دي كمان
عارف ليه الانسان ايراداته لا تنتهي لان كل مراد بيكتشف ان بعده مراد تاني كل مراد بيكتشف الانسان ان بعده مراد. زي ما قلت لكم كان فاكر ان اخر الدنيا السانوية وبعد كده الكلية
وبعد كده الجواز وبعد كده الخلفة وبعد كده الغنى وبعد كده المناصب. بيزل هو بيكتشف بعد كل مراد ان المراد ده مش مراد لزاته وانما مراد لغيره. فكل ما بيوصل هنا بيكتشف ان خلصت. انا عايز اللي بعديها
عايز اللي بعديها في ظل في دائرة لا تنتهي لان ما في شيء مراد لذاته ما فيش حاجة مرادة لزاتها. ايه هو الحاجة اللي في الدنيا لو وصلت لها؟ هاقف وما فيش حاجة بعديها. ما فيش حاجة بتقف عندها. انما بتعمل حاجة بتكتشف
بعدين ان في حاجة بعدها ليه ما فيش حاجة في الدنيا مرادة لزاتها لان طبيعة الاشياء ان هي لا ليس فيها حتة ان ان كمالها من زاتها. انما في الاخر هي وراها حاجة برضو
وهي مش مش هي بتديك بنفسها. انت لازم تأمنها بحاجة تانية زائد ان ما فيش حاجة في الدنيا مضمونة السبات هي دايما عرضة للزوال سواء هي تزول او انت تزول عنها. يعني اي حاجة وليه ليه الناس مسلا لما بيعمل مليون عايز يعمل مليون التانية
بيعمل مليون التاني عشان يأمن المليون الاولانية. لان المليون الاولانية هو خايف تروح عشان التجارة ديت مهددة. فانا هخش في تجارة تانية بمليون تانية  صح؟ ليه الانسان بيحب ان هو يعمل لنفسه حماية وحراسة وبتاع عشان خايف على نفسه هو. طب انا بعد ما عملت كل ده
انا نفسي اموت طب عملنا ايه فازا كل شيء في الدنيا مهدد بحاجتين. اما ان هو يزول او ان انت تزول عنه. الحالتين ده الحاجتين دي ما فيش حاجة في الدنيا ما فيهاش الصفة دي. هي مهددة بالزوال او انت مهدد
سؤال عنها. فده سبب قلق العالم بص احنا قربنا ها قربنا خليك معي. وقل لي انا بقول صح ولا لأ برضو. ده سبب قلق العالم. ان مهما وصلت لشيء فيزل هناك
قلق لا ينفك عن اي شخص. هو القلق من زوال الشيء او من زوالي عن الشيء. زائد الهم اللي هو اصلا انك تكتشف ان الشيء ده اصلا انت لسه فيه بعديه هم تاني
ده يرجعني بقى للنقطة العزيمة اللي عايز اقولها وجاوبوني متى يهدأ الانسان يهدأ الانسان ويسكن تسكن نفسه. ازا وصلت الى مراد ليس بعده مراد وازا وصلت الى مراد لا يزول عني
ولا ازول عنه ولو بالموت جاوبوني ما هو متى تهدأ متى يهدأ الانسان وتسكن نفسه؟ اذا وصل في النهاية الى مراد ليس من بعده مراد وازا وصل الى مراد لا يزول عني
ولا ازول انا عنه ولا حتى بالموت حينها يهدأ الانسان وتسكن نفسه ويسعد لانه لا يوجد هنا قلق ولا يوجد هنا اضطراب ولا يوجد خوف من اي شيء فلا شك ان هذا هو الله سبحانه وتعالى. الله هو الذي له هذه الصفة
لا يزول عني لا ازول عنه. ليس من بعدي مراد. ما فيش حد بيعصي ربنا عشان حاجة تانية. هو انت وصلت ربنا خلاص لزلك اسعد الناس من يريدون وجه الله؟ بس
خلصت كده. اسعد الناس من يريدون وجه الله تعالى يريدون الله فده بيكتسب سعادته من كزا حاجة اولا ان هنا بيقف يبدأ همام دي تقف لان هو خلاص هو اكتشف ان هو في الاخر يريد الله. فلما وصل انه يريد الله وقفت الهموم
سكنت النفس هدأت النفس ولما وصل الى الله حتى زالت المخاوف. فلم يعد يخف من موت لم يعد يخف ان مراده او محبوبه ويزول عنه واضح؟ فبدأت نفسه تهدأ وتسكن
وبدأت الحاجات التانية اللي هي الولاد والفلوس والحاجات دي بقت دي بالنسبة له وسائل مش غاية فما بقتش فارقة معه كثير ما بقتش هي دي اللي بتوديه وتجيبه. ما بقتش هي دي سبب فرحه وحزنه. ما بقتش هي دي اللي قلبه بيروح وييجي معها. لان
هي عبارة عن وسائل خد بقى السعادة جوة السعادة ان اي وسيلة بتوصل الى الله بمعنى ان ما بقتش في حاجة معينة هي اللي بتوصل وحاجة ما بتوصلش فلما اريد الله الله ممكن تصل اليه بالغنى
ممكن اصل اليه بالفقر. ممكن تصل اليه بالصحة. ممكن اصل اليه بالمرض. ممكن اصل اليه بالتمكين ممكن اصل اليه بالاستضعاف. ممكن اوصل اليه باي حاجة. هو جعل لي دستور ومنهج. كل الطرق ممكن فيها عبادة
توصلني ليه فده يزيد الانسان سعادة ان هو حتى السيناريوهات كلها مش فارقة معه. لان كلها مش بتخسرني المراد مش بتخسرني المراد وده اترجم في قول النبي عليه الصلاة والسلام لما طلع من من يوم الطائف
يوم الطايف كان يوم صعب. كان فيه خساير كتير. بس هو شايف خساير كتير اه اتشتمت. اه اتضربت بالاحجار. اه ما كسبتش الناس ديت بس في النهاية المراد ما خسرتوش
لما قال في دعاؤه اللهم اني اشكو اليك ضعف قوتي. وقلة حيلتي وهواني على الناس. انت رب المستضعفين وانت ربي. وآآ آآ الى من تكلني الى عدو يتجهمني ام الى بعيد ملكت امري. ثم قال الكلمة العظيمة وهي خلاصة السعادة
قال وان لم يكن بك غضب علي فلا ابالي ان لم يكن بك غضب علي فلا ابالي ولكن عافيتك هي اوسع لي اكيد كلنا بنحب العافية. بنحب الغنى بنحب الصحة. بس في النهاية مهما كان انا مش بخسرك. طالما انا مش بخسرك يبقى انا
حاجة وده بيخلينا نفهم احيانا بعض كلام السلف ما نبقاش فاهمينه كويس الا لما حد يشرحه لنا شوية. كان بنسمع كلمة السلف دايما نقول ايه من وجد الله فمازا فقد
ومن فقد الله فمازا وجد؟ تاني من وجد الله فمازا فقد ومن فقد الله فمازا وجد؟ واحيانا في اسماء لله احنا مش بنبقى فاهمينها كويس. يعني انا دلوقتي لما لما لما قلت لك ان عند الله تنتهي الايرادات
وتسكن النفس والله ليس بعده مراد. ده من معاني اسم الله تعالى الاخر هو الاول والاخر وده بيفسر لك قوله تعالى احد المعاني يعني في قوله تعالى وان الى ربك المنتهى
وان الى ربك الايه؟ المنتهى. يعني الذي ينتهي عنده كل شيء هو نفسه هو الاخر ليس بعده شيء. وهو الاخر يعني الذي ليس بعده مراد. وان الى ربك المنتهي يعني الذي سننتهي اليه كاجساد وارواح
في النهاية وفي الدنيا كنا ننتهي اليه ايرادات تاني وان الى ربك المنتهى يعني الذي انتهت اليه انتهت اليه تنتهي اليه اجسادنا وارواحنا. وفي الدنيا كانت تنتهي اليه اراداتنا. وآآ
همومنا وحرصنا فعندما يؤمن الانسان بالله ويريد الله يسكن يسكن ويسكن ازا ازا وصل الى الله الحق وممكن واحد يقول لك طب ما ممكن اجيب لك كافر بيعبد الله بتاعه بقى
تحريف فهو برضو يريد وجه الله هل يسعد؟ نقول لا لا معلش هو انت مش هتسعد الا لما تصل الى الله الحق لان في الاخر هي السعادة بايده هو السعادة بايده هو. فهو هيديها للي وصل له صح
مش اللي وصل له غلط. هو ممكن نفس الفكرة بتاعتنا دي يطبقها نصراني او يهودي. يقول لك انا في حياتي دي لا اريد الا وجه الله. هل يسعد محقق اهو اللي انا قلته كل اللي انا قلته احققه
هل انتهت ايراداته الدنيا هديت معه لأ لان في في معادلة تانية ان ان اصلا كل المعادلة دي هتفشل لو انت وصلت لله الغلط في الاخر لازم تصل الى الحق لان هو اللي في ايده في النهاية ان هو يخليك سعيد او شقي يزيل همك او يبقيه
وده برضو موجود في نفس الصورة. سورة النجم لما ربنا قال ايه؟ وان الى ربك المنتهى واقرا الاية اللي بعدها وانه هو هو اضحك وابكى. صح؟ وان الى ربك المنتهى وانه هو اضحك وابكى
وانه هو امات واحيا. امات قلوب واحيا قلوب. اضحك افئدة وابكى افئدة  يبقى انا لو عايز حياة القلب عايز سعادة القلب خلي المنتهى هو الله ما ينفعش غير كده. فهمنا آآ الخاطر دوت ليه احنا بنقول ان لا يمكن انسان يسعد
ولا يهنأ الا ان يكون موحدا لله زائد راغبا فيما عند الله. خد بالك ما هم في مؤمنين مش سعداء ليه؟ هم اه موحدين. بس لم تنتهي ارادتهم عند الله. هو كلام هو بيقول انا عايز الجنة
بيقول عايز ربنا يرضى عني بس هي مش حقيقة. فكل ما الموضوع ده كان كلامه مش حقيقة يزداد الهم والغم ويبقى انت زيك زي الكافر في الحتة ديت لكن لما الموضوع ده يبقى حقيقة. فعلا حقيقة في الانسان اللي عبر عنها النبي عليه الصلاة والسلام بالكلمة الجميلة دي ان لم يكن بك غضب علي فلا ابالي. اللي هو فعلا
عيشها عايش ان انا طالما ما خسرتش ربنا ما خسرتش ديني يبقى انا مش مش مش ممكن ايأس. تمام؟ لزلك آآ في قوله تعالى ما انزلنا عليك القرآن لتشقى ما انزلنا عليك القرآن لتشقى. واضح يا احباب
مثلا قول النبي عليه الصلاة والسلام هو بيعبر عن منزومة السعادة. هي منزومة السعادة. منزومة السعادة كانت في دعاء يمكن احنا بنقوله بس احنا مش متخيلين ان الدعاء ده هو منزومة للسعادة. في كل اركان السعادة
ايه هو؟ قول النبي عليه الصلاة والسلام اللهم اقسم لنا من خشيتك ما تحول به بيننا وبين معصيتك لان المعصية هي سبب الشقاء ومن طاعتك ما تبلغنا به جنتك لان الطاعة هي سبب السعادة. ومن اليقين اللي هو الايمان بقى ما تهون ما تهون به. علينا مصائب
الدنيا ليه؟ لان مصيبة الدنيا امتى تهون؟ لو انا عندي يقين ان انا ما خسرتش ربنا. المصيبة ديت هل انت خسرت فيها ربنا؟ لا. ديني سليم كانت حاجة في الدنيا. طيب خلي عندك يقين اهدأ بقى. ما تزعلش قوي. اكيد هتزعل بس زعلك هيبقى معتدل. لان انت حاسس اه في النهاية الحمد لله
ما خسرتش ربنا. ومن اليقين ما تهون بي علينا مصائب الدنيا وبعد كده في حاجات من ساعات الانسان انه ادواته اللي بيسعى بها الى الله تكون سليمة. متعنا اللهم باسماعنا وابصارنا وقوتنا ابدا ما ابقيتنا. واجعله
ارث منا واجعل ثأرنا على من ظلمنا وانصرنا على من عادانا. وبعد كده قال النبي عليه الصلاة والسلام ايه؟ اللهم لا تجعل مصيبتنا في ديننا. لان ده الشقاء الوحيد الشقاء الوحيد في الدنيا ان تصاب في دينك
ان تصاب في دينك. ان انت في يوم من الايام ما تصليش. ان انت في يوم من الايام تبقي متبرجة. ان انت ما تصليش الفجر. ان انت يعني تغتابي اتفرجي على افلام مسلسلات انت بتتفرج على عورات اباحية
ده الشقاء الوحيد ده الشقاء الوحيد. اللهم لا تجعل مصيبتنا في ديننا. لان ده اللي بيحول بينك وبين المراد المراد اللي انت عايز توصل له بيمنعك منه المعصية وبيمنعك منه قلة الطاعة
المصيب مصيبة الحقيقية سبب شقاء الناس في العالم. كثرة المعاصي وقلة الطاعات. لانها التي تحول بين الناس وبين الله اللهم لا تجعل مصيبتنا في ديننا ولا تجعل بص بقى جمال الدعاء بقى كمل. ولا تجعل الدنيا اكبر همنا. ولا مبلغ علمنا
ليه؟ لان انا لو انا فعلا الدنيا مش اكبر همي ما خلاص هو شقاء الناس جاي منين شقاء العالم جاي منين؟ ان الدنيا اكبر الهم زائد الدنيا مرادات لا تنتهي
زائد الدنيا مهددة بالزوال عني وانا مهدد بالزوال عنها فلو انا وصلت ان الدنيا اكبر همي ده محور ارتكاز الشقاء تاني لو انا وصلت ان الدنيا هي اكبر همي هذا محور ارتكاز الشقاء
لان انا حكمت على نفسي كده ان اراداتي لن تنتهي الى شيء. زائد سازل دائما في حالة توتر وقلق ورعب تزول عني او ازول عنها اما اذا كان الله هو غاية امله وغاية مرادي فهنا يزول كل الم وكل هم وكل غم وكل حزن وكل قلق. لانه لا
منك ابدا. بس بشرط لا تجعل مصيبتنا في ديننا ولا تجعل الدنيا اكبر همنا. ولا مبلغ علمنا ولا تسلط علينا بزنوبنا من لا يخاف كافينا ولا يرحمنا وكان بيقول في الدعاء اللهم اجعل اللهم لا تسلط علينا بزنوبنا خيرا. يقول اجعل الجنة هي دارنا وقرارنا
ده دعاء دعاء سعادة. ده اركان السعادة في الدعوة ديت تمام يا اخواني؟ هشوف الكلام البسيط دوت عشان كده  خليني اكمل معكم في في محور تاني انا انا انا لازم اطلع المحور ده عشان الوقت خد بقى خد خد الفايدة الجميلة دي احنا قولنا تلت اركان انا اتكلمت في واحد بس كل ده
شكل المحاضرة دي تخلص في واحد بس. بس انا لازم اقول الاتنين التانيين الايمان بالدار الاخرة الايمان بالدار الاخرة الايمان بالدار الاخرة هو محور من محاور السعادة بلا شك. بلا شك من اجمل محاور السعادة. دي اللي
بتخلي كل حاجة جميلة. ان انا مؤمن بالدار الاخرة. دي اللي بتخلي المصيبة مش مصيبة دي اللي بتخلي الفرح ينضبط دي اللي بتخلي كل حاجة جميلة. الدار الاخرة الكلمة اللي احنا بنقولها عند المصيبة هي من اسباب السعادة
انا لله وانا اليه راجعون. اعتقاد الانسان انه راجع الى الله ده بيسعده ده بيخليه سعيد انا كده كده راجع لربنا فما فيش حاجة هاخسرها. لو انا في الدنيا فقير مش هبقى في الاخرة فقير. لو انا فعلا حققت الشروط
لو انا خسرت مال حاحتسب عند الله ما فيش حاجة بتضيع لو انا لا قدر الله حد عزيز عندي مات هقابله في الاخرة ما فيش حاجة بتضيع. لو انا اصبت
كسر اه عملية مرض عادي اصبر واحتسب كلمة احتسب دي احنا بنقولها كده. بس ما نعرفش ان الكلمة دي سر بيهون اي مصيبة. لان المصيبة بتهون امتى؟ لما اعرف ان انا ما خسرتهاش للنهاية
يعني انا فقدت عزيز هقابله بس لو مؤمن بالدار الاخرة ايمان صحيح انت اصلا لو مش مؤمن ايمان صحيح انت اصلا مش هتقابله. ولو قابلته هتقابله في النار لو هو على زي على دينك. لكن المسلم هو اللي بيهنأ
بالموضوع ده حتى لو مات له حد عشان كده بلال وهو على فراش الموت كانت اخته تبكيه فبيقول لها علام تبكي؟ تبكي ليه غدا القى الاحبة محمدا وحزبا. شف المعنى ده. هل انت شايف ان الدار الاخرة دي
هي مكان لقاء محمد عليه الصلاة والسلام. هل انت شايف ان الدار الاخرة دي المكان اللي انا بحلم به عشان اقابل ابو بكر وعمر وعثمان وعلي هل انت شايفة ان المكان ده ولا اخيرا هقابل فيه خديجة وعائشة وحفصة وزينب
الحاسة بجمال الدار الاخرة هل انا يعني دلوقتي عندي مشكلة مع الموت انا ما عنديش مشكلة مع الموت. الحاجة اللي بتعكر الناس كلها وهي الموت بالنسبة لي الحاجة الوحيدة بس اللي بقلق منها من الموت انا مش عارف
يعني انا مش مغسل وضامن جنة كل واحد فينا بيبقى عايز يعيش يمكن ازود بس ازا حضر الموت انا مش شايفه نهاية الدنيا بالعكس الموت بالنسبة لي هو بوابة الحياة
الموت بالنسبة للمؤمن المؤمن بالدار الاخرة هو بوابة الحياة هو ده عنق الزجاجة اللي هنطلع منه الى الفضاء الجميل الى كل سعادة. ده اللي هيطلعنا من سجن الدنيا الى جنة الاخرة. ده الوسيلة الوحيدة اني اقابل محمد عليه الصلاة والسلام اني اموت. ده الوسيلة الوحيدة اني ارى وجه الله اني اموت
الوسيلة الوحيدة ان انا اشوف ابو بكر وعمر اني اموت. فبالنسبة لي الموت ده مش مش حدس تعيس لو انا صالح ومؤمن فحتى اكتر شيء بيخلي الناس كلها في توتر ده بالنسبة لي انا بعمل ومنتزر يجي لي وانا بخير
عشان كده معاذ ابن جبل لما حضره الموت الناس شافوه قال الكلمة دي رأى ملك الموت فقال مرحبا بالموت مرحبا. زائرا مغيبا حبيب جاء على فاقة حبيب جاء على فاقة
اللهم انك تعلم اني ما كنت احب الدنيا من اجل غرس الاشجار وجري الانهار وانما كنت احبها من اجل قيام ليالي الشتاء الطويلة. وصيام الهواجر والايام الحارة. ومزاحمة العلماء بالركب
عند عند حلق العلم لو انت زي معاز عايش حياتك في عبادة وطاعة صيام قيام طلب علم مثلك حب الموت مش يحبوا يعني بيستعجلوا كلنا بنقلق من الموت لان انا مش مغسل وضامن جنة. بس ده من بالنسبة لي مش ده الهم
انا الهم العمل اللي تحت ايديا دلوقتي. اما الموت يجي لي امتى؟ يجي لي ازاي؟ انا مش شاغلني الا العمل اللي تحت ايدي اللي بيوصلني للمراد الله فلما الانسان يؤمن بدار الاخرة
يقدر يحول اي مصيبة الى جائزة احتسب يقدر يحول اي خسارة الى فوز. احتسب. يقدر يحول اي هم الى راحة احتسب عجبا لامر المؤمن ان امره كله له خير وليس زلك لاحد الا المؤمن. ان اصابته سراء شكر فكان خيرا له. وان اصابته ضراء صبر
فكان خيرا له وصلت الفكرة شوق الانسان الى الجنة. شوق الانسان الى الى الله. شوق انسان الى الى الصحابة الكرام. ده بيخلي كل حاجة سهلة. انا في الدنيا دي عايش لي يومين وفي الاخر عايز اوصل للناس ديت. في
اخر عايز اشوف ربنا سبحانه وتعالى. فانا ما بقتش ما بقتش مراداة الحياة دي هي دي اللي بتوديني وتجيبني انا ده. ده ده اللي شاغلني. فكل حاجة سهلة بعد كده
كده كل حاجة سهلة. الخسارة الوحيدة ان انت تخسر ربنا. قل ان الخاسرين ويقروا القرآن. مش احنا بنقرا سورة الزمر ولا ما بنقراش؟ قل ان الخاسرين ها الذين خسروا انفسهم. واهليهم يوم القيامة. الا ذلك هو الخسران المبين
ذلك من الخسران المبين. لهم من فوقهم ظلل من النار. ومن تحتهم ظلل. ذلك يخوف الله به عباده. يا عبادي فاتقون واضحة؟ تعالوا بقى نقول لكم الايمان بالقدر. بقية المسلس
ليه الايمان بالقدر هو من اسباب سعادة الانسان هو من اسباب سعادة الانسان فعلا بل بدون الايمان بالقدر الواحد فعلا كان يحصل له حاجة هو ايه هو ايماني بالقدر؟ انا مؤمن بايه اصلا؟ ما انت ما انت لو مش فاهم مش هتعرف تعيش سعادة الايمان بالقدر. انت مؤمن ان
الله يعلم كل شيء. ما كانوا وما سيكون. ماشي. وايه كمان؟ مؤمن ان الله كتب مقادير الخلائق قبل ان يخلقه  كتب مقادير الخلاق قبل ان يخلقهم اصلا. حلو انت مؤمن
قلنا ايه؟ كتب مقادير الخلائق قبل ايه؟ قبل ان يخلقهم تمام انت مؤمن ان الله سبحانه وتعالى كل شيء بيده وانه لا يكون في ملكي الا ما يريد سبحانه وتعالى. لا يكون في ملك الله الا ما يريد سبحانه وتعالى
طيب وان الله هو الذي خلق الخير والشر وتؤمن بالقدر خيره وشره. حلو؟ دي منظومة زي ما قلنا في اول الكلام ان انت عبارة عن منظومة افكار وتصورات. الافكار والتصورات دي هي اللي بتبني
نظرتك للحاجة اللي انت بتتعامل معها. تعالوا نشوف ايتين ونرجع ننزل على التفاصيل احنا بنقرا في سورة الحديد. بنقرا سورة الحديد اية في القدر. ربطت القدر بالسعادة قال الله ما اصاب من مصيبة
ما اصاب من مصيبة في الارض ولا في انفسكم الا ايه؟ الا في كتاب من قبل النبرة. ان ذلك على الله ليه بقى؟ لكي لا تأسوا على ما فاتكم ولا تفرحوا بما اتاكم. والله لا يحب كل مختال فخور. خلاص؟ خلينا ايه؟ سمعنا الاية دي. نرجع لها تاني. وباقرأ
اية تانية في سورة التغابن. في سورة التغابن. قال الله تعالى ما اصاب من مصيبة الا باذن الله. ادي قدر ما اصاب من مصيبة الا باذن الله. ومن يؤمن بالله
يهدي قلبه. ومن يؤمن بالله يؤمن بالقدر يعني بالله وبالقدر يهدي قلبه. ايه يهدي قلبه دي تمام ومن يؤمن بالله يهدي قلبه. والله بكل شيء عليم. بيكلمنا على السعادة وربطها بالايمان. طب ازاي بقى
تعال اقول لك. شف انا قلت لك انت مؤمن بايه في القدر ازاي القدر ده سبب سعادتي انت الان لا قدر الله حصل لك ايه مصيبة. تمام اولا مما يهون عليك الامر
اعتقادات احنا قلنا الموضوع كله اعتقادات وافكار انك تعلم ان الذي فعل بك ذلك هو الله احنا قلنا ان كل شيء بيده ما اصاب من مصيبة الا ايه؟ بازن الله. فدي مبدئيا مبدئيا بتهون عليك
مين اللي عمل كده؟ الله فدي بتهون عليك. ازا كان الله هو الزي اراد لي ذلك وشاء زلك وقدر علي زلك فالامر يهون ليه؟ لانه حكيم عليم لانه حكيم عليم. لان الله يريد الخير لعبده المؤمن. وهو يعلم ونحن لا نعلم. والله يعلم وانتم لا تعلمون
عارف مسلا لما طفل صغير مسلا يشوف باباه بيعمل حاجة غريبة هو مش فاهمها. هو مسلا داخل لقاه بيعمل حاجة بيكركب الاوضة بيعمل حاجة خد خد حاجته من درجه ما بيسألش
هو بابا انت بتعمل كده ليه؟ هو لا بيشتكي. فهو بييجي في نفسه مرة واحدة ده بابا يعني بابا مش مش هيأزيني. بابا مش يعني بابا مش مش اكيد بيعمل حاجة لمصلحتي. رغم ان هو شايفها في الزهر هي ضرر
السكون ده بابا ما ما بيقلقش. فبيطمن شوية طالما ده بابا فاهم؟ فازا كان هزا حال من له اب فكيف حال من له رب حكيم عليم مدبر يحب عبده المؤمن ولا يدبر له الاكل خير
فاولا كون ان ربنا اللي عمل كده وانت اعتقادك ان ربنا اللي عمل كده مش الاسباب اللي عملت ربنا اللي عمل كده فعلا فده بيطمنك بيخليك اول حاجة تسكن. وده اللي احنا بنقوله برضه اربط الكلام ببعض. ما انا بوصلك واحدة واحدة معلش اصبر علي. هو الكلام ايه؟ انا
بحاول اوصلكو انت لما بتحصل مصيبة بتقول ايه قدر الله وما شاء فعل دي من اسباب السعادة. الكلمة دي من اسباب السعادة قدر الله خلاص انت قلقان ليه؟ انت انت مضطرب ليه؟ انت قاعد تقول لولي ومتأسف له اهدى قدر الله
خلاص اهدى وما شاء فعل فعل المحور التاني للسعادة في ايمانك بالقدر. ان انت بتعلم ان زي ما قلنا ان الامور دي اتكتبت اصلا. يعني قبل ما انا اتولد قبل ما الارض تتوجد
ان ربنا كتب كل ده فلما بتحصل مصيبة وبتعدي وبتعدي انت بتبقى خلاص ما عندكش ما عندكش الازمة اللي بتحصل لاي حد بتحصل له مصيبة وهي كلمة لو كلمة لو دي من اسباب الشقاء
من التأسف ان واحد مسلا يقول لو كت نزلت بدري شوية ما كتش خبطتني العربية. لو كنت ما عملتش كزا ما كانش حصل كزا. لو لو دي من اسباب شقاء العالم. وسببها عدم الايمان بالقدر
لكن المؤمن ما بيقولش لو فبيقفل على نفسه اكبر باب للاسى والاسى عند حصول المصائب لكن بيقول ايه؟ لكن بيقول قدر الله وما شاء فعل. بيقول واعلم ان ما اصابك لم يكن ليخطئك
وما اخطأك لم يكن ليصيبك. فبيهدا فبيقول طالما حصلت يبقى كان لازم هتحصل تاني بيقول طالما حصلت يبقى كان لازم هتحصل ما كانش فيه سيناريو تاني اهدى بقى ما كانش فيه سيناريو تاني خلاص طالما حصلت يبقى
لازم هتحصل اهدى بقى في اهدى فعلا وده اللي رجعني الاية اللي قلتها لكم ما اصاب من مصيبة في الارض ولا في انفسكم الا في كتاب من قبل ان نبرهن ذلك على الله يسير. ليه؟ لكي
لا تأسوا على ما فاتكم. خلاص اللي فاتك فاتك. ما كانش هيجي لك. ده اتكتب خلاص. وبمجرد ده التطبيق اللي اتكتب. لكي لا تأسوا على ولا تفرحوا يعني لا تعجب بنفسك ما تعجبش بنفسك اول ما هي كانت مكتوبة برضه. يعني لو انا جا لي مليون جنيه ما تتعرجش دي كانت مكتوبة قبل ما انت تشتغل
فما تتعوجش لا تفرحوا اعوجان يعني بما اتاكم فالمعنى ده الاولاني ان ربنا الزي فعل زلك بيهديك. تخيل بقى. المعنى التاني بيهديك تاني ان هو حصل خلاص ما كانش بالفعل ينفع ما يحصلش. دي نمرة تلاتة
نمرة تلاتة ان هي عدت. والحمد لله ان هي عدت. نمرة اربعة نمرة اربعة اللي بيخليك تهدى اللي هو المفهوم بتاع لا تجعل مصيبتنا في ديننا. لما بتلاقي الضربة جت في الدنيا بتهدى اكتر. فبتقول
الحمد لله ان هي ما كتش في ديني الحمد لله ان هي ما كانتش في ديني وجت في الدنيا فده بيهديك اكتر وبيرجعك ولا تجعل الدنيا ايه اكبر همنا فبتبتدي تهدى اكتر فالهم يقل يقل يقل هو دايما هيفضل في هم النبي
عليه الصلاة والسلام بكى لما مات لما ماتت آآ حفيدته كان يبكي لما مات حمزة ما هو بني ادم في الاخر. ما انا باحس بس الفكرة احساس احساس معتدل ما فيش اسى. ما فيش الحياة مش هتقف
الحمد لله ما كتش في ديني. جت في الدنيا فبهدا اكتر وبعد كده نمرة اربعة الحمد لله ان ربنا الهمني الصبر دي لوحدها بتحسسك ان ان ده احلى من اللي فات. وده في حديس صحيح. قال النبي عليه الصلاة والسلام ما اصاب عبد مصيبة فاعطي الصبر
فاعطي الصبر فاعطي الصبر الا كان الذي اعطاه خير مما اخذ منه ده المعنى ده عند المؤمن بس ما حدش بيفهمه غيرنا. عشان كده بقول لك انت انت معك اركان السعادة
تاني العبد ازا اصابه مصيبة فرزق بعدها الصبر كان مما ما اعطي افضل مما اخز منه وفي الحديث ما اعطي احد عطاء اوسع من الصبر المنطقة دي حسيتها نمرة خمسة
دي ترجعنا للدار الاخرة بقى. انك تعتقد ان لك اجر على هذه المصيبة ان لك اجر على هزه المصيبة واحدة من السلف وقعت على صباعها فاتعورت. فنزلت دم. فابتسمت فابتسمت
فقيل لا يعني انت منزلي دم وبتبتسمي قالت كلمة تكتب بماء الزهب اكتبوها. قالت حلاوة الاجر انستني مرارة الالم حلاوة الاجر انستني مرارة الالم حلاوة الاجر انستني مرارة الالم. خمس حاجات بتحصل لك لما تؤمن بالقدر الله الذي فعل ذلك المصيبة مكتوبة وكان لابد
ان تحصل لا لا تقل لو اه المصيبة لم تكن في دينك رزقك الله الصبر وعليها اعطاك عليها اجر في الاخرة سعادة تامة بسبب ايمانك بالقدر تعال اختم لكم بقى طالما قلنا ان دولت تلات محاور للسعادة
قلنا دي تلت محاور اركان السعادة التلاتة الاساسيين ايمان بالله واليوم الاخر والقدر. طبعا يجمع كل زلك الانسان يتدبر القرآن. يتدبر القرآن لان القرآن شف انا كل الادلة اللي جبتها لك من القرآن. وان الى ربك المنتهى ده قرآن. الاخر ده قرآن. آآ انا لله وانا اليه راجعون. ده قرآن صح؟ آآ
آآ ما اصاب من مصيبة ده قرآن. الجامع الجامع لكل المعاني اللي قلتها هو القرآن  انا بقول لك الكلمة دي عشان هختم لك بمفاجأة انت هتحس انك اول مرة تسمعها. هتحس لاول مرة في حياتك. بتتذوق حلاوة الدعوة ديت. وبتربطها
فرح وبتربطها بالفرح اسمع مني الحديس ده كانك اول مرة تسمعه. وقل لي انت حاسس ايه وانا بقوله. معلش اكتبوا لي انت حاسس ايه وانا بقوله. هل اول مرة تحس الاحساس ده انك فعلا ركبت كل اللي انا قلته دلوقتي
الايمان بالله ايوة ايوة ده القدر ايوة ده اليوم الاخر ايوه القرآن تعالى النبي عليه الصلاة والسلام قال ما اصاب عبد هم ولا غم ولا حزن ما اصاب عبد هم ولا غم ولا حزن فقال اللهم اني انا عبدك الايمان بالله اهو ها
اللهم اني انا عبدك وابن امتك. الله ناصيتي بيدك الله هو الذي ماض في حكمك. قدر عدل في قضاؤك. انت الذي تختار وانا واثق في حكمك. فده بيهون علي. عدل فيها قضاؤك. اسألك بكل اسم هو لك
معرفة الله ان يكون هو المراد سميت به نفسك او انزلته في كتابك او علمته احدا من خلقك او استأثرت به في علم الغيب عندك ان تجعل القرآن اللي هو الجامع لكل الكلام اللي انا قلته
القرآن العظيم ربيع قلبي ونور صدري وجلاء همي وذهاب غمي وحزني. قال الا اذهب الله همه وغمه ما هو ابدله فرحا وسرورا بس مش مجرد تقول الدعاء. تقول وانت فاهم اللي انا قلته لك دوت. عايشه. فكل كلمة فيهم بتهديك. كل كلمة فيهم
نب لك حزن سعادة لو عشناه وحسيناه وقلناه من قلبنا. ده من الدعاء ده من اسباب السعادة. احنا قلنا دعائين النهاردة من اسباب السعادة. اللهم اقسم لنا من خشيتك ودعاء
اللهم اني انا عبدك الاتنين دول دعائين يحولوا حياتك الى سعادة. لو انت فهمت ان انا قلته النهاردة بس كده. انا قلت لكم ان انا هقول لكم خواطر بس كده يعني. ليه؟ احنا بنقول ان السعادة في الايمان. ليه؟ شرحتها لكم
ازن ان ان شاء الله تكون المعاني وصلت يعني وصلت. طبعا انا كده شرحت التلات حاجات بس ايمان بالله وآخر وقدر لسة ما شرحتش السعادة في الايمان بالملائكة والرسل ما شرحتش السعادة في العبادة في الصلاة والصيام السعادة في الحج السعادة في النوافل السعادة في
السعادة في الكلم الطيب السعادة في سماع القرآن كفاية كده افهم التلاتة دول بس دول اساس الاساس هيفرقوا معك في حياتك كلها. اللايف ده تسمعه تاني وتالت وتعيشوا وتحفزوا لان حياتك هتستقيم بعديها. وتنشره لكل حد بتحبه
وربنا يا رب يرزقنا واياكم السعادة في الدارين ويا رب يكون آآ كلامي اتفهم. والخواطر دي وصلت ويا رب تكونوا عرفتوا معنى السعادة الحقيقية. وليه بنقول ان المؤمن هو السعيد؟ انا بحبكم في الله. بحب اقول لكم الحاجات الجميلة دي
اشكركم على حسن السماع والمتابعة جزاكم الله كل خير. انا ربنا يرضيكم سبحانك اللهم ربنا وبحمدك اشهد ان لا اله الا انت استغفرك واتوب اليك. سلام عليكم
