الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم اما بعد آآ خلينا نكمل في موضوعنا اللي احنا بدأناه المرة اللي فاتت
هو موضوع احنا ليه مش بنلتزم؟ وخلينا النهاردة نتكلم في كزا نقطة مهمة جدا وهي كالتالي لازم نفهم حاجة مهمة جدا   هنكمل طبعا في موضوعنا اللي شرحناه المرة اللي فاتت ممكن اللي هينزل تحت في الفيس
هيلاقي اه اه اللايف بتاع الاتنين اللي فات وهيلاقيه برضو موجود على الايه؟ على اليوتيوب لكن اللي عايز اقوله حاجة مهمة جدا. تكملة على موضوع المرة اللي فاتت يئن العقل
يا شباب خاصيته الاساسية  الموازنات دي مسألة مهمة جدا خاصية العقل الاساسية هي الموازنات ان العقل يستطيع ان يزن الامور يقدر يحدد المصالح يقدر يحدد المفاسد يقدر يحدد الخير الشر
وعنده قدرة على انه يميز ما بين الامور على حسب كم ما فيها من الخير كم ما فيها من الشر انا عايز اقول ايه   خليني اديكم مسال الاول احنا لو جبنا طفل صغير
وكان قدامه بسين عميق  وراح الطفل ده ناحية البيسين  متخيلين هيعمل ايه الطفل طبيعي الطفل اول ما يشوف البسين هينط فيه بغض النظر بقى عن كل اللي ايه كل الاحتمالات اللي ايه اللي الطفل ده متوقعها
ده لان الطفل عقله لسة مش مستوعب ان هو المفروض ما ينطش في البسين دوت لانه غريب. زي ما احنا فاهمين لو جبنا واحد كبير بقى واعي وما بيعرفش يعوم. وجه وقف قدام البيسين دوت طبيعي جدا هيسأل انا لي طول ولا ما ليش طول
فلو عرف ان ما لوش طول مهما كان بيحب الماية مهما كان بيحب البسين مش هيفكر ان هو ينزل فيه دي بقى خاصية العقل العقل يحسن هذه الموازنات يعني اذا اقبل على شيء اذا كان مقبل على شيء فانه بيستطيع ببساطة
ان هو يوازن الامور ديت يعرف يحدد الحاجة اللي داخل عليها دي تستحق ولا تستحقش. طيب لو انا لو هي هتبسطني هل في مقابلها في حاجة هتزعلني ولا لا لو هي هتتعبني هل في مقابلها حاجة اسعد منها اتحمل من اجلها التعب ده
ولا لأ وعلى زلك ازا استعمل الانسان عقله الخاصية ديت في طريق الالتزام فانه سيلتزم لا محالة لان النبي عليه الصلاة والسلام قال حفت الجنة بالمكاره صح وحفت النار دي الشهوات
وده اول حاجة بتركز فيها. حفت النار بالشهوات. ازا انا لو ما التزمتش معنى زلك ان انا هحوز في الشهوات ديت لكن مآل الشهوات دي الى النار. العقل يقول لأ مش هاخد الشهوات دي علشان ما اخشش النار
العقل يتحمل المكاره من اجل ان يدخل الايه؟ الجنة لزلك هو دايما ايه مشكلتنا في موضوع الميزان دوت. ليه احنا عارفين ان الموضوع كده؟ لكن الميزان لكن عندنا دايما بنختار طريق الشهوات
لان ببساطة الشيطان بيلعب في السيستم نفسه. بمعنى انت انت كلنا عارفين ان الاخرة افضل من الدنيا. وان النار صعبة ولا تحتمل وان الجنة مطلوبة وكلنا نريدها. لكن الشيطان بقى بيلعب في السيستم نفسه
يخلي الميزان بتاعك يختل بيخلي النضارة بتاعتك مشوشة بمعنى انك انت بتختار لما بيحصل التعارض دوت ما بين شهوتك وانت عارف ان هي هتودي للنار او ما بين طاعة المفروض تعملها ما تعملهاش بس انت عارف المفروض اعملها عشان اخش الجنة
بيحصل ان الشيطان بيكبر لك قوي امر الشهوة. او بيكبر لك اوي التعب اللي هيحصل. وفي نفس الوقت بيصغر عندك العاقبة اللي هي النار او العاقبة اللي هي الجنة فبتبقى انت عارف ان الجنة جميلة. بس انت شايفها بعيدة
انت عارف ان النار صعبة بس انت شايفها بعيدة وفي نفس الوقت الدنيا مقربة منك قوي انت شايفها كبيرة ففي الحقيقة انت شايف كل حاجة غلط عندك مشكلة في المسافات
الدنيا عشان قريبة انت فاكرها كبيرة والاخرة عشان بعيدة انت شايفها صغيرة انهم يرونه بعيدا ونراه ايش؟ قريبا. صح علشان آآ انت ما بتقراش كتير عن الجنة والنار وعلشان انت دايما عايش في مواضيع دنيوية
فشايف ان الدنيا دي حاجة كبيرة اوي وبالتالي اللي حاصل انك انت مقياس نفسه عندك فيه مشكلة. المعيار اللي بتقيس به هو نفسه اللي فيه مشكلة. عشان كده تجد في القرآن الاهتمام بالمعيارية واخد مساحة كبيرة جدا في القرآن
ربنا سبحانه وتعالى دايما يزكرنا بضبط المعايير. لو ضبطنا المعيار هنعرف دايما نختار صح. ربنا بيقول في اعلان تخيل بقى دلوقتي دخلت انت مكان لقيت مكتوب اعلان هام. اول حاجة هتشوف الاعلان الهام ده بتنزل في الغالب تبص تحت الاول هو مين اللي كاتب الاعلان دوت
فكل ما كان الشخص اللي ناشر الاعلان دوت بالنسبة لك شخصية اهم وكل ما كان منصبه اعلى مسلا كل ما كان اهتمامك بالاعلان اكتر ولو كمان الشخص اللي هو كاتب الاعلان دوت انت عارف انه صادق اوي وبيحبك ودايما بينصحك
بيكون اهتمامك بالاعلان دوت خطير جدا. فتخيل ان انت دخلت مكان مكتوب فيه اعلان هام وفي نفس الوقت لقيت مكتوم تحت رب العالمين سبحانه وتعالى اي الذي ارسل اليك هذا الاعلان هو رب العالمين
الذي يحبك الذي يريد لك الخير الذي يريد ان يتوب عليك. طيب اول حاجة هتركز جدا في محتوى الاعلام الاعلام بيقول ايه  الاعلام بيقول اعلموا اعلموا انما الحياة الدنيا لاعب ولهو
وزينة وتفاخر بينكم وتكاثر في الاموال والاولاد كمثل غيث اعجب الكفار نباته ثم يهيج فتراه مصفرا ثم يكون حطاما. وفي الاخرة عذاب شديد ومغفرة من الله ورضوان وما الحياة الدنيا
الا متاع الغرور وبعد كده لو انت فهمت الاعلان دوت هتعرف ايه المطلوب منك وهو سابق الى مغفرة من ربكم وجنة عرضها كعرض السماء والارض اعدت للذين امنوا بالله ورسله. ذلك فضل الله يؤتيه من يشاء
والله ذو الفضل العظيم هذه هي المسألة. خلاصة المسألة. ربنا بيقول واضرب لهم مثل الحياة الدنيا. كما انزلناه من السماء. فاختلط به نبات الارض فاصبح هشيما تذروه الرياح وكان الله على كل شيء مقتدرا
المال والبنون زينة الحياة الدنيا والباقيات الصالحات خير عند ربك ثوابا وخير امدا وقال سبحانه وتعالى بل تؤثرون بين المرض. المرض المرض نايمة عندك خلل بل تؤثرون الحياة الدنيا والاخرة خير وابقى
وبين سبحانه وتعالى قال كلا بل تحبون العاجلة وتذرون الاخرة. كلا بل تحبون العاجلة وتذرون الاخرة فدايما هدف اساسي جدا في القرآن هو ضبط المعيار بمعنى انه يقعد يكلمك على الاخرة كتير علشان تقرب منك علشان تشوفها بحجمها الطبيعي
ويقعد يكلمك على الدنيا كتير علشان تشوفها بحجمها الطبيعي. فلو شفت الاخرة والدنيا بحجمهم الطبيعي ساعة الموازنة دايما هتختار الاخرة فما مات؟ ربنا قال للصحابة ايه في غزوة تبوك يا ايها الذين امنوا ما لكم ما لكم اذا قيل لكم انفروا في سبيل
اثاقلتم الى الارض هذه اراضيتم بالحياة الدنيا من الاخرة اسامة متاع الحياة الدنيا في الاخرة الا قليل ما متاع الحياة الدنيا كله في الاخرة الا ايه؟ الا قليل. العقل اهم وظيفة فيه الموازنة الصحيحة
لذلك كان بعض السلف بيقول ايه بيقول كلمة قيمة جدا. بيقول لو كانت الدنيا لو كانت الدنيا مم زهب زهب يفنى ده بس ايه يفنى وكانت الاخرة خزف يبقى هزا فيه يبقى لكان على العاقل
ان يؤثر  الخزف الباقي على الزهب الفاني الباقي على الزهب الايه؟ الفاني فكيف فكيف والدنيا خزف يفنى والاخرة زهب يبقى. يبقى انا المفروض ايه؟ يبقى انا المفروض اختار ايه فدي مسألة مهمة يعيقك على الانسان ان انت دايما
بتختار الغلط. او بتسيب الصح ليه؟ لان دايما بيحصل في عقلك موازنة سريعة بين امر دنيوي وبين امر اخروي. فلو انت عندك المعيار فيه مشكلة دايما هتختار شهوتك او دايما هتترك الطاعة. ولو
كان المعيار من ضبط فانك هتختار دايما الاخرة. وضبط المعيار بان انت تكثر من قراءة عن الدار الاخرة تكثر من عن خطاب القرآن في قضية الدنيا والاخرة. وبالتالي هتختار دايما الاخرة
هتيجي تصحى الفجر انت دايما بتخيب من امر دنيوي وراحتك وبين امر اخروي في تعب شوية ان انت تقوم تتوضى وتنزل تصلي. لما بيبقى قدامك فيلم اباحي او شهوة او نساء او كده تبقى انت مخير بين امرين اما ان اطلق البصر واخد لذة دنيوية سريعة فانية
ان انا اغض بصري واخد لزة اخروية باقية. فالعاقل ازا كان عنده الاخرة مقدمة على امر الدنيا فانه دايما هيسهل تعليق اختيار طريق الالتزام. مسألة الحجاب. ان انت دايما مخيرة بين لذة دنيوية وهي اظهار المفاتن والتلزز بنزر الرجال
ثناء على جمالك وشكلك ثم عاقبة سيئة يوم القيامة. وبين ان انت تلتزمي بحجاب ممكن يبقى واسع ممكن يخلي اه اه اه يبقى حر شوية ممكن اه مش تبقي جميلة زي ما انت من غير الحجاب ودي حاجة مهمة جدا. ان اكيد بنات من غير الحجاب بيبقوا احلى
مما هو بالحجاب عشان ما نضحكش على بعض يعني. خلي بالك تلبسي الحجاب تبقي زي القمر. طب ما ماشي ما احنا عايزينها عايزين الجمال ده ما يبقاش زاهر يعني عشان
ده غرض الحجاب الاساسي. لو كان الحجاب هيلفت النزر لها في الاخر. وكل الولاد اللي هيمشوا هيلاقوها زي القمر يبقى ده مش مش الحجاب اللي احنا بنتكلم عليه فدايما فيه تضحية. بس هي الفكرة التضحية دي في مقابل ماذا؟ في مقابل امر اخروي. يبقى انا دايما
اضبط المعيار هختار الالتزام على طول. دي واحدة. طيب. الحاجة التانية بقى سيبك خلاص عدينا ديت. تعالى نخش في مزية تانية للعقل العقل بيستطيع ان هو يحدد الصادق من الكذب
يستطيع ان هو يوزن لما بحد بيكلمه يعرف يوزن الكلام بمعنى ان انت في طريقك الى الله سبحانه وتعالى انت بين امرين بين وعود الرحمن ووعود للشيطان ربنا بيوعدك بحاجات
والشيطان بيوعدك بحاجات ربنا بيوعدك بالرضا والحياة الطيبة والجنة. والشيطان بيوعدك بخلد وملك لا يبلى كما وعد ادم عليه السلام اقرأ انت في القرآن ربنا وصف وعد الشيطان كالاتي قال يعظهم ويمنيهم
وما يعدهم الشيطان الا ايه؟ الا غرورا. اولئك مأواهم جهنم. ولا يجدون عنها محيصا في نفس الوقت ربنا يقول عن نفسه وعد الله لا يخلف الله الميعاد  ربنا يقول على الشيطان
وقاسمهما اني لكما لمين الناصحين؟ فدلاهما بغرور في نفس الوقت يقول عن نفسه سبحانه وتعالى  فمن وعدناه وعدا حسنا  فمن متعناه متاع الحياة الدنيا. ثم هو يوم القيامة من المحضرين
انت عندك في اي لحزة هتاخد فيها قرار اما قرار موافق للالتزام واما قرار مخالف للالتزام يبقى دايما في عقلك في وعادين وعد للرحمن تؤيده الملائكة وتبث فيه وعد من الشيطان تؤيده الشياطين وتبث فيه
كما قال النبي عليه الصلاة والسلام ان ان ربنا بيرسل انسان يبقى في عنده ملك والشيطان. فللملك لمة وللشيطان لمة. يعني ايه ابص فيك حاجات قال فلمة الملك ميعاد بالخير وتصديق بالوعد. ولمة الشيطان
ايعاد بالشر وتكذيب بالوعد الشيطان موجود والملايكة موجودة. ده بيؤزك وده بينصحك وانت المفترض ان انت في لحظة هتاخد قرار القرار ده اما موافق للالتزام ويبقى مخالف للالتزام ازا كان
على طول بيحصل موازنة في عقلك بين وعد ربنا ووعد الشيطان. فلازم دايما تفكر نفسك بموقفين بالزبط لما يحصل لك واود كده اقلعي الحجاب عشان هتتجوزي. اشتغل في الربا عشان هيجي لك فلوس كويسة. بص للبنت واتلزز وبكرة تتوب وتبقى كويس. اتفرج على الفيلم
يا عم وبكرة انت احسن من غيرك. ما تصليش الفجر وصليه صبح وربنا غفور رحيم. كل دي ايه شيطانة وفي وعود للرحمن البسي حجاب صح والرزق على الله ورزقك مش هيتغير
اشتغل حلال وربنا هيبارك لك. ما تغشش وربنا هيكرمك. قم صل الفجر وربنا هيعوضك هكذا اول ما تيجي في عقلك الخناقة ديت دايما افتكر موقفين الموقف الاول موقف الشيطان من الناس اللي صدقوا الوعود بتاعته
ربنا حكاه في سورة ابراهيم. قال تعالى وقال الشيطان لما قضي الامر. خلصت خلاص بعد ما خلصت وبازت لما قضي الامر ان الله وعدكم. وعد الحق ووعدتكم ها فاخلفتكم. وما كان لي عليكم من سلطان
اللي ان دعوتكم فاستجبتم لي فلا تلوموني ولموا انفسكم ما انا بمصرخكم وما انتم بمصرخي اني كفرت بما اشركتموني من قبل ان الظالمين لهم عذاب اليم    افتكر بقى يعني تخيل الشيطان بيقول لك كل الناس اللي وعدهم
انا ضحكت عليكم ما تجيش انت بقى في الدنيا بكل سزاجة. الشيطان يوعدك بحاجة تروح مصدقه. وانت بتقرا قرآن وبتقرا الاية ديت وعارفها وحافزها في نفس الوقت نطلع بقى الاية تانية خالص في اخر سورة الزمر. وربنا سبحانه وتعالى بيقول
الحمدلله الذي صدقنا وعده. بس العكس الحمد لله الذي صدقنا وعده. واورثنا الارض نتبوأ من الجنة حيث نشاء ونعم اجر العاملين اول ما يجي لك الشيطان بقى يقول لك بقى هيحصل وبتاع افتكر اية بتاعة الشيطان ديت. واول ما يجي لك وعود الرحمن صدقها وتأكد ان الله سبحانه وتعالى
لن يخلف معك الميعاد ابدا سبحانه وتعالى. خلينا ننتقل لحاجة تانية احنا اتكلمنا عن نقطتين النقطة الاولانية ميزان الدنيا والاخرة لما بيختل عندك تختار عدم الالتزام. النقطة التانية وعود الرحمن وعود الشيطان
لما انت وعود الشيطان بتبقى آآ هي اللي بارزة عندك وبتصدقها. دايما هتختار عدم الالتزام. والعكس بالعكس النقطة التالتة النقطة التالتة هي مسألة الخوف. الخوف دايما الشيطان بيلعب على حتة الخوف
يخوفك من الالتزام يخوفك من الالتزام يحسسك الالتزام ده طريق صعب طريق تعيس آآ طريق آآ هيأثر على اكل عيشك على رزقك على جوازك ممكن يتسبب لك في مشاكل امنية؟ ضرر في شغلك؟ هتتأزى
امنيا وهكزا. ويبدأ يخوفك ويلعب على نقطة الخوف دي مسألة مهمة جدا خلينا نعيش على حتة حتة مسألة الخوف على الرزق هل الالتزام سؤال لكم وجاوبوا عليه  جزاكم الله خيرا اخونا اللي بينشر دايما الصلاة على النبي عليه الصلاة والسلام. بس ندي فرصة للناس ايه تجاوب على السؤال
هل يمكن الالتزام يؤثر على الرزق          هل ممكن التزامك يؤثر على رزقك  وليه يعني عايز اعرف ليه يعني؟ هي مش مسألة لأ وخلاص بس انا عايز اعرف ليه حد قال كلمة جميلة قال العكس
برضو ليه   كويس الموضوع ببساطة صح صح احسنتم ربنا يبارك فيكم يا رب احنا بنسأل سؤال بسيط جدا لاي حد خايف على الرزق بسبب الالتزام. تعال نسأل سؤال اليس الزي
قمر امر الهداية والاستقامة هو نفسه ما الذي يرزق؟ ولا ده غير ده هل الاله الزي امر بالاستقامة اليس هو نفس الاله الرب الذي يرزق سبحانه وتعالى  ازا اتفقنا على زلك ونحن متفقون اكيد على كده
هل يتصور ان يتعارض الامر مع الرزق فيكون هو الذي يرزق وهو الذي يأمر فاذا استجاب العبد لامره حرم من الرزق هل يتصور هزا ام العكس العكس هو المتصور ان الانسان ازا عصى الله فانه يحرم من الرزق. وان العبد ليحرم الرزق بالذنب يصيبه. صح يا استازة مريم
ولو ان اهل القرى امنوا واتقوا لفتحنا عليهم بركات من السماء والارض النبي، عليه الصلاة والسلام، يقول ان روح القدس نفس في روعي ان نفسا لن تموت حتى تستكمل اجلها وتستوعب رزقها
فاتقوا الله واجملوا في الطلب واعلموا ان ما عند الله لا ينال الا بطاعته اية جميلة قوي بنقرأها في سورة المنافقون وهي قول الله تعالى    قالوا لا تنفقوا لا تنفقوا
على من عند رسول الله حتى ينفضوا. لا تنفقوا على من عند رسول الله حتى ينفضوا. شف نوع من التهديد في الرزق نوع من التهديد في الرزق لو التزموا الناس ديت ومشوا مع النبي عليه الصلاة والسلام
امنعوا عنهم النفقة لا تنفقوا على من عند رسول الله حتى ينفضوا. ربنا قال ايه رد عليهم قال ولله خزائن السماوات والارض ولكن المنافقين لا يفقهون والاية دي كأنك اول مرة في حياتك تقراها. هو ده اللي بيحصل لما تيجي تلتزم اهلك يقولوا لك هتلاقي شغل ازاي. من وانت مسلا تيجي تلتزمي تلبس
نقابة هتتجوزي ازاي؟ مين هيشوفك؟ مين هيجي لك؟ هيجي لك عرسان ازاي على الوضع دوت مين هيشغلك بدقنك ديت صح؟ قل لهم نفس الكلام ده ولله خزائن السماوات والارض ولكن المنافقين لا يفقهون. ربنا قال وقال ربنا قال وما خلقت الجن والانس الا ليعبدون. صح؟ ما اريد
امي رزق. وما اريد ان يطعمون. ان الله هو الرزاق ذو القوة المتين. ربنا قال وازا رأوا تجارة او لهوا الي وتركوك قائما. قل ما عند الله خير من اللهو. ومن التجارة. والله
والله خير الرازقين. سبحان الله! يعني احنا ما احنا نجد يعني اهل الايمان يرزقوا الحمد لله سبحانه وتعالى بل البنات الملتزمات يمكن اسرع بنات بيتجوزوا عندها ما فيش ما بتكملش عشرين سنة وتبدأ ربنا ييسر لها ويبارك لها. فهي مسألة ما بتتحسبش كده
ربنا سبحانه وتعالى هو الرزاق وهو الامر الناهي. فكيف يتعارض امر مع الرزق دي مسألة مهمة. وامر اهلك بالصلاة واصطبر عليها لا نسألك رزقا نحن نرزقك والعاقبة للايه؟ العاقبة لمين؟ العاقبة للتقوى
حاجة تانية ان هو يخوفك مسلا من الضرر بقى. يقول لي هيحصل لك ضرر حصل لك مشاكل يحصل لك آآ ضرر امني يحصل لك بتاع هيوقفوك هياخدوا بطاقتك هياخدوا اسمك هيعملوا لك ملف وده برضو من الحاجات العجيبة يعني
ان تهديد يعني سبحان الله يعني يعني  خلينا نقول حاجة مهمة. عشان تفهموا بس الحتة ديت سيدنا هود عليه وعلى نبينا الصلاة والسلام. لما واجه قومه  وقال في سورة هود
تكيدوني جميعا تكيدوني جميعا سم لا تنزرون اللون بعد كده ايه يقول لهم اعملوا عندكم. انا عايزكم تجيبوا اخركم. مش بقى وقفوني في لجنة ولا اعملوا ملف لأ انا عايزكم تجيبوا اخركم وتعملوا علي خطة رهيبة. وما تقولوليش وعايزها فجأة
قوة والثقة والتوكل. قال كيدوني جميعا سم لا تنزرون طب ايه جايب السقة دي منين اني اني توكلت على الله ربي وربكم. الله اني توكلت على الله. مين ربي؟ مين؟ ربي وربكم. المتصرف في الكون
ما من دابة ما من دابة ما من دابة الا هو هو اخذ بناصيتها ان ربي على الصراط المستقيم. وانا اهمح كلمة عندي قالها سيدنا هود ان ربي على صراط مستقيم
بعد ما قال ما من دابة الا هو اخذ بناصيتها ما قالش ان ربي سينجيني خدت بالك ما قالش ان ربي سينجيني  ان ربي على صراط مستقيم. وده فرق كبير
سيدنا اود ما بيشترطش على ربنا وما يفترضش ربنا مفروض يعمل ايه. وما بيقلوش المفروض تعمل ايه. وما بيلزموش بحاجة هو بيقول ربنا سيتصرف ولا شك انه سيتصرف تصرفا سليما. لان الله على صراط مستقيم
يعني افعاله كلها تنبع من العلم والحكمة فلو اراد ان ينجيني فلن يمكن ان يصل اليه احد ولو اراد ان يحصل علي ضرر فسيكون هذا باذنه سيكون باذني وسيكون بحكمة
وسيكون هذا هو الخير الذي ينبغي ان يحصل احنا بنرى ان ربنا سبحانه وتعالى قدر على مؤمن قال ياسين انه يتقتل هناك جمهور من ال فرعون قال فوقاه الله سيئات ما مكروا وحاق بال فرعون سوء العزاب. صح
قدر ان النبي عليه الصلاة والسلام ينجو ويسلم مقدما سيدنا هوديانجو سيدنا نوح ينجو سيدنا صالح ينجو. في نفس الوقت قدر ان سيدنا زكريا وسيدنا يحيى يقتلون فاحنا ببساطة احنا بنعمل اللي يرضي ربنا
وبنقول ما من دابة الا هو اخذ بناصيتها وبنقول بكل ثقة في الله ان ربي على صراط مستقيم رفعت الاقلام وجفت الصحف  اعلم ان الامة لو اجتمعت على ان يضروك فلن يضروك. الا بشيء قد كتبه الله عليك. رفعت الاقلام. جف
الصحف اعمل الصح ما تقلقش لكننا في نفس الوقت نحسن الظن بالله ان ربنا قال قال ان الله يدافع عن الذين امنوا فنحن نسأله الخير ونسأله العافية ونتوكل عليه وفي نفس الوقت
نقول ان ربي على صراط مستقيم. لو قدر علينا بلاء ما فهذا بفعل بتقديري وبارادته سبحانه وتعالى. ولو اراد ما حصل ولو شاء الله لانتصر منه ولكن ليبلو بعضكم ببعض
وده بيخليك تتعامل مع واحد بقى اتعامل مع ربنا بس خلي بالك هو انت لو ما التزمتش مش هتخاف يعني؟ لا والله لو ما خفتش من ربنا هتخاف من كل حاجة. هيخوفك من رزقك. هيخوفك من مديرك. هيخوفك من كل حاجة
فانت مع الله في امان. لا اجمع على عبدي امنين ولا خوفين. ان خافني في الدنيا امنت في الاخرة. وان خافني في الافل وان امنني في خوفته الاخرة  وانت مع الله
دائما كسبان لان الله وان ابتلاك دي مسألة خطيرة جدا اسمعوها. تفترض ربنا ابتلاك  وانا ابو عيد بقول لك ان انت تاخد طريق الالتزام مش هتبطلها خالص؟ لأ عادي. ممكن تبتلى عادي جدا
بس هتاخد ميزة خطيرة جدا. والميزة دي للملتزم بس. او المؤمن بس يعني  ان الابتلاء هتعدي منه دايما لانه دايما هيكون على قدر دينك والنبي عليه الصلاة والسلام قال كده. يبتلى المرء على قدر دينه
فان كان في دينه صلابة زيد له في البلاء يعني ايه على قدر دينك؟ يعني دايما ربنا لما يبتليك هيبتليك ابتلاء على قد الدين اللي عندك طب لو البلاء زاد هتلاقي في اللحزة المناسبة يعطيك سبحانه وتعالى دين
علشان دينك يساوي البلاء او يعديه علشان تعدي فدايما هتعدي. ما تخافش. وما تقيسش ايمانك دلوقتي تقول هو انا لو حصل لي كزا هاعمل ايه ؟ لأ لما يحصل لك كزا مش هيكون ايمانك زي ايمانك دلوقتي
هيعطيك اللي تعدي به. ما تقلقش اديك مسال المرأة في قصة اصحاب الاخدود الشهيرة لما الراجل حفر الاخاديد وبتاع والناس بدأوا يترموا في النار جت المرأة ديت جاية تنط في النار خلاص زي الناس
خافت هنا البلاء اكتر من ايمانها. ايه الحل؟ حل سريع. مدد سريع من الله علشان المرأة دي تستحمل البلاء دوت فايه اللي حصل؟ كلنا عارفين ان ربنا انطق الغلام. كانت ماسكة غلام. ربنا انطق الغلام
قال يا امة الله اصبري فانك على الحق فراح علم انا وعد البلاء وقفزت في النار ولم تبالي ودخلت الجنة والموضوع انتهى. فلما انت تبقى مع الايمان يبتلى المرء على خير دينه
خد بقى الجايزة الكبرى بقى الاخيرة. انك انت دايما كل لما بتمشي في طريق الالتزام بتضمن حاجة مهمة جدا. ما يضمنهاش الا الملتزم بس اي حدس بيحصل في حياتك خير بلا شك
عارف لو انت مش ملتزم تقلق وتشك. اللي بيحصل لي ده خير ولا ولا خير لي ولا مش خير. لكن لو انت ملتزم بجد انت خدت ضمان بتمشي في الحياة وانت مطمن
ان اكيد كل اللي بيحصل لي خير. ان ربنا اللي قال كده. النبي عليه الصلاة والسلام اللي قال كده قال عجبا لامر المؤمن ان امره كله له خير وليس زلك لاحد وليس زلك لاحد الا للمؤمن
اللي هو الملتزم ان اصابته سراء شكر فكان خيرا له وان اصابته الضراء صبر فكان خيرا له الالتزام بيخليني قوي يخليني ماشي في الحياة مطمن يخليني ماشي بالحياة مستريح بستقبل احداس الحياة بنفسية مختلفة
لو بعدت عن الالتزام والله والله تخاف من الخير اللي بيحصل لك قبل الشر تخاف من الخير اللي بيحصل لك قبل الشر. انت الخير اللي بيحصل لك مين قال لك انه خير
مش يمكن يكون استدراج والشر اللي بيحصل لك مين قال لك ان هو آآ خير لك مش ممكن يكون عقوبة قبل عقوبة اشد واشد تقلق لما بتبقى مؤمن ملتزم اعرف ان انت في الجانب
المضمون في الجانب المعتنى به في الجانب اللي في الرعاية وبالتالي بتطمن يحصل لك خير تستبشر يحصل لك شر استبشر كله خير  فهمنا يا جماعة؟ فحتة الخوف دي انساها خالص لا خوف من رزق ولا خوف من امن ولا ولا الكلام ده كله
يبقى انا لو زبطت النهاردة اتكلمنا في تلات حاجات بالزبط. مسألة المعيارية بتاعة الدار الاخرة والدنيا مسألة وعود الرحمن وعود الشيطان مسألة الخوف الخوف ليه انا ما بلتزمش علشان خوف بيرميش جوايا الشيطان وربنا بيقول فلا تخافوهم انما زالكم الشيطان يخوف
واولياءه فلا تخافوهم وخافوني ان كنتم ان كنتم مؤمنين التاني زبطنا النهاردة الايه؟ التلات مشاكل دول اللي ممكن تواجهك. وانت بتقرر تلتزم وطمناك. من التلات جوانب دول. يا ترى اطمنتم ولا لأ ؟ فرقت معكم ولا لأ ؟ يا ترى هيفرق معك الموضوع ده ؟ في قرار فعلا هتاخده دلوقتي. النهاردة في التزامك ولا لأ
انا اتمنى ان يكون الدرس النهاردة فرق معكم جدا. وان شاء الله المرة الجاية يبقى عندنا لقاء شيق ماتع واللي عنده مواضيع يحب يطرحها نناقشها المرة الجاية. يكتبها في الكومنتس وانا هقراها ان شاء الله سبحانه وتعالى. وهتابع معكم ان شاء الله
الاتنين القادم الساعة التاسعة مساء مع ان شاء الله موضوع جديد او يمكن يمكن نكمل في الموضوع ده. الله تعالى اعلم ربنا يجازيكم خير ويحفزكم ويسبتكم ويرضى عنكم. انا سعيد بلقائكم الطيب الماتع دوت
جزاكم الله كل خير. سبحانك اللهم ربنا وبحمدك اشهد ان لا اله الا انت استغفرك واتوب اليك
